
Petru Florea 


Opera exegetică a 
Sfântului Maxim Mărturisitorul 
sau 
Sfântul Maxim Mărturisitorul 
ca interpret al 
Sfinţilor Dionisie Areopagitul şi 


Grigorie Teologul 


INTRODUCERE 


Sfântul Maxim Mărturisitorul este unul dintre cei mai impor- 
tanţi Sfinţi Părinţi ai Bisericii şi unul dintre cei mai profunzi gânditori 
creştini. El ne-a lăsat o operă vastă şi deosebit de valoroasă, într-o 
vreme în care multe dintre învăţăturile de credinţă creştine nu erau încă 
clar definite de Biserică. În opera sa Sfântul Maxim expune credința 
cea adevărată a Bisericii şi o apără pe aceasta de învăţăturile eretice 
care atrăgeau pe mulți de la dreapta închinare. 

Unii eretici în argumentarea învățăturilor lor greşite aduceau 
pasaje din Sfinţii Dionisie Areopagitul şi Grigorie Teologul care aparent 
sprijineau ereziile lor. În această situaţie Sfântul Maxim interpretează 
scrierile Sfinților Dionisie şi Grigorie, dar mai ales pasajele folosite 
de eretici în argumentarea ereziilor lor şi prezintă adevăratul înţeles 
al textelor celor doi Sfinţi Părinţi anteriori lui, zădărnicind astfel 
încercările ereticilor de a se sprijini pe acestea. 

În lucrarea noastră vom prezenta interpretările Sfântului Maxim 
la textele Sfinţilor Dionisie Areopagitul şi Grigorie Teologul aduse 
de eretici în sprijinul învățăturilor lor greşite, prin care Maxim 
Mărturisitorul smulge din mâinile ereticilor operele celor doi şi le redă 
Bisericii, făcându-i pe aceştia, din nişte autori contestaţi, nişte Sfinți 
Părinți pe deplin acceptaţi de Biserică şi mult apreciaţi. 

Sfântul Maxim interpretează pe Sfinţii Dionisie şi Grigorie 
într-un mod sublim, dar limbajul Mărturisitorului este foarte greoi şi 
de multe ori adevărurile exprimate sunt închise ermetic ca perlele în 
cochilia scoicii de pe fundul mării. De asemenea temele dezvoltate în 
comentariile Sfântului Maxim pornind de la scrierile celor doi sunt 
amestecate şi răspândite în lucrările sale fără o ordine sistematică şi 
fără o continuitate între ele. 

Dorinţa noastră a fost ca în lucrarea de faţă să legăm ideile şi 
temele Sfântului şi să le prezentăm în capitole unitare, pentru a avea o 
viziune generală şi clară asupra scoliilor Sfântului Maxim Mărturisitorul 
la cei doi Sfinţi Părinţi anteriori. 


Sfântul Maxim Mărturisitorul interpretează pe Dionisie 
Areopagitul şi Grigorie Teologul, dar se şi sprijină pe teologia acestora 
ca pe doi piloni de bază ai Bisericii. Trecându-i prin prisma lui de 
gândire, Maxim Mărturisitorul uneşte ideile celor doi Sfinţi Părinţi 
realizând o sinteză teologică unică. Am fi putut prezenta separat 
comentariile Sfântului Maxim la opera Sfântului Dionisie şi separat 
scoliile la opera Sfântului Grigorie. Ar fi ieşit în acest caz două părți 
foarte apropiate ca şi conţinut, însă fiecare dintre ele incompletă. Am 
preferat astfel să unim aceste comentarii, întrucât autorul lor este unul şi 
unitar în gândire, iar prin teologia lui Dionisie Areopagitul este întregită 
teologia lui Grigorie Teologul şi invers, rezultând o sinteză teologică 
de mare profunzime. 

Din scrierile Sfântului Grigorie Teologul, pe care Sfântul Maxim 
Mărturisitorul le interpretează fără vreo ordine sistematică, ci numai 
pasajele mai greu de înţeles sau cele preluate de eretici, Mărturisitorul 
preia propoziţii sau chiar fraze întregi. Din opera Sfântului Dionisie 
însă, căreia Sfântul Maxim îi face o interpretare sistematică, pe 
lucrări şi capitole, Maxim nu preia propoziţii sau fraze întregi, ci 
îi face o explicaţie pe cuvinte, excepţie Ambigua capitolul 5 unde 
Maxim dă un pasaj din epistola Sfântului Dionisie Areopagitul către 
Gaius monahul (poate de aceea este şi tratată aceasta împreună cu 
comentariile Sfântului Maxim la scrierile Lui Grigorie Teologul şi 
nu împreună cu comentariile sale la epistolele Sfântului Dionisie). 
Din acest motiv pe parcursul prezentei lucrări nu vom întâlni pasaje 
întregi preluate de Sfântul Maxim din lucrările Sfântului Dionisie şi 
interpretate, însă vom întâlni propoziţii şi fraze complete preluate din 
scrierile Sfântului Grigorie şi explicate de Sfântul Maxim. Oricum noi 
vom prezenta teologia Sfântului Maxim Mărturisitorul pe teme dispuse 
în capitole unitare într-o formă ordonată şi curgătoare şi vom insera 
textele Sfântului Grigorie Teologul interpretate de Sfântul Maxim în 
cadrul capitolelor exact unde este locul lor, fără a întrerupe prin aceasta 
cursivitatea ideilor şi a temelor. Totuşi ceea ce prezentăm noi aici 
nu este întreaga viziune teologică a Sfântului Maxim din toată opera 
sa, ci numai teologia acestuia pornind de la textele Sfinților Dionisie 
Areopagitul şi Grigorie Teologul. 


SFÂNTUL 
DIONISIE AREOPAGITUL 


Predica Sfântului Apostol Pavel din Areopagul Atenei a cucerit 
la creştinism printre alţii pe unul din filosofii atenieni, Dionisie 
Areopagitul, numit aşa pentru că era membru în consiliul Areopagului, 
deci era filosof de vază. Episodul câştigării lui Dionisie la învățătura 
creştină este relatat în Faptele Apostolilor 17,18. 

Dionisie Areopagitul devine ucenic al Sfântului Apostol Pavel, 
de care este şi botezat. Alte date certe despre viaţa Areopagitului nu 
avem. Au fost emise mai multe ipoteze despre viaţa Sfântului. Unii 
spun că a ajuns episcopul Atenei, alții pretind că a fost episcop al 
Parisului etc. Cu toate că părerile sunt foarte împărţite referitor la 
biografia Areopagitului, toţi cercetătorii vieţii lui recunosc că acesta 
a dus o viaţă sfântă, pe care a încheiat-o ca martir al lui Hristos. Ziua 
martiriului Sfântului Dionisie este considerată 3 octombrie, când se 
face şi pomenirea lui în calendarul creştin. 

Sub numele Sfântului Dionisie Areopagitul au apărut mai multe 
scrieri, dintre care unele s-au păstrat până astăzi, iar altele le avem 
doar amintite în lucrările Sfântului care s-au păstrat. Operele pe care 
le avem sunt: «Despre Numele Divine», «Despre Teologia Mistică», 
«Despre Ierarhia cerească», «Despre Ierarhia Bisericească» şi câteva 
«Epistole». Lucrările nepăstrate sunt: «Schițe teologice», «Despre 
proprietățile îngerilor», «Despre suflet», «Despre judecata dreaptă şi 
dumnezeiască», «Despre teologia cerească», «Despre imnurile divine», 
«Despre cele inteligibile şi cele sensibile» şi «Teologia simbolică». 

„Taina autorului tratatelor dionisiene nu a putut fi încă 
dezlegată“!, însă opera păstrată sub numele Sfântului Dionisie este 
cunoscută în toată lumea creştină şi a avut un mare rol în formarea 


! Sfântul Dionisie Areopagitul, Epistolele, Traducere Pr. Asist. Dr. Vasile 
Răducă şi Pr. Conf. Dr. Gheorghe Drăgulin, Editura ALL, Bucureşti, 1994, p. 93. 

misticii creştine şi „Dionisie este, dacă nu inițiatorul, desigur îmbol- 
ditorul cel mai puternic al misticii creştine“.? 

Cu toate că nu cunoaştem viaţa autorului scrierilor areopagitice, 
acest fapt nu scade cu nimic valoarea operei sale. „Dacă critica 
modernă îi contestă autenticitatea ca persoană, opera lui, prin cea 
mai vastă influenţă pe care a exercitat-o asupra dezvoltării ulterioare 
a teologiei, rămâne consacrată şi încorporată pentru totdeauna 
patrimoniului nostru intelectual“. 

Lucrările consemnate sub numele Sfântului Dionisie Areopagitul 
sunt semnalate pentru prima dată de Sever din Antiohia şi au fost 
folosite de cercurile monofizite şi monotelite cu ocazia controverselor 
dintre ortodocşi şi eretici din 553, când are loc între aceştia un 
colocviu la Constantinopol. „La 553 monoteliţii vor să-şi spijine 
erezia pe autoritatea lui Dionisie, deşi monotelismul nu se poate 
justifica în opera lui“€. 

Cel care explică învăţăturile Sfântului Dionisie Areopagitul în 
adevărata lor lumină este Sfântul Maxim Mărturisitorul „clarificând 
în sens ortodox ceea ce părea nebulos în cugetarea dionisiană. De la 
aceste comentarii datează prestigiul extraordinar şi mereu crescând al 
marelui mistic în lumea creştină“. Sfântul Maxim prin „comentariile 
sale, prin ortodoxia explicaţiilor care dau siguranţă pasajelor nesigure, 
au făcut ca Dionisie Areopagitul să fie definitiv adoptat de Biserică“€, 
astfel încât „Dionisie a devenit pentru un Sfântul loan Damaschin unul 
din stâlpii pe care se reazămă «Expunerea credinţei ortodoxe»! 


> Idem, Despre numele divine. Teologia mistică, Traducere de Cicerone 
Iordăchescu şi Theofil Simenschy, Institutul European, Iaşi, 1993, p. 18. 

3 Nichifor Crainic, Nostalgia Paradisului, Editura Moldova, Iaşi, 1994, p. 104. 

* Idem, Sfințenia-Împlinirea umanului, Editura Mitropoliei Moldovei şi Bucovinei, 
Iaşi, 1993, p. 59. 

5 Ibidem, p. 43. 

* Hans Urs Von Balthasar, Liturgie cosmique, Maxime le Confesseur, Traduit de 
Pallemand par L. Lhaumet et H. A. Prentout, Editions Montaigne, Paris, 1947, p. 14. 

7 Nichifor Crainic, op. cit. p. 59. 


SFÂNTUL GRIGORIE 
TEOLOGUL 


Sfântul Grigorie Teologul s-a născut probabil în 329, la Ari- 
anz, ca fiu al lui Avraam şi Sarra, care mai târziu s-au călugărit, tatăl 
luându-şi numele de Grigorie, iar mama pe cel de Nonna. Mama 
„capătă pe fiul Grigorie în urma unor calde rugăciuni către Dumne- 
zeu“, fapt pentru care îl făgăduieşte din pântece lui Dumnezeu. 

Grigorie mai are un frate medic, Cezar, şi o soră Gorgonia. Cezar 
şi Gorgonia mor tineri. 

Cea care are o mare influenţă în formarea sufletească a lui 
Grigorie este Nonna, mama sa. Aceasta a avut o puternică influenţă 
creştină asupra întregii familii. Ea provenea dintr-o familie creştină 
şi a fost un instrument în convertirea la creştinism a soţului ei, 
întâmplată în 325. 

Grigorie studiază în Cezareea Capadociei, unde cunoaşte pe 
Sfântul Vasile cel Mare, de care îl va lega o strânsă prietenie întreaga 
viaţă. Împreună cu Vasile îşi continuă studiile la Cezareea Palestinei, 
Alexandria Egiptului şi Atena. 

Prin 357, puţin mai târziu decât Sfântul Vasile, Sfântul Grigorie 
părăseşte Atena şi se întoarce prin Constantinopol acasă, unde este 
botezat. „Grigorie a fost botezat de episcopul de Nazianz, nu fără 
ca Dumnezeu să dovedească printr-o nouă minune ce fel de viitor 
îi va fi rânduit. Cum a ieşit din apă, a fost rapid înconjurat tot de 
o lumină, ceea ce l-a determinat pe sacerdotul venit să săvârşească 
taina să spună că Grigorie îi va urma într-o zi la episcopat“.” 

La dorinţa comunităţii din Nazianz, dar contrar voii sale, Sfântul 
Grigorie este hirotonit preot în anul 362 de către tatăl său, ajuns 
între timp episcop de Nazianz. Simţind prea grea responsabilitatea 


5 Pr. loan G. Coman, Patrologie, Manual pentru uzul studenţilor Institutelor 
Teologice, Editura Institutului Biblic şi de Misiune Ortodoxă, Bucureşti, 1956, p. 177. 
E. Fleury, Saint Gregoire de Nazianze et son temps, Paris, 1930, p. Il. 

preoţiei, Sfântul Grigorie fuge într-o mănăstire, la prietenul său 
Vasile. Prin 363-364 revine la Nazianz să-şi ajute tatăl, întrucât 
eparhia acestuia era tulburată de erezia semiariană. Cu ajutorul 
Sfântului Grigorie tulburarea încetează. 

Prin influenţa tatălui lui Grigorie, în 370 Sfântul Vasile este ales 
episcop în Cezareea Capadociei. 

În 372 Grigorie este hirotonit episcop de către Vasile cel Mare. 
Socotind prea grea această sarcină, Grigorie fuge într-un munte. La 
scurt timp însă, mişcat de tatăl său, care îmbătrânise mult, Grigorie 
revine la Nazianz şi preia grija pastorală a eparhiei. 

În 374 tatăl Sfântului Grigorie moare, în vârstă de aproape 100 
de ani. 

În 375 Sfântul Grigorie se retrage la Seleucia din Isauria pentru 
o viaţă contemplativă. 

Comunitatea creştină din Constantinopol fiind persecutată 
de împăratul arian Valens îl cheamă pe Sfântul Grigorie la 
Constantinopol, pentru a sprijini apărarea ortodoxiei. Sfântul Grigorie 
se duce la Constantinopol. Prin râvna lui se înmulţesc credincioşii 
ortodocşi de aici. 

Împăratul Valens cade ucis la 9 august 378 în războiul din 
Adrianopol, iar Graţian, fratele lui, care era împărat al Occidentului, 
predă răsăritul imperiului generalului său Teodosie, apărător deschis 
al dreptei credinţe. La 19 ianuarie 379 Teodosie se urcă pe tron şi 
persecutarea ortodocşilor încetează. 

Sfântul Grigorie ajunge arhiepiscop de Constantinopol şi 
este instalat oficial în această funcţie la 27 noiembrie 380, de către 
împăratul Teodosie. 

În Constantinopol „în biserica Învierii şi-a rostit Grigorie cele 
cinci faimoase cuvântări teologice... pe baza cărora i-a fost conferit 
numele de Teologul“.!% Aceste cuvântări „expun şi apără învăţătura 
trinitară, împlinind misiunea pe care Grigorie şi-a asumat-o venind în 


10 Beo5&pov N. Zion, H B' Owcovuevi] ZVvo5oc oi n Tpiac Tov rpoespov 
avTic (Mei&rioc Avmioxeioc, I'pnyoptoc Beoi6yoc, Nekrăptog KovoTavrivovn6AeoG), 
«Emornuovu) Enemnpi5a 1ns Oeohoyinc Xxoing Apiororeietov IlavermoTnuiov 
Geooaioviknoy», vol. 26, 1991, p. 455. 

acest oraş“.!! Cuvântările se pare că au fost rostite între iulie-— 
noiembrie 380 şi „întreg Constantinopolul se aduna aici pentru a 
asculta pe Cuvântătorul de Dumnezeu“.!? 

În 381 este convocat la Constantinopol Sinodul II Ecumenic. 
La acest Sinod Grigorie întâmpină opoziție pentru numirea sa ca 
arhiepiscop al capitalei imperiului Bizantin. Aceasta probabil pentru 
că Grigorie era socotit prea categoric în combaterea tuturor nuanţelor 
ereziei ariene. În această situaţie Sfântul Grigorie îşi dă demisia şi 
propune ca arhiepiscop în locul lui pe Paulin din Antiohia, care avea 
de partea lui pe episcopii egipteni. Paulin este instalat ca arhiepiscop 
de Constantinopol în locul Sfântului Grigorie. 

„Prin renunţarea de bunăvoie la scaunul de arhiepiscop al 
Constantinopolului Grigorie a dat episcopilor şi fiecărui slujitor al 
altarului o lecţie unică şi exemplară de sensibilitate şi corectă înţelegere 
a înaltei misiuni a slujirii preoţeşti, pe care el însuşi a servit-o cu atâta 
conştiinciozitate şi a oferit şi un exemplu eminent şi neîntrecut de 
jertfă personală pentru pacea Bisericii“.15 

Sfântul Grigorie îşi ia rămas bun de la Constantinopol printr-o 
strălucită cuvântare adresată episcopilor şi poporului din capitală şi se 
întoarce la Nazianz, unde păstoreşte până-n 383, când pune episcop în locul 
lui pe vărul său Eulaliu şi se retrage la Arianz, unde se dedică scrisului. 

Sfântul Grigorie ne-a lăsat 507 poeme cu vreo 18000 de versuri, 
200 epistole, 45 de cuvântări şi o dramă: „Hristos pătimind“. 

Sfântul Grigorie se mută la cele veşnice prin 389-390. „S-a stins din 


viaţă la 60 de ani. Toată viaţa i-a fost o pregătire penru această clipă“.1+ 


!! Grigorie de Nazianz, Cele 5 Cuvântări Teologice, Traducere din limba 
greacă, introducere şi note Pr. Dr. Academician Dumitru Stăniloae, Editura Anastasia, 
Bucureşti, 1993, p. 8. Ş 

12 Pr. Ilie D. Negoiţă, Invăţătura despre Sfântul Duh la Sfântul Grigore de 
Nazianz, «Glasul Bisericii», 9-10, 1968, p. 1004. 

15 Xpiorov 0. Kpucovn, O Ayiog ['pny6piog 9e0A6y0g npOTVTO EIPnvonEI0v 
Kou vnoSeiyuara ovrovoioc, Mvhun Ayiov I'pnyopiov 1ov Beoi6yov kai Meyăiov 
Voriov Apyteriokonov KOvOTAVTIVvOVnOALOG, «IpOKTIKĂ ETIOTNHOVIKEV XVUNOGIOV 
(14-17 OkroBpiov 1993), Oeocaiovikn, 1994, p. 103. 

14 Pr. Prof. Nicolae Bordașiu, Frumusețea şi sarcinile vocației sacerdotale 
după Sfântul Grigorie Teologul, «Glasul Bisericii» 1-2, 1978, p. 90. 

Pentu învăţătura sa profund ortodoxă, Sfântul Grigorie a fost 
numit Teologul şi „cu acest atribut de renume a înţeles Biserica 
Ortodoxă să-i eternizeze în veac memoria înscriindu-i în calendarul ei 
de două ori numele: la 25 ianuarie, singur, iar la 30 ianuarie cu Sfântul 
Vasile cel Mare şi cu loan Gură de Aur“!5. 


15 Prof. Adrian Popescu, Sinteză teologică gregoriană, «Glasul Bisericii», 
1-3, 1982, p. 117. 

SFÂNTUL MAXIM MĂRTURISITORUL 


Sfântul Maxim Mărturisitorul s-a născut în anul 580 la 
Constantinopol dintr-o familie nobilă. La vârsta de 9 ani rămâne orfan 
şi este crescut la o mănăstire din Palestina. Dobândeşte de timpuriu o 
cultură aleasă. 

Există încă o versiune a naşterii şi copilăriei Sfântului Maxim 
în limba siriacă. Conform acesteia Sfântul Maxim s-a născut în satul 
Hesfin din Golan, la est de lacul Tiberiadei. Tatăl lui era samarinean din 
Sychar, iar mama lui, persană, sclavă a unui evreu, Zadok, din oraşul 
Tiberias. Tânăra roabă persană era foarte frumoasă, iar negustorul 
samarinean Abna se îndrăgosteşte de ea. În urma iubirii dintre cei 
doi, sclava Sndh rămâne însărcinată. Abna plăteşte stăpânului ei 200 
darics pentu a o răscumpăra pe Sndh fără să se afle nimic de legătura 
dintre ei şi cei doi se duc în Sychar. Locuitorii acestui oraş vor să-i 
omoare pentru fapta lor, de care luaseră cunoştinţă, dar cei doi fug 
noaptea din Sychar pentu a scăpa şi se refugiază în satul Hesfin la 
preotul Martyrios. Acest preot era unchi după mamă al lui Gennadios, 
guvernatorul acelei regiuni, şi numai aşa au scăpat cei doi tineri şi 
preotul însuşi de mânia samarinenilor. La preotul Martyrios tinerii 
refugiaţi stau doi ani de zile şi sunt botezați de acesta. Abna primeşte 
la botez numele Theonas, iar Sndh este numită Maria. Copilul pe care 
îl naşte Maria este băiat şi e botezat Moschion. Theonas şi Maria vor 
mai avea încă doi copii: un băiat şi o fată. 

Când Moschion avea 9 ani tatăl său moare şi preotul Martyrios 
poartă de grijă familiei acestuia. După un an moare şi Maria şi nu peste 
multă vreme se stinge din viaţă şi fiica ei. 

Moschion este dus de preotul Martyrios la mănăstirea Palaia 
Lavra unde este primit de egumenul Pantoleon. 

Fratele lui Moschion este omorât de o cămilă la 3 ani de la 
intrarea lui Moschion în mănăstire. 


13 


Pantoleon este profesorul lui Moschion. El avusese un nepot, 
Maxim, care murise de mic copil, şi în amintirea acestui nepot îl 
numeşte pe Moschion Maxim. 

Restul vieţii Sfântului Maxim este foarte bine cunoscută. Astfel 
Sfântul ajunge de tânăr prim secretar al împăratului Heraclie. În 614 
însă se retrage la o mănăstire din Chrysopolis (azi Skutari), pe ţărmul 
de răsărit al Bosforului, din dragoste pentru viaţa isihastă. Aici are 
ca discipol pe Anastasie, care îi va fi credincios toată viaţa. În 624 
se mută la mănăstirea Sfântul Gheorghe din Cyzic, de unde trebuie 
să se refugieze în 626 din cauza unei incursiuni a perşilor. De acum 
începe să călătorească mult. Merge în Grecia şi are discuţii în Creta cu 
episcopii severinieni. Apoi pleacă în Cipru, unde se împrieteneşte cu 
preotul Marinos şi poate s-a întâlnit acolo şi cu episcopul Arcadius. 

În 633 Mărturisitorul se află în Alexandria Egiptului unde apără 
dreapta credinţă alături de Sofronie al Ierusalimului. 

În luna iulie 645 are loc în Cartagina renumita dispută 
hristologică dintre Maxim şi Pyrrhus, fost patriarh de Constantinopol, 
în prezenţa guvernatorului regiunii şi a mai multor episcopi. Maxim are 
câştig de cauză împotriva monotelismului, erezie sprijinită de curtea 
imperială de la Constantinopol şi de teologii ei. 

În 646 Sfântul Maxim asistă la diverse sinoade din Africa de 
Nord. 

În anul 647 Sfântul merge la Roma, unde va combate ani în şir 
erezia monotelită şi determină pe Martin I, papa Romei, să convoace 
la Lateran un sinod pentru combaterea monotelismului. Sinodul a avut 
loc în 649, iar Sfântul Maxim „a fost persoana principală a sinodului 
din Lateran“.!€ La acest sinod este combătut monotelismul, Ekthesisul 
lui Heraclie din 638 şi Tiposul lui Constantin II din 648. 

În timpul Sfântului Maxim, însuşi împăratul bizantin era cucerit 
de unele învățături greşite ceea ce îi şi folosea pentru că prin nişte 
compromisuri dogmatice dorea să menţină pacea în imperiu. Sfântul 
Părinte nu putea admite aşa ceva, deoarece „se simţea obligat să-şi dea 


1 Baoutiov A. Pavovpyân, H Xpioriavui Ipauuoreia uer& To 450, 
Geooaiovikn, 1986, p. 58. 

întreaga ființă şi întregul talent în slujba unei lupte care avea ca scop 
adevărul şi ferirea lui de interesele politice şi concilieri periculoase“.!” 

Împăratul Constantin II dispune arestarea lui Maxim şi a 
monahului Anastasie, care sunt aduşi la Constantinopol. În septembrie 
654 - mai 655 are loc primul proces intentat lui Maxim, care „a fost 
judecat în Constantinopol ca un duşman şi criminal al statului, ca 
unul care ar submina pacea bisericească şi civilă. Procesul a fost 
criminal şi furtunos“.!5 Sfântul Maxim ca un adevărat apărător al 
ortodoxiei, nu s-a lăsat intimidat de amenințările împăratului şi a spus 
fără teamă: „Eu nu trebuie să abandonez credinţa cea adevărată. Este 
preocuparea preoţilor, nu a împăraţilor, să cerceteze şi să definească 
dogmele mântuitoare ale Bisericii Universale. Un împărat al creştinilor 
nu este preot, nu stă în faţa sfintei mese, nu săvârşeşte Sfintele Taine, 
nu poartă însemnele preoţiei“.!? 

În 655 Sfântul Maxim este condamnat de un sinod pentru 
opoziţia sa faţă de monotelism şi este exilat în Byzia din Tracia, iar 
Anastasie este exilat în Perberis. 

În anul 656 un juriu episcopal este trimis la Sfântul Maxim de 
către Petru, noul patriarh al Constantinopolului, pentru a-l determina să 
renunţe la convingerile sale, dar Sfântul Maxim nu îşi schimbă atitudinea. 
Este mutat la mănăstirea Sfânta Theodora din Region. Aici autorităţile 
încearcă din nou să-l convingă să-şi schimbe opinia, dar Sfântul refuză. 
În consecinţă este exilat în castelul Schemarum din Perberis, Tracia. 

În 662 Sfântul Maxim este adus la Constantinopol împreună cu 
doi ucenici ai lui: apocrisiarul Atanasie şi monahul Anastasie. Sunt 
judecaţi din nou şi li se cere să renunţe la învăţătura lor, dar aceştia 
refuză. Sunt biciuiţi şi li se taie limba şi mâna dreaptă „pentru a nu putea 
răspândi astfel prin viu grai şi prin scris învăţătura cea dreaptă“. Aşa 
schingiuiţi sunt purtaţi prin cele 24 de cartiere ale Constantinopolului 


17 Nixov A. Maroovku, K6ouog AvOponoc Kowovia koră Tov MGEuo 
Opoioynrn, Ex56oerg I'pny6pn, A0nva, 1980, p. 33. 

18 Georges Florovsky, 7he byzantine Fathers of the sixth to eighth century, 
Belmont, 1987, p. 211. 

19 Ibidem. 

% Ioan 1. Ică, O aniversare patristică: 1300 de ani de la moartea Sfântului 
Maxim Mărturisitorul, «Mitropolia Ardealului», 1-2, 1962, p. 71. 

şi apoi sunt exilați pe viaţă la Lazika, pe ţărmul răsăritean al Mării 
Negre. Sâmbătă 13 august 662 Sfântul Maxim moare în vârstă de 82 
de ani „apărând astfel nu numai cu ştiinţa, ci şi cu viaţa sa învăţătura 
despre cele două voințe în Hristos, fapt care i-a atras mai târziu numele 
de «Mărturisitoruby“.?! 

Sfântul Maxim Mărturisitorul moare la vârsta de 82 ani ca simplu 
monah „deşi de mai multe ori i se oferise, dacă va renunţa la opoziţie, 
scaunul de patriarh“. 

„Maxim prin martiriu şi moarte şi-a sfințit viaţa, admirabil 
exemplu de credinţă eroică şi desăvârşită şi pentru că a murit 
înfruntând cruda violenţă, a intrat în rândul biruitorilor împodobit cu 
cununa de martir“.75 

O vie şi venerabilă amintire a Sfântului Maxim a fost păstrată în 
locul morţii sale din Caucaz. „Se săvârşeau minuni la mormântul lui 
din care au izbucnit trei flăcări“.2* 

Împăratul Constantin II „nu s-a bucurat mult de rodul cruzimii 
sale: refugiat din Constantinopol, unde poate îl frământa prea tare 
regretul masacrului fratern, la Siracuza, unde îşi avea sediul cartierul 
general al luptei contra arabilor, a fost asasinat în 668 de un soldat 
al său“.75 

„Nu trecuseră încă nici 20 de ani de la moartea lui Maxim, 
şi al VI-lea Sinod Ecumenic (07. 12. 680 / 16. 09. 681) ţinut la 
Constantinopol şi împăratul Constantin Pogonat au condamnat definitiv 
erezia monotelită şi au consacrat în triumf gloria martirului““.2 

„Biografia lui a fost scrisă în 680 şi provine de la un autor 


necunoscut“.27 


” Idem, Probleme dogmatice în dialogul Sfântului Maxim Mărturisitorul cu 
Pyrrhus, «Ortodoxia», 3, 1960, p. 355. 

2 Sfântul Maxim Mărturisitorul, Ambigua, traducere din greceşte, 
introducere şi note de Pr. Prof. Dumitru Stăniloae, Editura Institutului Biblic şi de 
Misiune al Bisericii Ortodoxe Române, Bucureşti, 1983, p. 6. 

* Raffaele Cantarella, $ Massimo Confessore La Mistagogia ed altri scritti, 
Firenze, 1931, p. XIV. 

4 Nixov A. Maroovku, op. cit. p. 22. 

*5 Raffaele Cantarella, op. cit. p. XIV. 

* Ibidem. 

21 Nikov A. Muroovku, op. cit. p. 22. 

Sfântul Maxim a fost un apărător neînfricat al dreptei credinţe, 
atât prin viu grai, cât şi prin scris. A călătorit mult, dar a şi scris foatre 
mult. „Monahul, filosoful, teologul şi martirul Maxim este autorul 
uneia dintre cele mai semnificative şi îndrăzneţe sinteze ale perioadei 
patristice“.28 

Lucrările Sfântului Maxim Mărturisitorul sunt: «Epistole» 
adresate lui loan Cubicularul, «Cuvânt ascetic», «400 Capete despre 
dragoste», «200 Capete despre teologie şi iconomia întrupării», 
«100 Capete despre cunoaştere», «Despre diferite locuri cu multe 
şi adânci înţelesuri din Sfinţii Dionisie Areopagitul şi Grigorie 
Teologul»(Ambigua), «Explicare la Tatăl nostru», «Quaestiones 
ad Thalasium», «Mistagogia», «Opuscula theologica et polemica», 
«Disputa cu Pyrrhus». 

Sfântul Maxim Mărturisitorul a fost cinstit în Bizanţ după 
Sinodul VI Ecumenic din 680-681 ca mare învăţător şi predicator al 
lui Hristos. „Cărţile sale erau lecturile preferate atât ale laicilor, cât şi 
ale călugărilor. Anna Comnena, de pildă, ne spune: «Îmi amintesc cum 
mama mea în timp ce serveam cina obişnuia adesea să aducă în mâinile 
e o carte cu interpretarea pasajelor dogmatice ale Sfinților Părinţi, în 
special interpretarea filosofului şi martirului Maximy“.29 

În opera sa Sfântul Maxim apără credinţa cea dreaptă de 
învăţăturile eretice care atrăgeau pe mulţi de la dreapta închinare. 
„Ca şi alți Părinţi, Sfântul Maxim nu a făcut teologie pentru teologie, 
ci pentru trebuinţele Bisericii din timpul său“. 

Ereticii în argumentarea învățăturilor lor greşite aduceau pasaje 
din Sfinţii Dionisie Areopagitul şi Grigorie Teologul, care aparent 
sprijineau ereziile lor. Mărturisitorul prezintă adevăratul înţeles al 
textelor celor doi sfinți Părinţi anteriori lui, zădărnicind încercările 
ereticilor de a se sprijini pe acestea. „Geniul de sinteză al lui Maxim 
a salvat cărămizile bune de construcţie de structurile eterodoxe 


5 Maria Luisa Gatti, Massimo il Confessore Saggio di bibliografia generale 
ragionata e contributi per una riconstruzione scientifica del suo pensiero metafisico 
e religioso, Milano, 1987, p. 29. 

% Georges Florovsky, op. cit. p. 212. 

3 Sfântul Maxim Mărturisitorul, op. cit. p. 26. 

discreditate şi reconstruieşte edificiul credinţei pe o bază ortodoxă 
sigură“! 

În lucrarea noastră vom prezenta interpretările Sfântului 
Maxim la textele Sfinţilor Dionisie şi Grigorie aduse de eretici în 
sprijinul învățăturilor lor greşite. Sfântul Maxim preia pasaje din 
cei doi Sfinţi Părinţi, le explică în sensul lor autentic dat de autorii 
lor şi îşi dezvoltă propria teologie într-o vreme în care multe dintre 
învăţăturile de credinţă nu erau încă clar definite de Biserică. „Sfântul 
Maxim Mărturisitorul este fără îndoială unul din cei mai pătrunzători 
dogmatişti pe care 1-a produs Biserica greacă, care a abordat şi luminat 
cu o pătrundere rară aproape toate problemele teologice, încât viziunea 
lumii pe care ne-a lăsat-o Sfântul Maxim în scrierile sale este în mai 
mult decât o privinţă culmea şi încheierea definitivă a cugetării greceşti 


patristice, a celei teologice şi spirituale cât şi a celei filosofice“.*? 


31 George C. Berthold, The cappadocian roots of Maximus the Confessor, 
«Actes du Symposium sur Maxime le Confesseurn», Fribourg, 1982, p. 51. 

* Magistrand loan I. Ică, Probleme dogmatice în dialogul Sfântului Maxim 
Mărturisitorul cu Pyrrhus, «Ortodoxia», 3, 1960, p. 355. 

DUMNEZEU 


Sfânta Treime 


Firea dumnezeiască este unică, de o fiinţă şi întreit ipostatică. 
Sfânta Treime este formată din Tatăl, Fiul şi Sfântul Duh, a căror 
bogăţie este deoființimea şi o unică iradiere a strălucirii. Treimea e 
desăvârşită în unitate desăvârşită, adică o ființă, o dumnezeire, o putere 
ŞI o lucrare în trei ipostasuri. 

Dumnezeu Tatăl s-a mişcat în afara timpului şi din iubire a 
înaintat la distingerea persoanelor, rămânând neîmpărţit şi nemicşorat 
în întregimea proprie, mai presus de orice unitate şi simplitate. Cauza 
şi izvorul tuturor s-a înmulțit din bunătate într-o dumnezeire întreit 
ipostatică. Tatăl este dumnezeire izvorâtoare, iar Fiul şi Sfântul Duh 
sunt vlăstare ale dumnezeirii născătoare, adică ale Tatălui, mlădiţe 
dumnezeieşti, flori şi lumini mai presus de fiinţă. Vlăstare sunt numiţi 
după cuvintele proorocului Zaharia care vorbeşte în capitolul 4 al cărții 
sale despre două ramuri de măslin. Lumini sunt numiţi după Iacov 1, 
17, care vorbeşte de Părintele luminilor. 

„Dar Fiul şi Duhul Sfânt nu vin la existenţă după Tatăl, ci există 
împreună din veci, dintr-o iubire reciprocă. Tatăl naşte pe Fiul şi 
purcede pe Duhul Sfânt, dar şi Fiul se naşte şi Duhul purcede din 
veci din Tatăl. Ei nu pot fi decât împreună din veci“.*% „Toate trei 
persoanele sunt din eternitate, nu venite pe rând la existenţă." 

Existenţa Sfintei Treimi este coeternă şi nu a existat altfel întâi 
şi s-a constituit altfel după aceea, nici n-a fost în Ea vreo despărţire 
sau prefacere, ci împreună şi deodată au existenţa Fiul şi Duhul de la 
Tatăl, şi nu după EI. 

În existenţe sunt două lucrări: una dintre acestea scoate la iveală 
din existenţe în chip natural pe cele de acelaşi gen şi de aceeaşi ființă şi 


33 Dumitru Stăniloae, /i;sus Hristos lumina lumii şi îndumnezeitorul omului, 
Editura Anastasia, Bucureşti, 1993, p. 10. 

34 Idem, Sfânta Treime sau la început a fost iubirea, Editura Institutului Biblic 
şi de Misiune al Bisericii Ortodoxe Române, Bucureşti, 1993, p. 38. 

întru totul identice între ele. Cealaltă lucrare este cea care efectuează 
cele din afară. Prin ea lucrând cineva asupra a ceva din cele din afară 
şi de altă ființă, pregăteşte ceva deosebit şi străin de fiinţa proprie, 
dintr-o materie mai înainte existentă. 

Mintea bine-credincioasă nu poate admite nici prima lucrare 
referitor la Sfânta Treime, întrucât existenţa negrăită şi neînţeleasă a 
Fiului născut din Tatăl şi a Sfântului Duh purces din Tatăl este mai 
presus şi de aceasta. 

Dumnezeirea este o obârşie care nu este supusă zgârceniei ca să 
rămână circumscrisă la o persoană, dar nici dezordinii ca să se reverse 
la infinit. Sfânta Treime este formată din Tatăl, Fiul şi Sfântul Duh 
şi dumnezeirea nu se revarsă peste aceste trei persoane, ca să nu se 
nască o gloată de zei. 

Treimea este cu adevărat Treime care nu se compune dintr-un 
număr desfăcut, căci nu este o adunare de unităţi ca să sufere împărțire, 
ci este subzistență ființială a unimii întreit ipostatice. Treimea este cu 
adevărat unime, fiindcă aşa este şi unimea este cu adevărat Treime, 
fiindcă aşa subzistă, deoarece este o singură dumnezeire ce ființează 
unitar şi subzistă treimic. 

Unitatea este Treime prin modul de subzistență, ca una ce este 
desăvârşită în trei ipostasuri desăvârşite, şi Treimea este cu adevărat 
unitate prin raţiunea fiinţei, adică a existenţei. Sfânta Treime este 
din toate părțile egală, din toate părțile aceeaşi. „Fiecare persoană 
e purtătoare a întregii fiinţe dumnezeieşti nerepetate, deci fiecare 
e Dumnezeu întreg, fără să se despartă, dar şi fără să se confunde 
între ele“.55 „Fiinţa fiind nemărginită, nu se poate repeta, dar cele trei 
Persoane ale ei nu se confundă, folosind fiecare în alt fel toată puterea 
fiinţei într-o reciprocă comunicare“.56 

Ipostasurile dumnezeieşti sunt fixate şi întemeiate una în alta 
după cum a zis lisus: „Eu sunt întru Tatăl şi Tatăl întru Mine“(loan 
10, 38). 

Unii eretici spuneau că Fiul nu este asemenea cu Tatăl, pentru 
că Fiul este născut, iar fiinţa Tatălui este nenaşterea. Sfântul Maxim 
clarifică şi spune că nenaşterea arată numai că Tatăl nu are naştere, 


35 Ibidem, p. 33. 
3 Ibidem, p. 36. 

dar nu este nenaşterea fiinţa Tatălui. Combătând pe eretici Sfântul 
Maxim răspunde: „dacă susţin că nenaşterea este fiinţa lui Dumnezeu, 
sunt siliți dacă rămân consecvenţi cu ei înşişi, să spună cu necesitate 
că şi netrupescul şi neînceputul şi nemurirea şi neschimbabilitatea 
şi nestricăciunea şi câte se spun prin negaţiune privativă că sunt 
Dumnezeu, pentru faptul că le depăşeşte, sunt ființa Lui. În felul acesta 
ar fi dovediţi că susţin multe fiinţe ale lui Dumnezeu şi nu una“. 

Alţi eretici întrebau: Tatăl este nume al fiinţei sau al lucrării? 
Aceasta pentru că dacă am zice că Tatăl este nume al fiinţei să conchidă 
de aici că Fiul este de altă fiinţă decât Tatăl, întrucât aceeaşi ființă nu 
primeşte două nume deosebite în chip propriu, căci dacă Tatăl este 
nume al fiinţei, nu ar putea fi şi Fiul nume al aceleiaşi fiinţe. Dacă am 
zice că Tatăl este numele lucrării am mărturisi clar că Fiul este făptură 
a Tatălui, ca rezultat al lucrării. 

Sfântul Maxim lămureşte: numele Tată nu este nici al fiinţei, nici 
al lucrării, ci al relației şi al modului cum se află Tatăl faţă de Fiul sau 
Fiul faţă de Tatăl. 

Arienii ziceau că Fiul cel Unul-Născut este Fiu al voinţei, nu al 
Tatălui. Sfântul Maxim clarifică: Tatăl care naşte şi Fiul care se naşte 
coexistă împreună prin relaţie, adică prin voinţă şi naştere. Precum 
fără cel ce vede şi ceea ce se vede nu este vedere, sau fără cel ce 
cugetă şi ceea ce se cugetă nu este cugetare, aşa fără Cel ce naşte 
şi Cel ce se naşte nu este naştere, sau fără cel ce voieşte şi ceea ce 
voieşte, voire. Deodată cu Tatăl născător, care este pururea Tată, era 
prin naştere Fiul cel născut, neprimind în nici un mod vreun interval 
de timp între EI şi Tatăl care-L naşte. Fiul nu este Fiu al voinţei, ci al 
Tatălui care-L naşte. 

Pentru Dumnezeu, poate însăşi voinţa de a naşte este naştere, 
dar naşterea Fiului din Tatăl este mai presus de voinţă, căci voinţa nu 
este la mijloc între Tatăl şi Fiul, nici nu este cugetată voinţa Tatălui 
înainte de Fiul, pentru că nici Tatăl nu exista înainte de Fiul, pentru că 
Tatăl şi Fiul cel născut fără început din EI, având deodată existenţa, 
au şi o singură voinţă, simplă şi nedespărțită, precum şi o singură 
fiinţă şi fire. 


3PG 91,col. 1221 C-D. 


PA 


Una este voinţa Sfintei Treimi, de aceea este cu neputinţă să 
voiască altele Tatăl şi altele Fiul. 

Sfântul Grigorie Teologul scrie: „Pentru că altfel ce mă împiedica 
şi pe mine ca, afirmând această propoziţie: Tatăl este mai mare prin 
fire, apoi însuşindu-mi-o pe aceasta: Prin fire nu este, desigur, mai 
mare, nici Tată, să conchid: ceea ce este mai mare nu este, desigur, 
mai mare, sau, Tatăl nu este, desigur, Tată“.*8 

În acest text Sfântul Grigorie a afirmat că Tatăl este mai mare 
după cauză decât Fiul, întrucât Fiul este din Tatăl şi nu Tatăl din Fiul. 
Arienii au preluat acest text şi i-au schimbat sensul, pretinzând că 
Teologul a scris că Tatăl este mai mare prin fire decât Fiul. 

Sfântul Maxim preia acest text şi clarifică: dacă Tatăl este mai 
mare ca Fiul, dar prin fire nu este mai mare, nici Tată, atunci ceea ce 
este mai mare nu este mai mare şi Tatăl nu este Tată. Tatăl este mai 
mare ca Fiul în calitate de cauză, dar nu prin natură. Dacă vorbim 
de fiinţa Tatălui şi a Fiului, atunci ei sunt de o ființă, pentru că fiinţa 
Sfintei Treimi este una şi comună celor trei persoane ale Sfintei Treimi. 
„N-a fost cândva când Dumnezeu n-a fost Tată, aşa n-a fost cândva 
când n-a avut un Fiu“.%9 

Dumnezeu are trei ipostasuri de o fiinţă, de o putere, 
neamestecate în proprietatea exactă şi neschimbată a fiecăruia, adică 
în nenaştere, naştere şi purcedere. Suprafiinţa este comună precum 
Tatălui, aşa şi Fiului şi Sfântului Duh. La proprietăţile particulare ale 
Sfintei Treimi, cum sunt numele, nu este nici o reciprocitate sau nimic 
comun. Tatăl nu poate fi numit cu evlavie Fiu, nici Fiul Tată. La fel şi 
cu Sfântul Duh. 

Toate cuvintele de laudă ale teologiei nu se atribuie numai uneia 
din persoanele Sfintei Treimi, ci ele sunt comune întregii Sfinte Treimi. 
Numai proprietăţile caracteristice ale celor trei ipostasuri sunt atribuite 
în parte şi în mod propriu fiecărei persoane, de exemplu calitatea de 
Tată este numai a Acestuia şi nu a altei persoane. La fel este şi cu Fiul 


358 P G. 36, col. 93 BB. 

3 Pr. Acad. Prof. Dr. Dumitru Stăniloae, Sfânta Treime sau la început a 
fost iubirea, Editura Institutului Biblic şi de Misiune al Bisericii Ortodoxe Române, 
Bucureşti, 1993, p. 46. 

şi cu Sfântul Duh. Cel ce nu spune că numirile dumnezeieşti sunt 
comune, sfâşie fără evlavie unitatea Prea Sfintei Treimi. 

„Numai existând în trei Persoane, aceste trei Persoane sunt 
dumnezeieşti, pentru că au o valoare şi o relaţie între ele care le face 
demne şi capabile de iubirea absolută. Şi sunt aşa, pentru că sunt aşa de 
prezente una în alta, încât în fiecare e văzut Dumnezeu întreg, nefiind 
deci trei dumnezei““.4 

„lubirea desăvârşită între cele trei Persoane ale existenţei 
supreme implică în ea cunoaşterea desăvârşită între ele, deci a fiinţei 
lor nemărginite“.*! „Treimea e dragoste absolută, dragoste în fiinţa ei. 
Treimea şi dragostea sunt una“.“ Datorită acestei iubiri Dumnezeu 
a creat totul căci Sfânta Treime este creatoarea şi obârşia sau cauza 
făpturilor şi toate care şi-au luat existenţa din ea se împărtăşesc de ea. 

Dumnezeu este unitate şi monadă fiindcă dumnezeirea este 
simplă, neîmpărțită şi necompusă şi de aceea este unitate pentru că 
Sfânta Treime este unită în Ea Însăşi şi uneşte pe toţi cei ce se apropie 
de Ea, după spusa din Evanghelie: „ca să fie una, precum noi una 


suntem“ (loan 17, 11). 
Existenţa lui Dumnezeu 


Dumnezeu există veşnic, precum s-a spus „lar Tu acelaşi eşti şi 
anii Tăi nu se vor sfârşi“ (Ps. 101, 28) şi „Cel ce numără mulțimile 
stelelor“ (Ps. 146, 4) şi „măsoară cerul cu palma şi pământul cu 
pumnul“ (Isaia 40, 12) iar EI este făcătorul veacurilor, şi a îngerilor, 
care sunt nemuritori. Se zice că Dumnezeu având nemurirea, adică 
viaţa veşnică, este numit veac, dar nu timp, căci este fără sfârşit şi va 
fi pururea. Nu i se spune veac în înţelesul timpului care are sfârşit, ci 
în înţelesul că este pururea în veacuri care nu au sfârşit. 

Dumnezeu este şi hotarul şi locul Său şi nimic nu se extinde 
peste Dumnezeu, ci El trece şi peste cele nesfârşite. Veacurile care 
sunt nesfârşite (pentru că nu au hotar) Dumnezeu le întrece cu 
mărimea Lui nemărginită şi cuprinde cu mărimea Lui nesfârşită 


+0 Ibidem, p. 26. 

+1 Idem, Iisus Hristos lumina lumii şi îndumnezeitorul omului, Editura 
Anastasia, Bucureşti, 1993, p. 185. 

+ Părintele Galeriu, Jertfă şi răscumpărare, Editura Harisma, 1991, p. 44. 

întreaga viaţă cea fără de margini a celor inteligibile, pentru că 
viaţa lor nu este mărginită ca a oamenilor, căci îngerii au fost creaţi 
nemuritori. Dumnezeu însă împărățind în supraeternitatea Lui are 
hotarele propriei Sale veşnicii. 

Dumnezeu este deasupra lui a fi (pentru că «a fi» arată că a fost 
adus la existenţă de o cauză oarecare) şi este socotit mai presus de 
fiinţă, de aceea se şi spune că este veac al veacurilor aduse la existență 
de EI, pentru că Cel care nu a fost, nici nu va fi, ci numai este, având 
permanent şi statornic această existenţă care nu se schimbă în viitorul 
va fi, nici nu a ajuns este din a fost, Acesta este veac. 

Dumnezeirea nu are nici început, nici sfârşit şi nu se spune 
despre Dumnezeu în sens propriu nici era, nici este, nici va fi, căci 
Dumnezeu este mai presus de acestea. Acceptă însă şi acestea pentru 
că este mai presus de ființă, oricum L-ar cugeta cineva. 

Dumnezeu este şi nu se află nicăieri prin aceea că nu are 
subzistență circumscrisă în spaţiu în chip ființial, dar este în mod sigur, 
prin aceea că pentru a exista nu are nicidecum nevoie de vreuna din 
existenţele create, fără de care a fost şi este şi va putea să fie pururea, 
căci nu îşi poate avea locul în cele existente Cel ce există înainte de 
cele existente. 

„Eu sunt Cel ce sunt“(leş. 3, 14) „Iar Tu acelaşi eşti“(Ps. 101, 
28). De la „a fi“ este fiinţa şi de aici existenţa concretă. Existenţa este 
a lui Dumnezeu pentru că provine de la El şi este în EI şi se păstrează 
în EI, dar nu este Dumnezeu al existenţei, nici nu este conţinut în 
existenţă, pentru că este supraființial mai presus de existenţă. Existenţa 
îl are pe EI drept cauză şi nu EI are existenţa ca o cauză anterioară. 
Astfel existenţă nu se zice în sens propriu pentru Dumnezeu, pentru 
că Acesta este preexistenţă, adică există înainte de existenţă şi are 
existenţa mai presus de cele existente, într-un mod mai presus de fiinţă, 
pentru că este mai presus decât toate fiinţele şi existenţa atribuită lui 
Dumnezeu este mai presus de toată existenţa la un loc. 

Dumnezeu nu este nici una dintre cele ce sunt, ci este mai presus 
de acestea. Dacă El a creat şi a adus cele ce sunt în existenţă, cum 
poate fi socotit ceva din cele ce sunt? 

Sfântul Grigorie Teologul scrie: „Precum zicem că este cu 
neputinţă ca Dumnezeu să fie rău, sau să nu fie“.% 

La prima vedere s-ar putea spune că Sfântul Grigorie a scris în 
acest text că Dumnezeu este cu neputinţă să fie rău sau să nu fie rău, 
ceea ce este contradictoriu, pentru că ori este rău, ori nu este rău. 

Sfântul Maxim clarifică: Este cu neputinţă ca Dumnezeu să 
fie rău. A doua propoziţie este: este cu neputinţă ca Dumnezeu să 
nu fie, adică să nu existe. Luată împreună întreaga frază ar veni aşa: 
căci precum zicem că este cu neputinţă ca Dumnezeu să fie rău, este 
cu neputinţă ca Dumnezeu să nu existe, pentru că „nu poate să Se 
tăgăduiască pe Sine Însuşi“(II Tim. 2, 13). 

Dumnezeu este mai presus de mărime şi nu este circumscris 
de vreo cantitate, mărime sau mulţime şi nu este cuprins în nişte 
margini. Toată mărimea este mărginită, dummnezeirea este singura 
fără margini. „Mare e Domnul şi lăudat foarte“(Ps. 47, 1) şi „măreţia 
Lui nu are sfârşit““(Ps. 144, 3) pentru că nu este mărginită de nici un 
hotar. De aceea dumnezeirea este infinită pentru că nu există nici o 
noţiune de timp sau vreo natură care să o ajungă. Dumnezeu este mare 
nu în comparaţie cu altceva, pentru că nu se poate compara şi pentru 
că mărimea dumnezeiască este cu adevărat necuprinsă. 

A fi pururea la fel şi neschimbat, adică acelaşi, este propriu lui 
Dumnezeu. El nu este mărginit de altceva, nici nu are limită, ci toate 
se termină în El. Dumnezeu este acelaşi pururea, fiind ca monadă cu 
adevărat acelaşi şi hotar Lui Însuşi şi hotar tuturor, deosebit de toate, şi 
este mai presus de toate într-un mod unitar şi identic, adică prin faptul 
că este monadă neamestecată cu nici una din toate şi este simplu şi 
prin faptul că este acelaşi, adică în acelaşi fel. 

Se zice despre Dumnezeu că este unitate şi unul. Acestea se 
zic pentru a-L înfăţişa pe Dumnezeu ca necompus, pentru că ceea 
ce este caracterizat de volum şi cantitate se împarte în părți, pentru 
că este corp. Dumnezeu însă este necompus şi netrupesc şi este mai 
presus de toată corporalitatea. Pe de altă parte, când Dumnezeu le-a 
cugetat şi a dat prin voinţa Lui existenţă tuturor, nu s-a înmulțit ca o 
minte împărțindu-se în multe gânduri, ci a rămas şi rămâne în unitate 
neîmpărțit şi neramificat. 


% PG. 36, col. 116 C. 

Dumnezeu este acelaşi unic în Sine, ca Cel ce este unul în sens 
propriu, neavând nimic deosebit după fire care să se poată cugeta 
împreună cu Sine. 

Dumnezeu Cel unul este cu totul nepasiv şi neîmpărțit şi cu totul 
suficient Lui Însuşi. Prin firea Lui nu se împleteşte cu altele, ca unul 
dintre numere, căci este străin de mulțime şi de orice compoziţie şi 
împărțire şi anterior oricărui unu. Acest unu este obârşie şi sămânță a 
existenţei şi în acest unu sunt cuprinse toate existenţele, dar acest unu 
este cugetat deasupra tuturor. 

Nici una dintre existenţe nu este lipsită de participarea la unu, 
adică la Dumnezeu, pentru că fiecare număr participă la unitate. Dacă 
începe cineva de la doi, numără întâi o diadă, şi la fel dacă începe de la 
zece. Chiar dacă începe cineva de la cea mai mică parte, întâi numără 
o doime, o treime, o zecime şi aşa mai departe, încât nu există număr 
care să nu participe la unu, adică la unitate. 

Dar Dumnezeu pe bună dreptate este înainte de unu, fiindcă este 
creator sau producător al tuturor, deci şi al numărului. 

Dumnezeu este numit Unul nu ca început al numerelor, ci pentru 
că este ridicat peste toate şi nu are nimic din cele de după EI împreună 
numărat, dar şi pentru necompoziţia şi simplitatea Lui. Dumnezeu nu 
s-a compus cu nimic din cele ce sunt şi nu s-a unit cu ele trupeşte decât 
numai la întrupare. 

Deşi se spune că Dumnezeu este Unul, este mai presus de 
unu. În sens propriu unu indică legătura cu multe numere care se 
compun din acesta şi pare oarecum începutul mulțimii numerelor, 
însă Dumnezeu a socotit vrednic de EI să accepte şi pe «unu» dintre 
creaturile Lui, pentru că unu în sine este simplu, neîmpărțit şi 
necompus, dar şi aşa Dumnezeu formează o supraunitate, adică este 
mai presus de unu, de aceea s-a spus: „lar pentru înţelepciunea Lui 
nu există număr“ (Ps. 146, 5). 

Fiinţa lui Dumnezeu 


Dumnezeu este fiinţa luminii şi prin firea Lui virtute şi are prin 
fire din EI Însuşi toate cele bune. 

Dumnezeu este transcendent pentru că este mai presus de orice 
fiinţă, fie inteligibilă, fie spirituală, şi cu atât mai mult sensibilă. 

Dacă fiinţă se zice de la «a fi» şi «a fb» are înţelesul unei creaţii, 
fiinţa nu poate să-L definească pe Dumnezeu, căci Acesta este mai 
presus de orice fiinţă, nu este nimic din cele ce sunt ci este mai presus 
de ele şi toate existenţele au fost create de El. 

Dumnezeirea şi bunătatea nu sunt însăşi fiinţa lui Dumnezeu, 
pentru că Dumnezeu este dincolo şi mai presus de acestea. Termenul 
«dumnezeire» nu este fiinţa lui Dumnezeu, precum nu este fiinţa Lui nici 
una dintre numirile atribuite lui Dumnezeu. Acestea nu sunt fiinţa Lui, 
ci opinii despre EI. Fiinţa lui Dumnezeu nu poate fi exprimată în mod 
propriu, căci este mai presus de fiinţă. Firea lui Dumnezeu, ca ceea ce este, 
n-a fost cunoscută vreodată de careva dintre creaturi nici prin cunoaştere, 
nici prin înţelegere, căci prin acestea ne apropiem de cele netrupeşti. 

Absolutul este nesupus relaţiei, pentru că nu are nici o relaţie cu 
toate, având aceasta ca o proprietate naturală. 


Dumnezeu Creatorul 


Prin revărsarea nesfârşit de darnică a bunătăţii, Dumnezeu a creat 
lucrurile din nimic, şi le-a făcut să subziste, vrând să se împărtăşească 
pe Sine tuturor şi fiecăruia în parte, pe măsura lor, fără să se întineze, 
dăruind fiecăruia puterea de a fi şi de a persista. A creat din bunătate 
toate cele inteligibile şi cele sensibile. 

Cele ce sunt, adică genurile şi fiecare creatură în parte, ca cetele 
îngereşti şi toate cele sensibile sunt chipuri şi asemănări ale ideilor 
dumnezeieşti, adică modele în mintea lui Dumnezeu ale celor ce sunt, 
care sunt înţelesuri eterne ale lui Dumnezeu, datorită cărora şi conform 
cărora erau toate în El. Nu erau diferite de EI şi au fost aduse de EI la 
existenţă, precum relatează Sfântul loan în Apocalipsă că unul din îngeri 
i-a zis că toate erau şi au fost făcute, înțelegând că erau idei, chipuri şi 
asemănări ale raţiunilor sau ale modelelor care au fost făcute toate. 


2] 


„Raţiunile creaturilor, deşi sunt eterne, pentru că nu există în 
Dumnezeu nimic temporal, ele totuşi nu ţin de natura Lui, ci sunt 
expresia voinţei Lui“. 

Dumnezeu este singurul creator al celor inteligibile şi sensibile. 
Nu există dumnezei (demiurgi) sau îngeri creatori nici altceva fără 
Dumnezeu. Dumnezeu este mai presus de orice început şi este început 
al aşa-numiţilor dumnezei, adică al îngerilor şi al oamenilor drepți. 

Dumnezeu a creat lumea numai din bunătate, pentru a se 
împărtăşi şi altora şi se află pe măsura lor în fiecare dintre existenţe 
potrivit unei raţiuni negrăite a înţelepciunii, fără să fie închis câtuşi de 
puţin de nici o rațiune şi mod. 

Dumnezeu nu este izvor al celor de după EI, pentru că nu crează 
din fiinţa Sa ci numai prin voinţa Lui dă existenţă şi face toate. Toate 
cele produse prin creaţie, fie în cer, fie pe pământ, sunt cauzate, iar 
cauza este mai presus de existenţe. Este deci foarte clar că nu există 
nici o înrudire între cauză şi cele cauzate. 

Întreaga creaţie inteligibilă şi sensibilă Dumnezeu Tatăl ca minte 
a cugetat-o, Fiul ca şi Raţiune a creat-o şi Duhul Sfânt a desăvârşit-o. 

Când creează lumea Dumnezeu se mişcă. Să nu înţelegem însă 
prin aceasta mişcarea pe care o observăm la făpturi şi mai ales la cele 
sensibile, care este schimbarea locului. Dumnezeu nu se mişcă prin 
această mişcare, ci mişcarea Celui nemişcat şi pururea la fel este voinţa 
Lui spre crearea existenţelor şi ieşirea providenţei Lui spre toate. 

Dumnezeirea este nemişcată, ca una ce nu are nici o cauză a 
existenţei şi este cauza tuturor celor ce există. Dumnezeirea este cu 
totul nemişcată după fiinţă şi prin fire, întrucât este infinită, nesupusă 
relaţiei şi nehotărnicită, dar în calitate de rațiune care există în fiinţele 
celor existente se zice că se mişcă, prin faptul că mişcă proniator 
fiecare dintre existenţe prin rațiunea după care acestea se mişcă în 
chip natural. Mişcarea lui Dumnezeu este înaintarea Lui din bunătate 
la multifelurimea creaţiei nevăzute şi văzute. Bunătatea creatoare şi 
purtătoare de grijă sunt comune întregii Sfinte Treimi. 


+ Sfântul Maxim Mărturisitorul, Ambigua, Traducere din greceşte, intro- 
ducere şi note de Pr. Prof. Dumitru Stăniloae, Editura Institutului Biblic şi de Misiune 
al Bisericii Ortodoxe Române, Bucureşti, 1983, p. 82, nota 45. 

Dumnezeu este cauza şi obârşia tuturor, simplitatea celor simpli, 
viaţa celor vii şi dătătorul tuturor bunătăţilor. Toate subzistă şi au totul 
de la Dumnezeu, care de aceea este numit Dumnezeul dumnezeilor, 
Sfântul sfinţilor, Împăratul împăraţilor şi Domnul domnilor. 

Dumnezeu nu numai a creat viaţa celor existente, ci o şi susţine 
ca să dureze. Precum soarele fiind unul le face roditoare pe toate şi le 
hrăneşte şi le creşte şi le face din mici mari şi din sămânță plantă şi 
este în toate cele văzute, nefiind nimic din ele însele, aşa şi Dumnezeu 
care este cauzatorul soarelui şi a tuturor celor inteligibile şi sensibile nu 
este nimic din cele ce sunt şi este în toate, căci toate se împărtăşesc de 
EI. De aceea Scriptura îl numeşte „Soare al dreptăţii“(Maleahi 3, 20). 
Dumnezeu luminează pe cei ce cuprind întregimea Lui, pe măsura în 
care o încap. Se spune că Dumnezeu este măsura celor ce sunt pentru 
că cunoaşte începutul şi sfârşitul tuturor ca singurul creator. 

Dumnezeu este numit început (obârşie) al tuturor pentru că prin 
EI au venit toate în existenţă şi nu au nevoie de altcineva pentru a se 
desăvârşi. Este numit mijloc pentru că asigură menţinerea tuturor în 
existenţă, şi este numit sfârşit pentru că în voia Lui îşi au existenţele 
sfârşitul în care se întorc. 

Nu este altceva binele şi altceva existenţa, altceva viaţa şi altceva 
înţelepciunea, căci una este cauza tuturor şi una le produce pe toate, 
Sfânta Treime şi nu mulţi dumnezei creatori. Dumnezeu este cauzatorul 
a tot binele, pentru că tot binele este al Lui. Dumnezeu însă nu este 
cauza relelor, căci acestea ne despart de EL. 

„La Tine este izvorul vieţii“(Ps. 35, 9) şi „M-au părăsit pe Mine, 
izvorul apei vii“(ler. 2, 13). Dumnezeu este numit izvor, ca un pântece, 
obârşie şi cauză a tuturor celor ce au venit la existenţă. Dumnezeu nu 
va înceta să creeze, aceasta o înţelegem din Evanghelie „Tatăl Meu 
până acum lucrează şi Eu lucrez“(loan 5, 17). Şi Sfântul Duh lucrează 
neîncetat împreună cu Tatăl şi cu Fiul, căci s-a spus: „Trimite-vei 
Duhul Tău şi se vor zidi“(Ps. 103, 31). 

Toate au fost create de Dumnezeu prin El şi pentru EI şi El este 
capul tuturor celor ce sunt şi El a adus la existenţă toate fiinţele şi pe 
bună dreptate se spune că se înmulţeşte prin cele făcute de El. Când 
toate se vor supune Tatălui şi Fiul se va supune împreună cu cele 
create, precum zice Apostolul: „lar când toate vor fi supuse Lui, atunci 

şi Fiul Însuşi se va supune Celui ce i-a supus Lui toate, ca Dumnezeu 
să fie toate în toţi“ (| Cor. 15, 28). 

Dumnezeu în această multiplicitate a creaţiei tuturor a rămas 
Unul şi Acelaşi în revărsarea neîmpuţinată a darurilor Lui şi este Unul 
în toate, fără să fie nimic din toate, căci este mai presus de fiinţă şi 
neapropiat nouă. 

Chiar dacă sunt mulţi dumnezei şi domni, cu toate acestea unul 
este cu adevărat Dumnezeu şi Tată şi unul cu adevărat Domn, lisus. 
Aceasta înseamnă că Creatorul şi Cauzatorul tuturor este Dumnezeu, 
care prin dăruirea neîmpărțită şi nesfâşiată a numirii dumnezeirii şi 
domniei proprii a creat pe aşa-zişii dumnezei şi domni, fără să se sfâşie 
dumnezeirea în părți de dumnezeire ca aurul în multe monede, nici 
cei mulți numiți dumnezei întregind dumnezeirea Lui, precum multele 
genuri împlinesc lumea. 


Dumnezeu este iubire 


Dumnezeu a produs creaţia ca să arate prin ea mişcarea Lui 
iubitoare. 

Iubirea cea bună preexistând în Dumnezeu nu a rămas 
neroditoare, ci a născut în noi iubirea cea bună pentru care dorim 
binele şi frumosul. 

Ca dragoste şi iubire dumnezeirea se mişcă, iar ca dragă şi 
iubită mişcă spre Sine toate cele capabile de dragoste şi iubire. Se 
mişcă întrucât sădeşte afecțiunea lăuntrică a dragostei şi a iubirii în 
cei capabili de acestea şi mişcă întrucât atrage prin fire dorinţa celor ce 
se mişcă prin ea. Mişcă şi se mişcă pentru că însetează după însetarea 
de ea şi îi este drag să fie dragă şi iubeşte să fie iubită. Dumnezeu se 
mişcă în mintea care-L poate primi (fie îngerească, fie omenească), 
pricinuind în ea şi prin ea căutarea Lui. „Dumnezeu se mişcă întrucât 
iubeşte liber şi mişcă făptura întrucât e vrednic de iubit şi mişcă dorinţa 
făpturii spre iubirea Lui, sau mişcă întrucât făptura e însetată după El 
şi se mişcă întrucât nu rămâne pasiv faţă de această mişcare, ci e 
însetat şi EI, de bunăvoie, de însetarea făpturii după EI ... Deosebirea 
cea mare este că Dumnezeu nu înaintează prin mişcare spre ceva mai 

presus de Sine, ci mişcarea Lui e mişcarea iubirii coborâtoare şi 
atrăgătoare spre EI“.%5 

Dumnezeu iubeşte toate şi ca obârşie şi Creator al tuturor 
din prea marea bunătate şi iubire îi rabdă pe păcătoşi, ca să-şi arate 
iubirea Sa de oameni şi libertatea făpturii, căci s-a zis: „iubirea 
toate le rabdă“(I Cor. 13, 7) şi „Cel ce face să răsară soarele peste 
cei răi şi peste cei buni şi trimite ploaie peste cei drepţi şi peste cei 
nedrepţi“(Mat. 5, 45). 


Participarea la Dumnezeu sau împărtăşirea de El 


Dumnezeu pentru că este din fire bun, este gata să se ofere pe 
Sine tuturor ca să se împărtăşească toţi de sfinţenia Lui şi să le fie 
iluminate sufletele şi în Dumnezeu preexistă fiinţial câte noi le avem 
prin har, adică prin participare, căci „din plinătatea Lui noi toți am 
luat, şi har peste har“(Ioan 1, 16). 

Dumnezeu este virtute vie şi desăvârşită prin Sine şi fără 
nevoie de ceva, pentru că are ființa mai presus de fiinţă şi din iubire 
iese din Sine transmiţându-Se prin purtarea de grijă celor care şi- 
au primit existenţa de la EI. Astfel Dumnezeu fiind izvor viu al 
virtuţii, îndumnezeieşte pe cât este posibil pe cei ce se împărtăşesc 
de El. Precum soarele sensibil luminează cele văzute şi cele ce nu 
se împărtăşesc de lumina lui o fac din nepăsarea lor, aşa este şi cu 
Dumnezeu, care sfinţeşte numai pe cei ce vor. 

Dumnezeu se împărtăşeşte acelora care au capacitatea de a-L 
accepta, într-un mod nesupus relaţiei şi neîmpărtăşibil. Dumnezeu 
se împărtăşeşte nesupunându-Se relaţiei, nefiind reţinut în spaţiu 
de cel ce se împărtăşeşte de El. Nici nu se împărtăşeşte sensibil, ci 
este întreg în împărtăşirea fiecăruia de EI şi distinct de toate, ca şi 
atunci când se aude o voce puternică şi o aud (se împărtăşesc de ea) 
toţi cei de față după puterea proprie, şi bărbatul şi pruncul şi cele 
necuvântătoare, dar unii se împărtăşesc mai intens şi alții mai slab. 
Vocea se împărtăşeşte în funcţie de capacitatea lor auditivă, însă în 
sine rămâne neîmpărtăşită. 


+5 Ibidem, p. 229, nota 300. 

După ființă dumnezeirea nu se împărtăşeşte, dar se face 
împărtăşită în faptul că din ea sunt toate şi de ea se susţin toate în 
existență. Dumnezeu se face împărtăşit în mod neîmpărtăşibil. 


Purtarea de grijă a lui Dumnezeu 


Dumnezeu poartă de grijă de toate păstrând în mâinile Lui toate 
cele ce există, de la cele dintâi până la cele din urmă, cuprinzându-le 
pe toate în mod necuprins, ţinându-le nu corporal, ci suprafiinţial, prin 
dumnezeiasca Lui purtare de grijă. 

Dumnezeu rămânând pururea în aceeaşi unitate şi identitate, 
stabilit ferm în Sine Însuşi, fără a ieşi din Sine, pentru mântuirea 
tuturor, răspândeşte strălucirile bunătăţii Lui asupra tuturor prin 
lucrările Lui purtătoare de grijă şi este prezent tuturor, fără să se 
îndepărteze de locul Său. 

Se spune că Dumnezeu se înmulţeşte cu fiecare prin aducerea 
lor la existenţă cu voia Lui, înmulțindu-se prin manifestările Lui 
proniatoare, dar rămânând unul neîmpărţit. Precum soarele răspândeşte 
multe raze şi rămâne în unitate, aşa şi Soarele dreptăţii se împarte în 
fiecare zi fără să se isprăvească. 

„Dumnezeu este întreg în toate în chip comun şi în fiecare 
dintre cele ce există în parte, în chip neîmpărţit şi nedivizat, fără să 
Se multiplice în chip variat cu deosebirile nesfârşite ale lucrurilor 
în care este ca Cel cu adevărat existent, şi fără să se contragă cu 
existenţa particulară a unuia, precum şi fără să contragă într-o 
întregime unică toate lucrurile deosebite, ci este totul în toate, 
cu adevărat, Cel ce niciodată nu iese din simplitatea proprie 
neîmpărțită“.46 

Dumnezeu este în toate pentru că le susţine şi le dă viaţă şi le 
păstrează pe toate, dar nu este nimic din cele ce sunt, întrucât este 
Cauzatorul creării tuturor şi cauza nu poate fi dintre cele cauzate. 
Dumnezeu este participabil întrucât toate existenţele se împărtăşesc 
de EI şi subzistă prin EI, căci ceea ce nu se împărtăşeşte de EI nici nu 
a existat, nici nu există, nici nu va exista. Şi este neparticipabil, fiindcă 


4 P G. 91, col. 1257 B. 

nici una dintre existenţe nu se împărtăşeşte de fiinţa Lui, căci prin 
ființă Dumnezeu este mai presus de existenţe. 

Prin persistenţa şi păstrarea tuturor învăţăm că Dumnezeu este 
prezent în toate, nu prin schimbare, ci prin purtarea Lui de grijă. 


Cunoaşterea lui Dumnezeu 


a. Cunoaşterea de Sine a lui Dumnezeu 


Dumnezeu este rațiune şi minte, căci „cine a cunoscut gândul 
Domnului?“ (| Cor. 2, 16). Dumnezeu este autoraţionalitate, fiind 
întreg rațiune, dar nu este înţelept prin învățătură, ci înţelepciunea Lui 
este un bun de la Sine. 

Numai Dumnezeu cunoaşte cele ale Sale, adică natura Lui, 
şi Se cunoaşte pe Sine aşa cum este, iar tuturor creaturilor rămâne 
necunoscut în Sine, adică ce este şi cum este, căci „nimeni nu cunoaşte 
pe Tatăl, decât numai Fiul, nici pe Fiul, decât numai Tatăl“ (Mat. II, 
27), căci Tatăl cunoscând chipul Său, adică pe Fiul, Se cunoaşte pe 
Sine Însuşi. Acelaşi lucru trebuie spus şi despre Duhul Sfânt, căci 
„cele ale lui Dumnezeu nimeni nu le-a cunoscut, decât Duhul lui 
Dumnezeu“(l Cor. 2, 11). 

Numai Sfânta Treime îşi cunoaşte fiinţa proprie. 


b. Cunoaşterea creaturilor de către Dumnezeu 


Dumnezeu nu cunoaşte cele existente în cele ce sunt, ca noi, căci 
EI nu este ceva din cele ce sunt, ori ca acestea. Dumnezeu nu cunoaşte 
existenţele ca cele ce sunt create, adică nu ştie să se atingă de cele 
sensibile în mod sensibil, sau de fiinţe ca fiinţele, pentru că aceste 
maniere nu i se potrivesc lui Dumnezeu. Noi, oamenii, înțelegem ce 
sunt cele sensibile fie prin vedere, fie prin gustare, fie prin atingere, 
pe când cele inteligibile le cunoaştem prin învățătură, instruire sau 
iluminare. Dumnezeu nu cunoaşte prin nici unul din aceste moduri 
cele ce sunt, ci are cunoştinţa cuvenită Lui, ca „Cel ce cunoaşte toate 
înainte de facerea lor“ (Daniel 13, 42), ceea ce înseamnă că Dumnezeu 
nu cunoaşte cele existente prin rațiunea naşterii lor, adică în mod 
sensibil, ci prin alt mod al cunoaşterii. 

Dumnezeu cunoaşte cele ce sunt nu din cunoaşterea tuturor, ci 
din cunoaşterea Sa proprie. Dumnezeu cunoscându-Se sau înţelegându- 
Se pe Sine cunoaşte şi înţelege cele ce sunt din modelele lor. 

Noi suntem în Dumnezeu înainte de întemeierea lumii (Efes. 
1, 4), pentru că crearea tuturor depinde de cauza şi începutul lor în 
Dumnezeu. Toate existenţele provin de la Dumnezeu şi îşi iau existenţa 
conform voinţei Lui, preexistând în Acesta care ştia că le va aduce 
în existenţă şi când le va crea. Pentru că Dumnezeu are cunoaştere 
veşnică despre acestea, de aceea cele cugetate au preexistat înainte 
de-a fi aduse la existenţă. Înainte de toată creaţia îi erau cunoscute lui 
Dumnezeu cele ce vor fi create, după cum s-a spus: „Cel ce cunoaşte 
toate înainte de facerea lor“ (Daniel 13, 42) şi „înainte de a te fi 
plăsmuit în pântece, te-am cunoscut pe tine“ (ler. 1, 5). 

Dumnezeu este Făcător al celor ce sunt şi le cunoaşte pe ele chiar 
când nu există. EI este arhetipul acestui întreg şi cele ce le cunoaşte nu 
le ia ca şi chipuri de la altele, pentru că este El Însuşi modelul celor 
ce sunt. 

Dumnezeu cunoaşte făpturile ca pe propriile Sale voiri, pentru 
că pe toate le-a făcut cu voia. Dumnezeu îşi cunoaşte propria voinţă 
şi odată ce a creat pe fiecare dintre făpturi voind-o, desigur că El 
cunoaşte făpturile ca pe propriile Sale voiri. 


Numele lui Dumnezeu 


Dumnezeu este numit Frumos în Cântarea Cântărilor şi David 
spune: „împodobit eşti cu frumuseţea mai mult decât fiii oamenilor“ 
(Ps. 44, 3). Dumnezeu este frumos de un unic chip, pentru că nu este 
pentru unii frumos şi pentru alţii nu, ci este frumosul neschimbat, 
fără început, absolut, şi pururea la fel, şi este înainte de creaturi, 
izvor, început şi cauză a frumuseţii, de aceea are şi frumuseţea 
în sens de depăşire. Dumnezeu esta mai presus de frumuseţe, de 
aceea Scriptura zice: „şi L-am văzut pe EI şi nu avea nici chip, nici 
frumuseţe“ (Isaia 53, 2). 

Dumnezeu Însuşi a zis: „Eu sunt Cel ce sunt“ (leş. 3, 14), de 
aceea îi dăm şi noi în mod cuvenit numele acesta înainte de altele câte 
se spun despre EI, ca viaţă, înţelepciune şi cele asemenea. 

Numele «Dumnezeu» nu indică fiinţa lui Dumnezeu, nici ce este 
Acesta, ci o oarecare lucrare binefăcătoare faţă de noi. Din împărtăşirea 
de cele dăruite de Dumnezeu creăm numirile despre El, dar ce este 
Dumnezeu este tuturor de neînțeles. 

Fiinţa lui Dumnezeu nu se poate identifica cu cele ce se 
spun despre Dumnezeu. „Un nume care ar exprima însăşi fiinţa 
lui Dumnezeu ar trebui să cuprindă singur tot ce e Dumnezeu 
singur, deci ceea ce este în Sine Însuşi în afară de relaţiile cu 
făpturile şi nesupus vreunei lucrări faţă de ele. Numai un nume 
care s-ar potrivi lui Dumnezeu singur L-ar arăta ca ceea ce este, 
adică nesupus relaţiei cu făpturile, nesupus lucrării faţă de ele. 
Un astfel de nume ar trebui să nu exprime nici o comparaţie a lui 
Dumnezeu cu lucrurile, nici pozitivă, nici negativă. Toate cele ce 
le spunem noi referitor la Dumnezeu sunt gândurile noastre despre 
Dumnezeu, deci au ceva de al nostru amestecat în ele, sau sunt în 
jurul lui Dumnezeu, adică între Dumnezeu şi noi, fiind lucrări ale 
lui Dumnezeu faţă de noi, sau comparații pozitive sau negative ale 
Lui cu lumea. Noi nu putem trăi fără să vorbim despre Dumnezeu. 
Dar în ceea ce spunem noi despre Dumnezeu nu surprindem pe 
Dumnezeu în ceea ce este fiinţa Lui“.* 

Dumnezeu este fără nume, pentru că este toate şi nimic din cele 
ce sunt. 


Cunoaşterea lui Dumnezeu de către creaturi 


Dumnezeu se face cunoscut din toate cele create, precum artistul 
din operele lui, dar prin ființă Dumnezeu este despărțit cu desăvârşire 
de toate şi de aceea fiind necunoscut din creaturi se face cunoscut prin 
această necunoaştere, precum şi din înţelegerea cunoscătoare şi din 
ştiinţa făpturilor. 

În calitate de cauză a tuturor, Dumnezeu este cunoscut din cele 
create, dar pentru că nu este nimic din acestea rămâne necunoscut 
de toate. 

Prin cele create cunoaştem că Dumnezeu există, dar cine este 
Dumnezeu, sau cât este de mare, nici nu înţelegem, nici nu-L numim, 
nici nu-L cuprindem prin minte sau simţire. 


+ Sfântul Maxim Mărturisitorul, op. cit. p. 201, nota 253. 

Atâta timp cât suntem închişi în cele sensibile auzind despre 
nematerialitatea şi suprafiinţialitatea lui Dumnezeu rătăcim, cugetând 
acestea prin perspectiva simţurilor. Astfel ascultând unii despre 
Sfânta Treime cea în trei ipostasuri neîmpărțită şi nedespărțită, îndată 
se îndoiesc, luând seama la corpuri care au nevoie de spaţiu şi de 
distanţe, şi zic: Cum este posibil să existe trei ipostasuri de sine şi să 
fie nedespărţite? Ei nu ştiu să se facă nebuni la cele sensibile pentru 
a deveni înţelepţi la cele dumnezeieşti şi nemărginite. Către ei zice 
Domnul: „Dacă v-am spus cele pământeşti şi nu credeţi, cum veţi crede 
de vă voi spune cele cereşti?“(loan 3, 12). Şi Sfântul Pavel zice: „Omul 
firesc nu primeşte cele ale Duhului, căci pentru el sunt nebunie“(I 
Cor. 2, 14). Ceea ce este pentru oameni nebunia lui Dumnezeu sunt 
cele duhovniceşti în care trebuie să stăruim. Înţelepciunea este numită 
nebunie pentru că nici o înţelepciune nu o poate înţelege şi este 
nerațională şi fără minte, neexistând o rațiune sau o minte care să o 
explice sau să o cuprindă. 

Înțelegerea lui Dumnezeu care întrece toată înţelepciunea şi 
ştiinţa oamenilor a fost numită nebunie a lui Dumnezeu de către 
ereticii care îşi închipuie că dovedesc prin raționamente luate de la 
cele sensibile că întruparea lui Dumnezeu care a mers în opera de 
mântuire până la moarte a fost imposibilă. Cugetând la aceştia Sfântul 
Pavel a zis: „O, adâncul bogăției şi al înţelepciunii lui Dumnezeu, cât 
de necercetate sunt judecăţile Lui“(Rom. 11, 33). Ceea ce întrece toată 
puterea înţelepciunii create este socotită nebunie a lui Dumnezeu dacă 
nu precede credinţa, căci tainele lui Dumnezeu nu pot fi explicate prin 
cuvinte sau prin demonstraţii luate de la cele sensibile. 

Cel ce se află în întunericul neştiinţei clătinat de rătăcire este 
purtat de orice vânt al nestatorniciei omeneşti, ca cei rostogoliți de 
valurile mării (Efes. 4, 14) şi îi socoteşte nebuni pe cei ce cunosc, 
precum a spus Fest lui Pavel care binevestea cunoştinţa dumnezeiască: 
„eşti nebun Pavele!“ (Fapte 26, 24). 

Dumnezeu este cunoscut numai prin credinţă şi aceasta din 
creatura Sa. Este cunoscut numai că este, nu ce este, şi că este Făcător 
şi Ziditor a tot veacul şi timpul şi a tuturor celor din veşnicie şi din 
timp. Dumnezeu este înţeles din cele create şi din purtările Lui de 
grijă. Din cele create este înţeles ca şi Creator, iar din purtarea de 
grijă ca Mântuitor. „Dumnezeirea se cunoaşte numai prin cele ce ni se 

împărtăşesc din ea; în sine însă n-o cunoaşte nimeni, nici duhurile 
cereşti““.48 

Cu cât se luminează cineva mai mult în privinţa lui Dumnezeu, 
şi dobândeşte cât mai multă cunoştinţă a existenţelor, adică a celor 
sensibile şi inteligibile, cu atât urcând mai mult în cunoştinţa despre 
Dumnezeu, va cunoaşte necuprinderea sau necunoştinţa despre EI, 
care sunt lumina şi cunoştinţa mai presus de toate cele cunoscute şi 
ca urmare cinsteşte în tăcere neputinţa de a cunoaşte şi a grăi despre 
Dumnezeu. Deci necunoştinţa în legătură cu Dumnezeu nu se zice în 
sensul unei lipse, ci cu înţelesul că depăşeşte şi întrece toată cunoştinţa 
şi cel iluminat cunoaşte pe Cel necunoscut şi necuprins. 

Dumnezeu este necunoscut şi dobândim în necunoştinţă 
cunoştinţa despre EI, pentru că Dumnezeu se face cunoscut în neştiință. 
Neştiinţa nu trebuie socotită neînvăţătură, căci aceasta este întuneric 
sufletului, dar nici cunoscătoare, căci Dumnezeu este necunoscut. 
Deci depăşind toată înţelegerea despre Dumnezeu ne facem simpli 
ajungând ca urmare neştiutori şi rămânând neîmpărțiţi în stare de 
unitate, şi temeinic stabiliţi în bine nu ştim că nu cunoaştem, fără ca 
aceasta să însemne că altul cunoaşte şi noi ca neînvăţaţi nu cunoaştem 
şi că putem să învăţăm ceea ce acum nu cunoaştem. Nu cunoaştem 
cele faţă de care orice natură raţională are o necunoaştere evlavioasă 
şi nu ştim că nu cunoaştem. 

Dumnezeirea este supranegrăită şi supranecunoscută şi infinit 
mai presus de toată infinitatea, nelăsând celor de după ea nici urma 
cea mai subţire de cuprindere şi nedând vreuneia din existenţe nici 
o idee de cum sau în ce măsură este tot ea şi unime şi treime, căci 
nu poate fi necreatul cuprins de creatură, nici infinitul înţeles de 
cele mărginite, pentru că nu trebuie înţelese cele dumnezeieşti din 
cele sensibile. 

Dumnezeu este mai presus de înţelegere şi de-a fi înţeles şi 
nici una din existenţe nu-L cunoaşte cum este EI, adică fiinţa Lui 
cea neînţeleasă şi mai presus de ființă, ori existenţa prin care Acesta 
subzistă. 


+5 Preot Prof. Dr. Dumitru Stăniloae Membru al Academiei Române, Viaţa 
şi învățătura Sfântului Grigorie Palama, Editura Scripta, Bucureşti, 1993, p. 69. 

Pentru a-i înşela pe vânătorii care-l urmăresc, leul îşi şterge cu 
coada urmele în timp ce merge, pentru a nu fi descoperit. De aceea s- 
a spus şi despre Dumnezeu: „În mare este calea Ta şi cărările Tale în 
ape multe şi urmele Tale nu se vor cunoaşte“(Ps. 76, 18). Precum nu 
se păstrează urmele pe faţa apei, nici urmele leului, tot aşa nu se fac 
cunoscute nici cărările lui Dumnezeu. 

Eunomie şi ucenicii lui susțineau că îl cunosc pe Dumnezeu cum 
se cunoaşte EI Însuşi pe Sine. 

Sfântul Maxim zice că dacă este adevărat ce spun Eunomie şi 
discipolii lui, atunci aceştia sunt siliți să adauge şi unde este Dumnezeu 
Cel cunoscut, pentru deplina cunoaştere a Lui. Şi astfel după aceştia 
Dumnezeu nu se deosebeşte deloc de lucrurile create, fiind circumscris 
şi EI în spaţiu, şi ce ar fi mai absurd decât aceasta? Sau nespunând 
unde este Dumnezeu ori trebuiau să spună că nu există nicidecum, 
căci cum şi ce ar fi ceea ce nu are nicidecum existenţa undeva? Ori să 
spună că Dumnezeu este şi subzistă, dar unde este ei nu ştiu. Dar dacă 
aceştia nu ştiu unde este Dumnezeu, cu atât mai mult nu cunosc ce 
este Dumnezeu în fiinţa Lui, deci afirmaţia că îl cunosc pe Dumnezeu 
cum se cunoaşte Acesta pe Sine nu este adevărată. 

Nimeni nu poate, nici nu va putea vreodată înţelege şi exprima 
ce este Dumnezeu, adică ce este fiinţa însăşi a Sfintei Treimi. 

Este cu neputinţă a-L cunoaşte pe Dumnezeu, şi mai cu neputinţă 
a-L descrie, pentru că Dumnezeu este necunoscut chiar şi celor mai înalte 
cete îngereşti şi nici una dintre existenţe nu-i este asemănătoare Lui. 

Pentru că Dumnezeu a toate n-are nimic de acelaşi fel cu EI în 
toate, nimic din toate nu-i este propriu a-L face înţeles şi de aceea 
folosim alt mod al vorbirii despre Dumnezeu, zicând ce nu este 
Dumnezeu. Negaţiile sunt potrivitre lui Dumnezeu căci spunem de 
exemplu că este nevăzut şi înțelegem că nu cade sub vedere, iar rațiunea 
nici nu caută să cerceteze, nici să explice ceea ce nu se vede. 

Dumnezeu nu este cunoscut în fiinţa Lui pentru că este de 
neînțeles şi inaccesibil întregii zidiri văzute şi nevăzute, dar se face 
cunoscut din cele din jurul fiinţei, însă numai că este. Toate cele 
din jurul fiinţei arată însă nu ce este, ci ce nu este Dumnezeu, ca de 
exemplu nevăzut, nemuritor, necreat şi cele ca acestea, dar toate sunt 
neasemenea pentru că nu arată ce este Dumnezeu, ci ce nu este. 

Cele privative sau negative care se observă în jurul a ceva nu 
sunt chiar acel ceva în jurul căruia sunt, căci în acest caz ar fi din cele 
ce arată ce este acel ceva, ca unele ce sunt chiar acela, deci n-ar arăta 
ce nu este acela. Şi astfel ele s-ar dovedi că sunt definiția realităţii în 
jurul căreia se spune că sunt, ceea ce este absurd şi cu neputinţă, pentru 
că definiţia a ceva nu se formează din ceea ce nu este acel ceva, ci din 
ceea ce este, lărgind noţiunea îngustă a acelui ceva redată prin numirea 
lui. Deci absolut nimic din cele ce se spun despre Dumnezeu, sau că 
sunt în jurul Lui nu pot fi ființa lui Dumnezeu, pentru că nu conţin nici 
o afirmare care să se potrivească singură lui Dumnezeu singur şi să-L 
arate pe Acesta Însuşi în ceea ce este, EI fiind în afară de orice relaţie 
şi nesupus nici unei lucrări în legătură cu ceva. 

În Dumnezeu lipsurile sunt mai presus de ființă, pentru că nu 
putem socoti lipsa ca fiinţă, ca de exemplu nemurirea, necorporalitatea 
şi cele asemenea, căci Dumnezeu nu este acestea ci este înainte de 
acestea. Din EI s-au cunoscut ce sunt acestea şi de fapt nu cunoaştem 
ce nu este Dumnezeu sau cum este negrăit şi necuprins, pentru că 
acestea nu sunt începutul Lui, ci ele sunt din EI. 

Dumnezeu este indefinibil, ca nesupus nici unei definiţii, căci 
EI Însuşi este definirea tuturor şi le defineşte pe toate hotărnicindu- 
le în Sine, fără ca EI să fie supus definiției. Definiţiile se compun 
din afirmaţii, iar afirmaţiile sunt nepotrivite lui Dumnezeu, fiind 
mincinoase, căci Dumnezeu este mai presus de acestea, ca nefiind 
fiinţă, ci mai presus de ființă, însă „mai presus de toată negația este 
afirmaţia că Dumnezeu este Cel ce este“.% 

Dumnezeu este proslăvit în două moduri, fie ca asemenea 
cu toate, căci toate subzistă în EI, fie ca neasemenea, pentru că nu 
este nimic din toate. Nimic însă din ce se spune despre Dumnezeu 
nu trebuie înţeles ca redând însuşirea aceea în sens propriu, nici ca 
afirmare, ca de exemplu viaţa, nici ca negare, ca de pildă nemurirea, 
căci Dumnezeu este de necomparat cu toate. 

Dacă admitem că toate cele create se corup, iar Dumnezeu cu 
bogăţia bunătăţii Sale desfiinţează stricăciunea unora, ca a îngerilor 
şi a sufletelor, iar stricăciunea altora o preface în nestricăciune şi 


9 Sfântul Dionisie Areopagitul, Opere complete, traducere, introducere şi 
note de Pr. Dumitru Stăniloae, Editura PAIDEIA, Bucureşti, 1996, p. 256. 

caracterul muritor în nemurire, cum se întâmplă cu trupurile noastre 
la înviere, este clar că Dumnezeu care face pentru noi toate acestea 
este mai presus de afirmare şi de negare şi este temelie şi rădăcină a 
tuturor, nu spaţial, ci cauzal (în calitate de Cauzator). 

În Dumnezeu negaţiile nu se opun afirmațiilor, căci Dumnezeu 
este mai presus de toată negația şi afirmaţia şi cele spuse despre 
Dumnezeu ca negaţii, precum şi cele contrare se înţeleg prin depăşire. 

Negaţiile opuse afirmațiilor se conciliază cu acestea şi se 
substituie între ele. Astfel negaţiile indicând nu ce este Dumnezeu, ci 
ce nu este, se unesc cu afirmaţiile în jurul a ceea ce nu este Dumnezeu, 
iar afirmaţiile care indică numai că este Dumnezeu, dar nu şi ce este, 
se unesc cu negaţiile în jurul a ceea că este Dumnezeu. 

Negaţiile arată afirmațiilor opoziţia lor, dar aplicate la Dumnezeu, 
prin contradicţie reciprocă a extremelor dovedesc familiaritatea lor. 

Afirmațiile şi negaţiile par să se contrazică „dar dacă le referim 
la Dumnezeu, ele se armonizează, întrucât coincid spunându-ne că 
Dumnezeu este, dar nu ce este, în fiinţa Lui“.5 „E foarte important 
faptul «că ştim că este» chiar dacă nu ştim «ce este»! Dumnezeu. 


Vederea lui Dumnezeu 


Sfinţii văd în vis unele persoane, aud unele cuvinte şi le apar 
unele lucruri ca prin simţire, duhovniceşte. Pentru a le apărea sfinţilor 
acestea, Dumnezeu nu trebuie să fie de faţă şi să le întipărească în 
imaginaţia lor, pentru că „imaginaţia lucrează în chip uimitor şi 
suprafiresc când nu este de faţă vreo persoană şi nu sună prin aer voci 
sensibile, în aşa fel că cel introdus tainic în cele dumnezeieşti aude şi 
vede cu adevărat“.s? 

„Realitatea dumnezeiască nu este ea însăşi de faţă ca suport al 
unor vederi sau al unui sunet. Căci dacă ar fi de faţă ea însăşi, nu va 
mai putea fi şi în viitor la fel, ca suport al altor vederi şi al altor sunete, 
ci s-ar închide în forma prezentă... Ca să rămână Acelaşi şi totuşi să 


5 Sfântul Maxim Mărturisitorul, op. cit. p. 249, nota 319. 

5! Pr. Acad. Prof. Dr. Dumitru Stăniloae, Sfânta Treime sau la început a 
fost iubirea, Editura Institutului Biblic şi de Misiune al Bisericii Ortodoxe Române, 
Bucureşti, 1993, p. 18. 

PG. 91, col. 1236A. 

se manifeste prin alte vederi şi sunete, Dumnezeu trebuie să aibă o 
anumită detaşare de vederile şi sunetele ce le provoacă. EI ne poate 
arăta de aceea chipurile cele viitoare, căci, ca infinit, dispune şi de 
= tza, 

Dacă noi, ca oameni simpli, vedem imagini şi auzim sunete în 
vis, fără a fi nimic şi nimeni care să ne grăiască sau să ne apară în 
realitate, oamenilor sfinţi care veghează cu adevărat, Dumnezeu le 
descoperă prin harul Său vedenii, lucrând în chip minunat în ei, ceea 
ce nouă ni se întâmplă prin legea firii, în vis. 

Dacă unor sfinţi li s-au descoperit arătări dumnezeieşti, fiecare 
s-a învrednicit pe măsura credinţei lui de vreo vedere care i-a arătat 
dumnezeirea, prin care a primit lumina cunoştinţelor dumnezeieşti 
venite la el. 

Dumnezeu s-a arătat oamenilor: lui Adam în rai, lui Avraam la 
stejarul Mamvri şi lui Moise pe munte, dar n-a văzut nimeni tainica 
fiinţă a lui Dumnezeu, nici nu o va vedea ce este ea cu exactitate. 

Lumina dumnezeiască este neapropiată şi nevăzută şi de ea nu 
se poate apropia nici o creatură nici spirituală, nici sensibilă şi a fost 
numită întuneric: „Nour şi întuneric în jurul Lui“(Ps. 96, 2), căci 
„Şi-a pus acoperământ“(Ps. 17, 13). Sfântul Pavel zice că Dumnezeu 
„locuieşte în lumina cea neapropiată“(I Tim. 6, 16), căci Cel de care 
nu se poate apropia nimeni este asemenea cu întunericul, în sens de 
depăşire. 

Să ajungă cineva în întunericul dumnezeiesc înseamnă să vadă 
prin nevedere şi să cunoască prin necunoştință pe Cel mai presus de 
vedere şi cunoştinţă, căci adevărata vedere şi cunoaştere este a nu 
vedea, nici a cunoaşte. „Pe Dumnezeu nimeni nu L-a văzut vreodată“ 
(loan 1, 18), de aceea şi înţelepţii în legătură cu Dumnezeu mărturisesc 
că au văzut slava Lui şi nu pe Dumnezeu Însuşi. 


*5 Sfântul Maxim Mărturisitorul, op. cit. p. 209, nota 261. 

Locul lui Dumnezeu 


Dumnezeu este toate şi în El sunt toate, dar să nu creadă nimeni 
că în Dumnezeu toate sunt o grămadă amestecată sau că Dumnezeu 
este toate prin compoziţie. Dumnezeu rămâne în unitatea Lui, ori 
mai presus de unitate în mod neîmpărțit şi neamestecat fiind totul în 
toate, dar este nesupus relaţiei cu acestea, adică nu este cuprins sau 
circumscris de nimic în mod trupesc, ci scapă trupului pentru că este 
în afară de toate, nefiind nicăieri, şi pentru că de la EI provin toate, El 
este în toate, căci din El subzistă toate. 

Dumnezeu nu este nimic din cele ce sunt pentru că este mai 
presus de acestea ca şi Cauzator al lor, de aceea se şi spune că este 
pretutindeni şi nicăieri. Nu este nicăieri pentru că toate au fost făcute 
de EI şi sunt în EI, dar nu este nimic din toate. Toate sunt în El pentru 
că este pretutindeni şi toate au fost făcute prin EI şi umple toate, 
dar nu este nicăieri. Dacă ar fi numai EI peste tot, ar fi fost totul în 
toate în mod spaţial, astfel nu este nimic, pentru că este mai presus 
de existenţe. 

Dumnezeu se află în fiecare rațiune şi în toate raţiunile după 
care există toate, Cel ce nu este cu adevărat nimic din cele ce sunt, şi 
este în sens propriu toate şi mai presus de toate. Astfel Dumnezeu este 
numit şi Cel ce este şi Cel ce nu este, pentru că nu este nimic din cele 
ce sunt, ci este în chip necunoscut deasupra tuturor. 

După cum este scris la III Regi 19, 11-12 Domnul nu a venit să-i 
vorbească lui Ilie nici în cutremur, nici în nor, ci într-o subțire adiere 
de vânt. Aceasta vădeşte că Dumnezeu cel necuprins de lumea întreagă 
este totuşi în lume. La suflu participă toate şi acesta se găseşte în toate, 
dar nu este cuprins de nici una. 

Cum trebuie atunci înţeles locul pentru Dumnezeu de vreme ce 
Sfânta Scriptură spune pretutindeni că Dumnezeu este nemărginit, căci 
„cerul este tronul Lui, iar pământul aşternutul picioarelor Lui“(Isaia 66, 
1) şi „a măsurat apele cu pumnul şi a măsurat pământul cu cotul“(Isaia 
40, 12) şi „de mă voi sui la cer, Tu acolo eşti, de mă voi cobori la iad, 
de faţă eşti““(Ps. 138, 8). Care este deci locul lui Dumnezeu? 

„Ce casă îmi veţi zidi Mie? -zice Domnul- sau care este locul 
odihnei Mele?“(Fapte 7, 49). Nu este vorba de vreun loc în lumea 
sensibilă, ci de îngeri şi de sufletele oamenilor, căci Dumnezeu este 

nemărginit. Astfel în cei ce auzeau cuvintele lui lisus nu era loc de 
odihnă pentru Dumnezeu din cauza necredinţei lor, după cum zice 
Domnul în Evanghelie: „Fiul omului nu are unde să-şi plece capul“ 
(Luca 9, 58). Noi suntem templul lui Dumnezeu după cuvântul: „voi 
locui în ei şi voi umbla în ei“(Il Cor. 6, 16) şi „de va păzi cineva 
cuvântul Meu, Eu şi Tatăl Meu vom veni şi ne vom face locaş la 
el“(loan 14, 23). Deci puterile îngereşti şi sufletele sfinților şi ale 
tuturor celor ce păzesc cuvântul şi poruncile Lui se pot numi pe 
bună dreptate loc şi odihnă a lui Dumnezeu. Dar nu numai sfinţii 
şi îngerii sunt loc şi odihnă a lui Dumnezeu , ci şi Dumnezeu este 
locuinţă a tuturor sfinţilor precum a zis în Evanghelie: „rămâneţi 
întru Mine“ (loan 15, 4). 

IERARHIA CEREASCĂ 


Îngerii sunt ființe spirituale, fără de trupuri, create de Dumnezeu 
înaintea lumii materiale. 

Există nouă cete îngereşti dispuse în trei triade: 

Prima triadă: tronuri, heruvimi, serafimi. 

A doua triadă: domnii, puteri, stăpânii. 

A treia triadă: începătorii, arhangheli, îngeri. 

Îngerii sunt lumini. Toate puterile cereşti sunt înalte şi 
luminătoare, deşi nu în acelaşi fel, ci unele într-un grad mai mare, iar 
altele într-unul mai mic, pentru că unele trepte sunt mai ascunse, iar 
altele mai arătate. 

Primele trei cete îngereşti sunt superioare oricărei alte puteri 
nevăzute şi văzute. Acest prim ordin întreit priveşte cu mintea atentă 
şi vrednică pe Dumnezeu. lezechiel vorbeşte întâi de tron (tronuri), pe 
care s-a văzut şezând Dumnezeu, după care îndată se află dumnezeieştii 
heruvimi, iar la Isaia stau în jurul lui Dumnezeu, privind, serafimii. 
Aceasta se arată aproape la fel în Apocalipsa Sfântului Ioan. 

Această triadă se află aproape de Dumnezeu şi nu este altă ceată 
înaintea e1. Tronurile, heruvimii şi serafimii sunt cele mai înalte dintre 
puteri şi formează întâia triadă ierarhică. 

Deşi cele din urmă cete sunt mai prejos decât puterile dinainte, 
cu toate acestea se împărtăşesc şi ele de înţelepciune şi cunoştinţă. Cea 
din urmă treaptă a îngerilor se apropie de lumea văzută. 

Puterile îngereşti se numesc inteligibile în raport cu noi şi 
spirituale în raport cu Dumnezeu. 

Îngerii sunt chipuri ale lui Dumnezeu. Au primit subzistenţa de la 
Dumnezeu prin creaţie şi este în puterea lor să aibă asemănarea cu EI, 
ca şi noi, cei creaţi după asemănare. Îngerii însă au puterea nesupusă 
nici unei căderi, tăind, oprind şi nelăsând să îi stăpânească pofta spre 
cele sensibile. 

Îngerii cei mai de sus au o mai mare aemănare cu Dumnezeu, 
iar ceilalți îngeri mai mică, până la cei din urmă. 

Cele netrupeşti şi inteligibile se împlinesc în afara timpului, 
veşnic şi fără întârziere. La cele inteligibile nu trebuie să vorbim de 
timp. Puterile cereşti sunt veşnice, căci zice Scriptura: „cele ce se 
văd sunt trecătoare, iar cele ce nu se văd sunt veşnice“ (II Cor 4, 18). 
„Pusu-le-ai pe ele în veac şi în veacul veacului“ (Ps. 148, 6). Este vorba 
de puterile îngereşti, pentru că sunt neschimbate în fiinţă şi rămân cum 
au fost făcute. Îngerii au calitatea să rămână în identitate. 

Ceea ce este veşnic nu este şi fără început. Astfel puterile 
netrupeşti sunt veşnice, dar nu împreună veşnice cu Dumnezeu cel 
dinainte de veacuri, pentru că au fost create de Dumnezeu, neexistând 
mai înainte. Au fost făcute nemuritoare şi veşnice ca cele ce rămân 
fără sfârşit prin voinţa lui Dumnezeu. 

Ultima treaptă a cetelor cereşti este numită în sens propriu îngeri, 
dar toate cetele sunt numite cu numele de îngeri: „Binecuvântaţi pe 
Domnul toţi îngerii Lui“(Ps. 102, 20) şi „Cel ce faci pe îngerii Tăi 
duhuri““(Ps. 103, 5). 

A doua ceată a triadei din mijloc poartă numele de puteri, dar 
şi numele puteri este comun tuturor ordinelor îngereşti pentru că au o 
anumită putere. 

Puterile îngereşti sunt numite minţi, pentru că fiecare dintre ele 
este cu totul minte şi întreaga lor fiinţă este minte vie care trăieşte 
esențialmente în specia lor şi înţeleg în mod unic şi direct cele ce curg 
spre ele de la Dumnezeu. 

Îngerii mai sunt numiţi şi flăcări de foc, dar nu arzători ci plini 
de viaţă. 

Pentru care pricină puterile cereşti sunt ierarhizate în trei triade: 
una mai sus, una la mijloc şi una la urmă? 

Pe toate cele cereşti Dumnezeu le-a creat libere, căci dacă omul 
a fost făcut liber, fiind compus din ţărâna pământului şi suflet, cu atât 
mai mult s-au făcut libere puterile îngereşti, care n-au nimic pământesc. 
Aceasta o arată şi Sfânta Scriptură spunând că diavolul a căzut cu voia 
din ordinea îngerească. 

Puterile îngereşti se modelează pe ele în mod spiritual prin 
imitarea lui Dumnezeu şi privesc în mod supranatural la chipul 
dumnezeiesc şi doresc să-şi modeleze genul lor spiritual. Din toate 
acestea se arată că puterile îngereşti sunt de sine hotărâtoare şi au 
voie liberă. Deci fiecare se luminează de lumina cunoştinţei divine pe 


45 


măsura dorinţei proprii către bine. De aceea puterile cereşti sunt 
dispuse în trepte, după dorinţa treptată aflată în ele. 

Triada superioară (tronuri, heruvimi, serafimi) este luminată 
de însăşi înţelepciunea dumnezeiască, fiindcă tinde nemijlocit spre 
ea, fără să aibă nimic intermediar între ele. Astfel este purificată de 
Dumnezeu Însuşi şi iluminată şi îndumnezeită. Dacă a fost creată astfel 
ca să fie întâia, a fost plăsmuită aşa ca să fie vrednică de prima treaptă, 
şi este mai ascunsă, pentru că este mai inteligibilă şi mai simplă. Dacă 
nu ar fi mai simplă şi mai inteligibilă decât cele mai de jos, nu ar fi 
mai apropiată de Dumnezeu. Pentru că s-a apropiat de bunăvoie de 
Dumnezeu se iluminează şi se îndumnezeieşte mai mult, adică lucrează 
cele desăvârşite sau cele din jurul lui Dumnezeu. Aceasta o dă de 
înţeles Sfânta Scriptură când zice: „Apropiaţi-vă de EI şi vă luminaţi 
şi feţele voastre nu se vor ruşina“ (Ps. 33, 5). 

Dorinţa şi înţelegerea puterilor îngereşti sunt pricinile treptelor 
lor superioare, căci acestea se curăţesc, se iluminează şi se desăvârşesc. 
Deci Dumnezeu preştiind mişcarea dorinţei lor le-a dat şi treptele 
vrednice de ele, din care este cu neputinţă să cadă, pentru că au 
dobândit o oarecare deprindere spre bine prin marea lor voinţă. 

Puterile cereşti se curăţesc, se luminează şi se desăvârşesc, dar 
curățirea lor nu este ca şi curățirea oamenilor, ci purificarea puterilor 
îngereşti este iluminarea spre o cunoaştere mai desăvârşită. 

Unii spuneau că pe măsura abaterii proprii fiecare din cetele 
cereşti au primit numirea şi treapta şi au fost legate de trupuri mai 
subțiri, pentru pedepsirea abaterii lor spre rău. 

Dar îngerii sunt cu totul curaţi şi netrupeşti, cum au fost creaţi 
de la început. „Nici una dintre puterile cereşti nu a săvârşit vreun 
păcat după căderea demonilor, căci aceasta nu am cunoscut-o nici 
din dumnezeiasca Scriptură şi nici vreunul din Părinţii înţelepțiți de 
Dumnezeu n-a spus-o“.5* 

Puterile îngereşti sunt atotcurate şi fără păcat şi n-au nevoie de 
curăţire, pentru că dacă acceptăm că vreunele din ele ar fi căzut în 
vreun păcat, acelea ar fi trecut de partea puterilor contrare. 

Puterile îngereşti nu au nici un păcat şi nu participă la rău, nici 
la uitare. 


54 P G.4,col. 172C-D. 

Îngerii nu admit nici o închipuire materială şi nu au nici o relaţie 
scoborâtoare. Aceştia sunt lipsiţi de orice pată şi întinăciune, nu sunt 
înrâuriţi de vreo micşorare şi nu cunosc nici o împuţinare a fiinţei din 
cauza celor rele. Acestea nu pentru că sunt neschimbători prin fire, 
ci au hotărât aceasta prin ei înşişi, şi datorită râvnei lor supranaturale 
spre bine au rămas înclinați spre Dumnezeu, având ca deprindere a lor 
nestrămutarea. Singurul neschimbător prin fire este Dumnezeu, dacă 
îngerii ar fi fost creaţi neschimbători, diavolul nu ar fi căzut, şi toate 
puterile cereşti ar fi fost o singură ceată uniformă, pentru că binele 
prin firea lui nu are coborâş. 

Puterile îngereşti au chipul lui Dumnezeu prin deprindere, iar 
deprinderea este calitate permanentă. 

Dumnezeu menţine şi păstrează puterile îngereşti să rămână 
neschimbate şi să nu cadă. Le păstrează neschimbate în fiinţa lor, 
adică în viaţă, în nemurire, pentru care şi-au luat existenţa, de a fi 
lumină. Dumnezeu le păstrează nestrămutate faţă de dorinţele străine 
firii lor, pentru că acestea au liber arbitru. A tinde către Dumnezeu 
este propriu voii lor libere, dar să se menţină pururea în aceasta 
este rezultat al ajutorului lui Dumnezeu, căci toate au nevoie de 
ajutorul Lui. 

Tronurile au firea cea mai înaltă şi sunt aşezate imediat după 
Dumnezeu. Nu au nici o legătură cu cele materiale şi nici o tendinţă 
spre cele de jos sau vreo înclinare spre cele inferioare, însă au o 
ascensiune care tinde în sus, către Dumnezeu. Pentru că sunt mai 
sus ca toate şi nu au nici o putere superioară lor, cu dreptate sunt 
introduse de Dumnezeu Însuşi primele în tainele şi cunoştinţa divină, 
ca cele mai înalte. 

Sfintele tronuri sunt teofore, pentru că îl poartă pe Dumnezeu 
odihnindu-se în mod spiritual în ele. Având în ele pe Dumnezeu 
după har, se numesc purtătoare de Dumnezeu şi de aceea se 
împărtăşesc cele dintâi de Dumnezeu şi transmit celor mai de jos 
lumina primită de ele. 

Modurile unirii îngerilor cu Dumnezeu sunt neînţelese nu numai 
de noi, ci şi de îngerii mai de jos. Aceste moduri sunt cunoscute numai 
îngerilor celor mai de sus, pentru că s-au învrednicit să primească 
această unire. 

Primele cete îngereşti primesc prin ele însele iluminările 
dumnezeieşti. Celelalte cete nu primesc darurile dumnezeieşti ale 
cunoştinţei prin ele însele, ci prin cele superioare. 

Precum norul „cheamă apa mării şi o varsă pe faţa pământului“ 
(Amos 5,8), aşa şi îngerii primind cunoştinţa, asemenea norilor o varsă 
peste cei mai de jos. 

Toţi îngerii arată celor mai de jos luminile venite la ei de la cei 
dinaintea lor şi prin cei de mai sus sunt ridicaţi cei de mai Jos spre 
Dumnezeu. 

Cetele îngereşti cele de mai Jos sunt inițiate de cele imediat 
deasupra lor şi nu de cele mai înalte. Această inițiere se face astfel: 
treapta a treia este iniţiată de cea din mijloc şi aceasta la rândul ei de 
cea mai presus de toate. 

Treptele cele mai de sus au cele ale celor de după ele, dar cele 
mai de jos nu au cele ale celor mai de sus, fiindcă cele dintâi au în 
întregime iluminarea, iar cele de pe urmă în parte şi fiecare vede pe 
Dumnezeu pe măsura proprie. 

Pentru ce serafimii strigă unii către alţii? Pentru că primii vestesc 
celor de după ei tainele dumnezeieşti. Cântarea întreit sfântă care îl 
preamăreşte pe Dumnezeu transmite şi cetelor mai de jos prilejul de a- 
L cunoaşte şi proslăvi pe Dumnezeu, pentru că pe cât le este cu putinţă 
îngerii transmit din puterea lor celor de după ei. Cetele inferioare se 
împărtăşesc de darurile lui Dumnezeu prin cetele superioare şi mai 
apropiate de EI, ca printr-un vas care izvorăşte şi se revarsă, şi vasele cele 
mai apropiate se umplu cele dintâi, primind ceea ce le vine lor şi apoi se 
revarsă şi acestea la alte vase inferioare. Aşa trebuie înţeleasă îmbelşugata 
împărtăşire a darurilor lui Dumnezeu la toate prin cele dintâi cete. 

Treptele îngereşti nu trebuie înţelese spaţial sau că se apropie 
spaţial de Dumnezeu, pentru că Dumnezeu nu este în spaţiu, deci nici 
puterile inteligibile. 

Primele cete îngereşti stau şi dansează în cerc, nemijlocit în jurul 
lui Dumnezeu. Proorocul Isaia spune: „Serafimii stăteau înaintea Lui, 
fiecare având câte şase aripi: cu două îşi acopereau feţele, cu două 
picioarele, iar cu două zburau“(Isaia 6, 2). 

Trebuie lămurit cum îngerii stau lângă Dumnezeu şi în acelaşi 
timp zboară în jurul Lui. 

Fiecare minte care este iluminată de Dumnezeu Cel ce a creat-o 
se spune că este mişcată împrejurul Lui, ca în jurul unui centru, fără 
ca mişcarea să fie una spaţială, ci înţelegătoare şi vie. Această mişcare 
circulară este a minţii şi întrucât fiind minte, înţelege, se spune că este 
mişcată. Această mişcare este socotită circulară, pentru că întorcându- 
se şi rotindu-se în jurul său se înţelege şi pe sine şi pe cel dinaintea sa 
de la care s-a luminat. Având înţelegerea proiectată din Dumnezeu Cel 
care îl voieşte, se spune că se mişcă în jurul Său, adică în jurul dorinţei 
şi iubirii lui Dumnezeu, ca în jurul centrului. Cele de-al doilea nu se 
unesc cu cele dinaintea lor, şi ceea ce se săvârşeşte se aseamănă cu o 
horă. Cele ce se nasc tinzând spre ceea ce le este propriu, privesc de jur 
împrejur pe Cel ce le-a născut. Aşadar cel ce se întoarce prin înţelegere 
spre cele dinaintea lui, introduce cugetarea mişcării circulare. 

Pentru că Dumnezeu este pretutindeni, puterile ce-l urmează 
Lui pretutindeni prin voinţa de a-L înţelege totdeauna se bucură de 
aceasta şi dansează împrejurul Lui cu bucurie. Astfel mintea este în 
ea însăşi şi se grăbeşte spre ea însăşi. Cel care este în sine însuşi şi 
vădeşte nemurirea are stabilitate. lar ceea ce este în sine însuşi, adică 
prin nemurire, se înţelege că stă, dar prin faptul că se grăbeşte spre sine 
însuşi, se mişcă, nedorind să se risipească în afară de sine spre înţelesuri 
legate de materie. Deci, întrucât se mişcă prin sine, nu stă, ci se mişcă, 
dar după fiinţă, care este întotdeauna aceeaşi, este în repaos şi nu în 
mişcare. Astfel fiecare minte are şi prin fire un elan, o dorinţă către 
Dumnezeu şi în jurul Lui, ca o mişcare circulară în jurul unui centru, 
precum este mişcarea cercurilor în jurul punctului sau a centrului din 
care îşi au originea. Şi din necesitate fizică fiecare existenţă dansează în 
jurul lui Dumnezeu, dorind prin însăşi existenţă să existe. Astfel toate 
sunt împrejurul Împăratului tuturor şi toate există datorită Lui şi EL este 
cauza tuturor bunătăţilor. Cele dintâi cete îngereşti dansează direct în 
jurul lui Dumnezeu, neavând altceva înaintea lor, pe când cele din a 
doua şi a treia triadă dansează şi acestea în jurul lui Dumnezeu conform 
firii lor, dar prin mijlocirea celor dinaintea lor. 

Cele inferioare pururea se întorc spre cele superioare, care le 
cuprind şi le poartă de grijă. 

Noi oamenii exprimăm raţionalul prin organul limbii şi prin 
forme fonetice, producând vibrații ale aerului prin dialog, şi cuvântul 

se mută de la noi la urechile celor ce ascultă, de la trup la trup. Dar 
în împărăţia cerurilor nu este aşa, ci îngerii fiind lipsiţi de trupuri 
înaintează unii către alții şi se îndepărtează recunoscând gândurile unii 
altora mai clar ca prin orice cuvânt, conversând între ei şi transmițând 
cuvintele unii altora în tăcere. 

Îngerii şi cele nemateriale pătrund una în alta fără să se confunde 
şi se retrag. Îngerii se învârtesc în jurul lor, nu într-o învârtire trupească, 
ci supralumească şi spirituală şi ieşind din sine înşişi spre înţelegere, 
se întorc în sine, neieşind din sine prin împrăştiere şi separare. Aceasta 
o dau de înţeles roțile cu mulţi ochi de la profetul Iezechiel. 

Minţile dumnezeieşti (îngerii) se înţeleg pe ele însele şi pe cele 
superioare şi inferioare şi rămân în ele însele când lucrează ale lor, 
unite cu înțelesurile lor. Par că înaintează spre cele exterioare când 
cugetă la cele superioare şi la cele inferioare şi aşa urcă, pe cât se 
poate, la înţelegerea Cauzatorului tuturor. Astfel mințile dumnezeieşti 
înțelegând, se unesc în chip conştient cu cele înţelese, căci înțelegând, 
prin cunoştinţă se unesc cu cel cunoscut şi înțeles. Astfel această minte 
înțelegând se încovoaie spre sine nerisipindu-se în afara sa şi se uneşte 
cu sine prin cele ce le-a întors spre sine însăşi. 

Mişcarea lor este aceeaşi mişcare, ca una ce este neschimbată 
şi nemutată, fiind la fel. lar mişcările sunt socotite lucrări neîncetate 
referitoare la înţelesuri. 

Slujirea ierarhiei cereşti este cunoaşterea şi deprinderea după 
putere în cele ale lui Dumnezeu. Iniţiatoare sunt primele cete din 
jurul lui Dumnezeu, iar cele de după ele sunt inițiate, învăţate şi se 
desăvârşesc de primele. 

Cetele superioare cunosc cele în care cele inferioare sunt 
introduse prin iluminare, dar cunosc şi altele, necunoscute celor 
inferioare. 

Puterile cereşti sunt învăţate, ceea ce arată că nu sunt astfel prin 
fure. 

Îngerii primesc din interior luminarea puterii lor înţelegătoare 
şi întipărirea voii dumnezeieşti, adică se modelează spre asemănarea 
lui Dumnezeu şi spre cunoaşterea făpturilor. 

Cum iluminările dumnezeieşti mişcă puterile îngereşti dinlăuntru 
şi nu dinafară? 

Dumnezeu le luminează pe acestea în chip inteligibil. Fiindcă 
înţelegător înseamnă a înţelege, iar ceea ce este înţeles este inteligibil, 
ceea ce este înţeles e hrană şi putere de întărire a celui ce înţelege. 
Dumnezeu li se face inteligibil şi înţeles pe cât le este posibil fiinţelor 
netrupeşti, care sunt minţi. Se sălăşluieşte înlăuntrul lor, le luminează 
şi mintea lor îl înţelege pe Dumnezeu şi se hrăneşte. 

Îngerii nu cunosc ce este Dumnezeu în fiinţa Sa, dar şi cel mai 
de Jos dintre îngeri are mai multă cunoştinţă despre Dumnezeu decât 
apostolii şi decât toţi teologii Bisericii. 

Îngerii înţeleg existenţele în mod superior oamenilor, pentru că 
oamenii înţeleg existenţele din existenţele însele şi fac interminabile 
raționamente şi înconjoară totul prin rațiune. 

Îngerii ştiu cele de pe pământ nu întâlnindu-se prin simţuri cu 
cele sensibile, ca şi noi, ci printr-o putere care o întrece pe a noastră, 
cum se poate vedea din Scriptură. Astfel lui Tobie, fiul lui Tobit, 
Îngerul Rafael i-a zis să ia fierea peştelui pe care l-a prins, pentru că 
vindecă albeaţa ochilor tatălui său ivită de la murdăria unor păsări. 
Să nu socotească cineva că pentru că a suferit îngerul însuşi a învăţat 
terapia. În Judecători capitolul 6 îngerul scoate pentru jertfa lui 
Ghedeon foc din piatră. Îngerul nu cunoştea ca şi noi, prin simţuri, că 
focul arde, ci a acţionat printr-un mod mai înalt. 

Îngerii nu cunosc cele sensibile prin simţire, pentru că nu 
folosesc organele simţurilor noastre, ci au această cunoaştere prin 
puterea minţii şi a firii lor. Pentru îngeri este un lucru enigmatic să 
folosească simţurile noastre. 

Numai Dumnezeu care îndumnezeieşte puterile îngereşti le 
cunoaşte cu exactitate pe acestea şi slujirile lor. Şi acestea se cunosc 
pe ele şi lucrarea lor, noi însă nu ştim nimic cu exactitate despre îngeri, 
decât cele ce le-am aflat din Sfânta Scriptură. 

Puterile cereşti îl cunosc pe lisus ca Obârşia, Cauzatorul şi 
Creatorul lor, şi cele despre întruparea Sa li se fac cunoscute întâi 
îngerilor, cum arată cele întâmplate cu arhanghelul Gavriil, care a aflat 
cele despre Sfântul loan Botezătorul şi a binevestit şi Fecioarei Maria 
că va zămisli pe Dumnezeu Cuvântul, care se va întrupa de la Duhul 
Sfânt. Şi Gavriil nu este dintre puterile cele mai înalte, ci dintre cele 
mai de Jos. 

Nu toţi îngerii au fost în stare să înţeleagă taina întrupării, căci 
la înălţarea Domnului la cer, după patima şi învierea Sa, au fost unii 
care au zis: „Cine este acesta Împăratul măririi?“ (Ps. 23, 8), ceea ce 
arată neştiinţa, pentru că modul întrupării nu-i este cunoscut nici celui 
mai înalt dintre îngeri. 

Îngerii se apropie de oameni şi de la aceştia oamenii învaţă 
cele dumnezeieşti, şi îngerii înalţă pe oamenii sfinți spre zorile 
dumnezeieşti cunoscute lor. Îngerul primeşte iluminarea dumnezeiască 
după puterea lui dar transmite oamenilor cât pot aceştia să primească, 
nu cât cunoaşte el. 

„E o iconomie a lui Dumnezeu să-şi facă din îngeri înainte 
mergătorii Săi la oameni, pentru treptata ridicare a acestora la 
copleşitoarea experienţă a lucrării Lui“.55 

Prin îngeri suntem introduşi în taine şi prin ei s-a dat legea şi 
îngerii i-au ridicat la Dumnezeu şi pe Părinţii cei dinainte de lege, şi 
pe cei de după lege. 

Prima lege s-a dat prin îngeri. Aceasta o arată Sfântul Ştefan 
zicând: „voi, care aţi luat legea prin porunca îngerilor şi nu aţi 
păzit-o!“ (Fapte 7, 53). 

Fiecare neam are un înger rânduit lui, precum iudeii au pe 
Mihail. 

Cum stând îngerii lângă neamuri, numai Israel a cunoscut pe 
Dumnezeu? Aceasta nu este din vina îngerilor ocrotitori, ci din cauza 
pornirii libere a neamurilor spre cele ce nu trebuie. 

Prin îngeri i-au venit lui Faraon şi lui Nabucodonosor visele pe 
care le-au avut, precum şi tălmăcirile lor. Iosif la egipteni şi Daniel 
în Babilon au descoperit şi au interpretat vedeniile prin intermediul 
îngerilor păzitori ai acelor neamuri, care le-au descoperit visele din 
voia lui Dumnezeu. 

Puterile cereşti sunt libere şi au dobândit virtuțile prin 
deprindere. 

La cele inteligibile virtuțile nu sunt din întâmplare, ca la noi. 
Îngerii nu au virtutea prin accident, de exemplu înţelepciunea prin 
nevoinţă şi învăţare, dreptatea şi cumpătarea din înfrânare, sau 


55 Sfântul Dionisie Areopagitul, Opere complete, traducere, introducere şi 
note de Pr. Dumitru Stăniloae, Editura PAIDEIA, Bucureşti, 1996, p. 65. 

bărbăţia din educarea trupului şi a nervilor. La îngeri virtutea nu este 
ca ceva în altceva, ci ea constă în a săvârşi cele proprii şi a tinde 
neîncetat spre Dumnezeu şi spre ei înşişi. Această tendinţă lăuntrică a 
lor în imitarea lui Dumnezeu este virtutea. 

După Dumnezeu, început al oricăror virtuţi sunt cetele îngereşti 
cele mai înalte, primele prin care avem iluminarea lui Dumnezeu. 

Dorinţa îngerilor este iubirea de Dumnezeu nereţinută de nimic 
şi străină de materie. Cele de acelaşi fel sunt în comuniune cu cele de 
aceeaşi treaptă şi se iubesc unele pe altele şi pe ele însele. 

Îngerii sunt buni şi de oameni iubitori. Ei se roagă lui Dumnezeu 
pentru popare şi îi ceartă pe demoni. 

Numărul oamenilor este simetrie slabă în comparaţie cu cel al 
îngerilor. Cele 99 de oi sunt îngerii, iar oaia cea pierdută suntem noi, 
oamenii. Lui Daniel i s-au arătat nenumărate mulţimi de îngeri. Îngerii 
cunosc numărul lor, dar nu prin învăţare, matematic, ci au fost luminaţi 
la aceasta de către Dumnezeu. 

Puterile îngereşti nu sunt cu totul nemateriale, dar subțirimea lor 
extremă şi de o unică substanţă este aproape de nematerialitate. Puterile 
cereşti sunt simplităţi de chip dumnezeiesc şi cu totul necompuse, 
nefiind un amestec de elemente, căci aşa sunt corpurile, dar puterile 
îngereşti sunt netrupeşti. 

Cele netrupeşti nu au nici formă. 

Îngerii au şase aripi: cu două îşi acoperă feţele, cu două picioarele 
şi cu celelalte două zboară în jurul lui Dumnezeu. Au aripi pentru a 
arăta că se mişcă singuri şi au tendinţă suitoare către Dumnezeu şi nu 
se împărtăşesc de cele pământeşti pentru că nu sunt stăpâniţi de vreo 
patimă lăuntrică. 

Până suntem în trup nu ne este cu putinţă să vedem cele 
nemateriale şi netrupeşti fără chipuri şi simboluri, pentru că ne este 
imposibil de a cunoaşte şi de a vedea firea îngerilor. Cele inteligibile 
se cunosc prin cugetare şi nu cad nicidecum sub simţuri, pentru că ceea 
ce este mai presus de lume nu are înţeles sensibil, ci spiritual. 

Nu sunt adevărate formele atribuite sfinților îngeri, căci nu sunt 
cu adevărat aşa cum ni-i prezintă Sfânta Scriptură, ci o face aceasta ca 
să ne ridicăm la măreţia lor, descriindu-i nu cum sunt cu adevărat, ci 
precum putem noi să înţelegem. Îngerii nu sunt plini de ochi sensibili, 

ci fiinţa lor, ca minte vieţuitoare, este ochi atotascuţit, de aceea sunt 
numiţi în Scriptură cu ochi mulţi. 

Îngerii apar sfinţilor şi cu chip omenesc. Astfel un înger era 
îmbrăcat cu un veşmânt ce ajungea până la călcâie şi avea mijlocul 
încins cu un brâu, adică arăta a preot. Alţi îngeri aveau în mâini securi, 
ceea ce dovedeşte o putere pedepsitoare. Cei ce cântă imnul trisaghion 
sunt înfăţişaţi cu multe feţe, ceea ce arată că lauda lor este netăcută 
şi multă. 

Îngerii se fac văzuţi în funcţie de ceea ce trebuie să împlinească, 
şi forma sub care apar corespunde cetei lor. 

Descoperirea celor netrupeşti se face prin simboluri şi chipuri 
prin care proslăvim pe îngerii din ceruri. Scriptura trebuie să vorbească 
despre animale cu chip sălbatic, despre vulturi şi despre altele prin care 
închipuie puterile îngereşti, dar nu cumva să socotim în mod necuvenit 
că cetele îngereşti sunt cu multe feţe şi picioare. 

Nici cele cereşti nu se jignesc, nici noi nu ne fixăm în umiliri 
coborâte pentru că înfăţişăm îngerii cu chipuri de animale. În legătură 
cu puterile cereşti, teologii au lucrat cu pricepere, neasemănându-le 
cu nimic din cele inteligibile, ci au luat asemănarea acestora din cele 
sensibile, adică de necinste, făcând aceasta spre cinstirea lor, ca să fie 
imitarea lor plăsmuită şi neadevărată. 

Dacă Scriptura s-ar fi folosit de închipuiri mai cinstite, spunând 
că puterile îngereşti sunt cu chip aurit, sau fulgerătoare, fără îndoială 
că cel ce le-ar auzi le-ar crede. Dar Scriptura a luat chipuri care nu 
sunt bune, ci urâte, nepotrivite îngerilor, ca ştiind noi sigur că nu sunt 
astfel, să căutăm adevărul celor ce sunt. 

Puterile îngereşti sunt „fără de trupuri de diferite feluri, cum sunt 
descrise în Sfânta Scriptură. Sunt prezentate aşa, printr-un pogorământ 
la noi, căci în starea lor spirituală nu le-am putea înţelege şi mai ales 
n-am avea o anumită experienţă a lor. Prin aceste forme sau simboluri 
materiale, ni se fac străvezii în realitatea lor spirituală. Căci ni se dă 
totodată de înţeles că aceste chipuri materiale nu le aparţin propriu-zis. 
Dar, prin descrierea lor în chipuri materiale, ni se face totuşi dovada 


că ele există““.56 


5 Ibidem, p. 63. 

DIAVOLUL 


Diavolii sunt îngeri care s-au pervertit în sinea lor şi s-au 
îndepărtat astfel de Dumnezeu şi de ceilalți îngeri. 

Diavolul a picat de bunăvoie din ceata îngerilor. 

Diavolul a căzut din cer pentru că s-a întors de la sine spre rău 
prin uşurătatea voinţei, căci dacă n-ar fi voit n-ar fi căzut. 

Spiritele căzute au picat din două pricini: ori s-au îndepărtat cu 
totul de lumina dumnezeiască dorind răul, ori au disprețuit măsura 
luminii care li s-a dat şi au încercat cu îndrăzneală să o depăşească. 
Pentru că n-au putut să înţeleagă ceea ce li s-a dat, au pierdut şi 
măsura dată lor, deşi lumina dumnezeiască rămâne pretutindeni 
neschimbată. 

Mintea diavolilor din iraţionalitate doreşte egalitatea cu 
Dumnezeu, dar nu ştie cum îi este cu putinţă să dobândească aceasta. 
Nu prin fire a pătimit această neştiinţă, ci alegând cu voia ceea ce este 
contrar firii. Diavolii întrucât au minte, au dobândit-o de la Dumnezeu, 
dar făcându-se neraționali şi nevoind să rămână ceea ce erau, au suferit 
o cădere din înţelepciune. 

Dacă îngerii căzuţi au fost creaţi de Dumnezeu, cum sunt răi? 
Aceştia au fost aduşi la existenţă ca buni, dar sunt răi pentru că au 
slăbit în lucrarea lor naturală. „Demonii nu sunt răi prin fire, căci în 
acest caz ar fi răi pentru că Dumnezeu i-a creat aşa ... Dacă diavolul 
ar fi cu totul nepărtaş la bine, nici n-ar exista ... demonii nu sunt de la 
început răi, căci au primit fiinţa bună de la Dumnezeu“.5 

Demonii nu sunt răi prin fire, fiinţa lor este bună, ei sunt răi 
prin voinţa lor şi prin abatere de la binele în care au fost făcuţi. Şi 
aceştia au fost creaţi spre tot lucrul bun, ca şi noi, dar prin aceasta 
devin răi căci au încetat deprinderea celor bune şi nu mai lucrează 


5 Sfântul Dionisie Areopagitul, Opere complete, traducere, introducere 
şi note de Pr. Dumitru Stăniloae, Editura PAIDEIA, Bucureşti, 1996, p. 237. 

binele. „Se numesc răi din pricină că a slăbit acţiunea lor cea 
firească. Răul, deci, într-înşii este o pervertire, o slăbire de la situația 
cuvenită lor, este un defect, o imperfecţiune“.58 

„Diavolii sunt buni în esenţa lor -ca creaturi ale lui Dumnezeu- şi 
răi în manifestările lor“. 

Îngerii căzuţi „devin răi nu prin fiinţă, ci prin libertate. Dar 
întrucât rămân în existenţă, rămân într-un amestec de bine şi de 
rau «50 

Demonii nu sunt cu desăvârşire nepărtaşi la bine. 

Demonii sunt dintre îngeri. Nu pierd darurile îngereşti pe care 
le-au primit, adică binele pe care-l au din fire nu-l nimicesc. Ei nu vor 
să vadă lumina din ei şi şi-au închis puterile de bine văzătoare, precum 
s-a spus despre israeliți: „Căci inima acestui popor s-a învârtoşat şi 
cu urechile aude greu şi ochii lui s-au închis, ca nu cumva să vadă cu 
ochii şi să audă cu urechile şi cu inima să înţeleagă şi să se întoarcă şi 
Eu să-i tămăduiesc pe ei“(Mat. 13, 15). 

Şi demonii sunt în chipul luminii, ori mai bine zis sunt lumini 
după fiinţă, ca şi ceilalţi îngeri, precum se spune şi-n Evanghelie: „Am 
văzut pe Satana ca un fulger“(Lc. 10, 18), dar demonii „şi-au orbit 
puterile lor de a vedea binele“.S! 

Diavolul aruncă pe oameni în întunericul cel mai din afară, fie 
înşelându-i, fie împingându-i pe cei ce ascultă de el. Se întâmplă uneori să 
ia şi oameni păcătoşi ca împreună lucrători cu el spre înşelarea altora. 

Demonii însă nu strică fiinţele, pentru că fiinţele nu ajung la 
nonexistență. Demonii deteriorează puterea ori lucrarea. 

Viaţa celor care au devenit cu voia lor demoni va dura 
nepieritoare, pentru că Dumnezeu i-a creat voind aceasta, chiar 


dacă ei s-au depărtat de el. Dumnezeu i-a făcut de la început 


55 Idem, Despre numele divine. Teologia mistică, Traducere de Cicerone 
Iordăchescu şi Theofil Simenschy, Institutul European, Iaşi, 1993, p. 93. 

5 Nicolae Mladin, Prelegeri de Mistică Ortodoxă, Editura Veritas, Târgu-— 
Mureş, 1996, p. 159. 

0 Sfântul Dionisie Areopagitul, Opere complete, traducere, introducere şi 
note de Pr. Dumitru Stăniloae, Editura PAIDEIA, Bucureşti, 1996, p. 237. 

S! Idem, Despre numele divine. Teologia mistică, Traducere de Cicerone 
Iordăchescu şi Theofil Simenschy, Institutul European, Iaşi, 1993, p. 93. 

nemuritori şi nu-i pare rău de darurile sale. De fapt „chiar şi existenţa 
demonilor e mai bună decât nimicul“.S? 

Demonii nu se curăţesc şi nu se mântuiesc cu sfinţii într-o 
apocatastază. 


% Pr. Prof. Dr. Dumitru Stăniloae, Chipul nemuritor al lui Dumnezeu, 
Editura Mitropoliei Olteniei, Craiova, 1987, p. 25. 

PROBLEMA RĂULUI 


Răul în sine nu este ființă. Nimic din cele ce sunt în creaţie nu 
este deplin nepărtaş de bine, căci ceva lipsit cu totul de bine nu există, 
pentru că nu a fost creat de Dumnezeu. Dar nici nu poate subzista ceva 
care nu se împărtăşeşte de deprinderea sau de însuşirea binelui. Dacă 
nu participă la calitatea binelui, în care trebuie să se susțină, nu poate 
exista „căci în el trăim şi suntem“ (Fapte 17, 28). 

Cel mânios izbucneşte uneori în mod greşit, totuşi nu este 
nepărtaş de bine, socotind că se foloseşte de mânie spre îndreptarea 
celui ce este pedepsit. Şi cel rău presupune astfel plăcerea ca un 
scop bun. 

„Nu există natură rea; răul în natură stă în neputinţa unui lucru 
de a-şi desfăşura funcțiunile sale firești“.6 

„Răul are ca suport existenţa, nefiind decât în ceea ce există. Şi, 
dacă e aşa, răul nu este cu totul rău, ci are ceva din bine“.64 

Răul nu este din fire ci prin lipsa parțială a binelui. Răul nu este 
prin fire, ci prin căderea din bine, căci ceea ce este în fire este pururea 
la fel şi nu este doborât, cum este binele. Dar răul este nestatornic 
pentru că corupe şi alterează, deci răul nu este din fire. Aşa-zisul rău 
există datorită binelui. Răul se împărtăşeşte de bine pentru că vrea să 
existe şi oricine doreşte existenţa doreşte binele. 

Răul este lipsit de subzistență fiindcă nu se împărtăşeşte de 
Dumnezeu, arătându-se ca o lipsă în existenţă. 

Răul nu are substanţă, pentru că este lipsa celor din rânduială şi 
din fire, iar lipsa nu subzistă de sine. 

Răul în sine nu există nicăieri, nicidecum, dar în materie se vede 
în lipsa bunătăţii, iar păcătoşii „vor fi ca nefiind“(Avdie 1, 16). Răul 
nu stă în existenţă ci în pătrundere, arătându-se în lipsa binelui. 


S3 Dionisie Pseudo Areopagitul, Despre numele divine. Teologia mistică, 
Traducere de Cicerone Iordăchescu şi Theofil Simenschy, Institutul European, Iaşi, 
1993, p. 95. 

44 Sfântul Dionisie Areopagitul, Opere complete, traducere, introducere şi 
note de Pr. Dumitru Stăniloae, Editura PAIDEIA, Bucureşti, 1996, p. 235. 

„Răul pentru că nu are substanţă, o fură de la bine şi se 
înfăţişează întotdeauna ca o realitate desfigurată“.55 

Faptele rele nu se văd că au existenţă proprie. 

Răul nu e ceva ce este, căci răul fiinţial nu poate exista. Răul nu 
este lipsa parţială, ci totală a binelui. Însă cel lipsit total de bine nici n- 
a fost, nici nu este, nici nu va fi, nici nu poate fi. Din fire nimic nu este 
rău. Cum poate să existe răul dacă ceva nu-i dă fiinţa? Desfiinţează 
corpurile şi lumina şi nu va fi umbră. Nu este răul în mod simplu, ci 
într-un suport. 

Răul nu există fără vreun suport care este păstrat de bine, pentru 
că fără suport nici nu există, nici nu se vede, nici nu se strică nimic. 

Răul total nu este, fiindcă participă la bine, deşi ca un ultim 
ecou. 

Dacă toate se împărtăşesc de bine şi în toate cele ce sunt este 
binele, atunci este evident că răul ori nu este, ori este în bine. Nu 
este firea focului să răcească, şi dacă începe să răcească nu mai este 
foc, deci şi răul dacă subzistă participă în mod imperceptibil la bine, 
căci toate cele ce există sunt şi rămân în bine, iar dacă nu au nimic 
din bine nici nu există, fiindcă chiar a voi să existe este exemplu de 
participare la bine. 

Răul are existenţa din bine. Răul nu are substanţă, nici nu este în 
fire, ci se produce din lipsa binelui şi nu este socotit nici existând, nici 
neexistând: „Văzut-am pe cel necredincios fălindu-se şi înălțându-se 
ca cedrii Libanului. Şi am trecut şi iată nu era şi l-am căutat şi nu s-a 
aflat locul lui“(Ps. 36, 35—36). Aceasta arată că deşi răul se înalță chiar 
foarte mult, cu toate acestea nu există, nici nu va rămâne locul sau 
urma lui, căci îndată ce apare se destramă pentru că nu are substanţă. 

„Răul luptă contra existenţei ca bine, dar n-o poate desfiinţa 
total, căci în acest caz n-ar mai fi nici el. Nimicul nu poate lupta cu 
existentul sau cu binele prin el însuşi, ci are nevoie de existenţă sau 


de bine, ca să lupte contra existenţei sau binelui“.5€ 


% Nikov A, Muroovku, Koouog AvOporoc Koiwovia ară Tov MGELuo 
Opoioynrn, AOnva, 1980, p. 112. 
6% Sfântul Dionisie Areopagitul, op. cit. p. 235. 

Răul „e contrar existenţei şi totuşi are nevoie de existenţă ca 
suport“.% 

„Răul nu e decât rezemat pe existenţa dată de Dumnezeu, el nu 
există ca o fiinţă proprie, cum există toate formele de existenţă, nici 
ca ipostas propriu. El apare în fiinţele sau ipostasurile existente de la 
Dumnezeu, acestea din urmă folosind contrar firii lor puterile ce li 
s-au dat spre înaintarea în binele adevărat, sau în Dumnezeu, ca izvor 
al existenţei lor pentru sporirea acesteia. Răul ca rău nu are ființă 
proprie, ci ceea ce face el numai dezbină şi corupe substanţa celor 
ce sunt. Chiar de se mişcă şi el, prin mişcarea lui nu dezvoltă pozitiv 
cele ce sunt, ci le corupe. El n-are nici fiinţă, nici putere proprie, ci 
se foloseşte de puterea fiinţelor concretizate în ipostasuri, dar pentru 
coruperea fiinţelor, fără a le putea distruge, căci Dumnezeu nu lasă 
fiinţele să fie distruse, ci slăbindu-le, cum slăbeşte şi puterea lor, 
folosind-o strâmb'“.68 

„Toate cele pe care le face răul, le face pentru că i se par bune“.% 
Cel ce doreşte cea mai rea viaţă participă la bine părându-i că doreşte 
cea mai bună viaţă; şi cel ce stăruie în rău, prin părerea că face binele, 
participă la bine. „Răul îşi ia puterea din existenţă sau din bine ca să 
lupte contra existenţei sau a binelui, dar cu părerea că luptă pentru 


existenţă sau pentru bine“.70 


S7 Ibidem. 
% Ibidem, p. 236. 
9 Ibidem, p. 235. 
70 Ibidem. 

CREATURILE 


Toate cele create îşi au existenţa de la Dumnezeu şi poartă în 
ele însele dovada că au fost aduse la existenţă şi au fost orânduite de 
Dumnezeu. 

Cele create sunt: 

I. Cele vii: 

1. Unele cereşti, inteligibile, raționale, netrupeşti şi mai presus 
de noi (îngerii). 

2. Cele raționale şi cu trup (omul). 

3. Cele fără raţine (animalele necuvântătoare). 

4. Cele fără simţuri (plantele). 

II. Cele fără viaţă: cerul, pământul, pietrele etc., care nu se 
împărtăşesc de nici o lucrare vie. 

Rațiunea pentru care Dumnezeu a adus toate la existenţă este 
ca să se împărtăşească fiecare după puterea lui de bunătatea lui 
Dumnezeu. 

Dumnezeu le-a creat pe toate din nimic numai pentru ca să se 
bucure de bunătatea Lui, prin providenţă, cum este în stare fiecare, căci 
providenţa lui Dumnezeu este obârşia fiinţei celor ce sunt. 

„Lumea şi omul, create din nimic, n-au nimic de la ele, ci totul 
de la Dumnezeu. Prin ele sunt nimic“.7! 

Nici nu era cu putinţă să existe ceva dacă nu i-ar fi dat 
existenţă puterea dumnezeiască. „Lumea este produsul libertăţii lui 
Dumnezeu“. 

Ieşirea bunătăţii lui Dumnezeu la cele sensibile pentru a le crea 
o numim timp. Timpul începe cu crearea cerului şi a pământului. 

Tot ceea ce se mişcă subzistă prin facere, de aceea este negreşit 
şi sub timp, care se măsoară prin mişcare. 


7! Dumitru Stăniloae, /i;sus Hristos lumina lumii şi îndumnezeitorul omului, 
Editura Anastasia, Bucureşti, 1993, p. 11. 

2 Idem, lisus Hristos sau restaurarea omului, Editura Omniscop, Craiova, 
1993, p. 66. 

Timpul a fost creat de către Dumnezeu odată cu lumea. El 
nici nu ar fi putut exista înainte de crearea lumii, pentru că nu ar fi 
avut în ce să-şi arate scurgerea sa, pentru că nu exista nimic în care 
să lase urme. 

Nu este cu putinţă să se cugete un «unde» separat de un «când» 
care ar lipsi, pentru că acestea sunt deodată, deoarece sunt cele fără 
de care nu există ceva. Nici un «cândy nu este separat de un «unde» 
care ar lipsi şi cu care acesta se cugetă împreună. 

Tot ceea ce există şi se mişcă este numaidecât sub fire şi sub 
timp. Este sub fire pentru că există şi sub timp pentru că se mişcă. 

Pentru că tot ceea ce este creat e supus spaţiului, timpului şi 
mişcării, totul a fost creat de cineva care nu este supus nici spaţiului, nici 
timpului, nici mişcării, şi dacă Acesta, adică Dumnezeu, este Cel care 
le-a dat începutul, El este şi ţinta spre care se mişcă tot ceea ce există. 

Cele ce se întâmplă în lumea sensibilă se săvârşesc în timp şi 
una mai târziu decât alta, dar cele netrupeşti şi inteligibile se împlinesc 
în afara timpului, veşnic şi fără întârziere. La cele inteligibile nu 
trebuie să vorbim de timp. 

Dumnezeu prin hotărârea anterioară a cunoștinței Sale negrăite 
a pus bazele existenţei generale a tuturor. 

Dacă Cel prin care se fac cele care există este Cauzator, în mod 
natural în Cauzatorul tuturor au preexistat toate ca într-o idee şi într- 
un model, dar nu sunt corpuri, nici în corp, ci în cugetări eterne, care 
sunt modelele lui Dumnezeu. 

Modelele sunt raţiunile de fiinţă făcătoare ale existenţelor 
preexistente în Dumnezeu. 

Ideea sau modelul este gândul etern al lui Dumnezeu, precum 
zice Sfântul Pavel, că Dumnezeu „pe care 1-a rânduit de mai înainte, pe 
aceia i-a şi chemat“(Rom. 8, 30) căci „ne-a rânduit pe noi mai înainte 
întru voia Sa“(Efes. 1, 5). Prin cele înainte rânduite prin voia Sa se 
înţeleg modelele şi ideile lui Dumnezeu. 

Toate cele ce sunt se împărtăşesc de purtarea de grijă a lui 
Dumnezeu, căci nu este nici una care să nu se împărtăşească de 
Dumnezeu. 

Pronia este grija lui Dumnezeu îndreptată spre lucruri, este voia 
lui Dumnezeu prin care toate lucrurile îşi primesc călăuzirea ce li se 
potriveşte. 

Toate doresc pronia dumnezeiască prin care există şi subzistă: 
„Toate aşteaptă de la Tine să le dai lor hrană la timpul potrivit“ 
(Ps.103, 28). 

Providența lui Dumnezeu este fără început pentru că înainte de-a 
fi fost făcute lucrurile au existat ideile sau modelele lor în Dumnezeu, 
adică cugetările lor eterne, şi în ideile şi cugetările acestea ale lui 
Dumnezeu erau prefigurate cele ce vor fi aduse la existenţă, deci 
providenţa lui Dumnezeu a preexistat fără de început întregii creaţii, 
căci a aparţinut proniei lui Dumnezeu sau cugetării Lui anterioare 
să voiască să producă creaţia, pentru a se bucura de bunătatea lui 
proniatoare. Dar providenţa este şi fără sfârşit, ca cea care va fi cu 
îngerii nemuritori şi cu noi, care vom fi făcuţi nemuritori. 

Toate câte sunt fără de viaţă şi neînsufleţite au fost aduse la 
existență din bunătatea lui Dumnezeu, având nişte calități proprii, 
precum diferitele plante, rădăcini, metale şi pietre cu anumite însuşiri 
folositoare pentru cele doctoriceşti şi pentru trebuinţele noastre. 
Acestea nu dobândesc deprinderea lor din afară, ci au luat de la 
Dumnezeu în fiinţa lor calitatea deprinderii. 

Şi cele fără de viaţă se împărtăşesc de purtarea de grijă a lui 
Dumnezeu prin însăşi existenţa lor. Fără viaţă sunt pietrele şi toate 
care nu ajung la naştere. 

Vieţile animalelor necuvântătoare şi ale plantelor nu sunt 
dumnezeieşti ci se formează din căldură şi suflare. Despre aceste vieţuitoare 
a zis David: „lua-vei duhul lor şi se vor sfârşi şi în ţărână se vor întoarce. 
Trimite-vei Duhul Tău şi se vor zidi şi vei înnoi faţa pământului“ (Ps. 103, 
30-31), pentru că altceva este sufletul şi altceva viaţa. 

Plantele, ierburile şi arborii nu au simţuri, ci au ca element 
constitutiv al lor numai o suflare vitală care le face să crească şi să 
înflorească. Pierd însă şi această suflare când se usucă şi de aici se 
vede că şi acestea doresc pronia dumnezeiască şi această dorinţă le 
face să subziste şi să înflorească. De aceea şi despre acestea se zice în 
Psalmul 148 că laudă pe Dumnezeu pentru că le-a dat existenţa. 

Cele fără simţuri, cum sunt plantele şi cele neînsufleţite şi lipsite 
de viaţă, doresc din firea lor binele, nu ca să-l cunoască, ci ca să 
rămână ceea ce sunt, fiind ţinute de Dumnezeu în existență numai prin 
dorinţa lor naturală. 

Animalele neraţionale doresc viaţa prin puterea lor simţitoare şi 
de aceea doresc şi binele. 

În animalele neraţionale nu există răul, fiindcă nu sunt rele 
din fire, şi nici deprinderile lor nu sunt rele, ca mânia, pofta etc. 
Deprinderile animalelor neraționale sunt naturale, ca mânia leului şi 
a reptilelor şi lătratul câinilor. Pentru că sunt naturale nu sunt rele. 

Nu toate creaturile se împărtăşesc de toate darurile lui Dumnezeu, 
căci unele se împărtăşesc numai de fiinţă, altele de viaţă, altele de 
înţelegere sau de puterea înţelegătoare, iar altele, pe lângă acestea, şi 
de îndumnezeire. 

Armonia universului este formată din elemente de firi diverse. 
Opoziția dintre calităţile elementelor universului este numită război 
intern. Este vorba de opoziția căldurii faţă de răceală, a umezelii faţă 
de uscăciune şi a altora la fel, care s-au unit spre completarea unui 
COSMOS UNIC. 

Nu trebuie socotit că materia dezbinată în ea însăşi a născut 
aceste fenomene demonice, pentru că umezeala este prin fire în război 
cu uscăciunea şi răceala cu căldura, căci Dumnezeu le uneşte şi pe 
acestea într-o afecțiune şi o compoziţie a universului. Războiul lăuntric 
trebuie înţeles ca firesc. 

Războiul lăuntric este natural şi aduce în fire pacea, armonia 
şi simfonia universului, şi prin el Dumnezeu adună toate în Sine şi 
împacă cele cereşti cu cele pământeşti şi uneşte puterile aşezate în toate, 
care cârmuiesc în chip slujitor cu iubire pe cele supuse lor şi prin ele 
Dumnezeu le întoarce pe toate la Sine, cârmuind şi susţinând toate. 

Acesta este războiul lăuntric, pe care Creatorul nu numai I- 
a inventat, dar care şi duce toate la afecţiune şi armonie prin 
înseşi elementele simple, potrivit cuvântului: „Tu ai făcut vara şi 
primăvara“(Ps. 73, 18). 

Dumnezeu pe cele sensibile şi toate creaturile le păstrează în 
ordinea lor armonioasă. Nici una dintre acestea nu s-a schimbat, ci au 
rămas aşa cum au fost create, căci nici una nu a ieşit din starea ei, nici 
nu s-a mutat spre cele inferioare. Cerul şi pământul şi cele din ele au 
rămas la fel. Elementele rămân contrare între ele: căldura şi răceala, 

umezeala şi uscăciunea şi fiecare dintre ele îşi păstrează deplina lui 
identitate şi nu se preschimbă în opusul lui. Niciodată focul nu se 
face apă, nici apa foc. lar dacă se întâlnesc după porunca Creatorului, 
fiecare din ele rămâne păstrând identitatea sa. 

Fiecare dintre existenţe îşi îndeplineşte funcţia ei deosebită 
conform firii ei. Nu este posibil ca oamenii să săvârşească cele ale 
îngerilor, ori apa cele ale focului, şi invers. Soarele şi luna urmează 
hotarele rânduite ale zilei şi străbat întreaga orbită circulară a cerului, 
adică de la răsărit la apus. 

Toate se mişcă nu printr-o unică mişcare, ci fiecare printr-o 
mişcare proprie şi potrivită ei: într-un fel cele inteligibile şi spirituale, 
iar cele sensibile cu mişcarea înspre naştere, sau cu oricare altă 
mişcare. 

Creaturile sunt multe în manifestări, dar una în obârşie, căci 
Dumnezeu este cauza tuturor, şi precum le-a creat pe toate, aşa le şi 
susţine ca să fie cum au provenit din obârşie. 

Toate creaturile lui Dumnezeu sunt bune şi au fost făcute bune 
foarte, şi sunt aşa întrucât rămân în rânduiala cea după fire, după 
cum au fost făcute. Abaterea de la rânduiala cea după fire, fie că se 
produce la îngeri, fie la oameni, strică frumuseţea şi prin pierderea ei 
pricinuieşte urâţenia. 

POPORUL ALES 


Poporul ales este neamul lui Israel, cu care Dumnezeu a conlucrat 
în mod special faţă de celelalte popoare, pentru ca din acest popor să 
se nască Mântuitorul lumii. 

„Când Cel Preaînalt a împărțit moştenire popoarelor, când a 
împărțit pe fiii lui Adam, atunci a statornicit hotarele neamurilor după 
numărul îngerilor lui Dumnezeu; iar partea Domnului este poporul lui 
Iacov, Israel e partea lui de moştenire“ (Deut. 32, 8-9). 

Nu trebuie socotit că s-au împărțit neamurile unor îngeri, căci nu 
prin tragere la sorţi s-a rânduit Israel să fie popor al lui Dumnezeu şi 
celelalte popoare să fie ale unor îngeri, încât să nu aducă nici o slujire 
lui Dumnezeu; de exemplu acest popor a nimerit la acest înger şi pe 
Dumnezeu nu-l mai interesează de acest popor şi îngerul acestui popor 
nu mai are nici o misiune pe lângă Dumnezeu. Toate sunt roabe ale lui 
Dumnezeu şi peste toate stăpâneşte EI, însă cinsteşte mai mult pe cele ce-L 
cunosc pe El, chiar dacă au un înger păzitor, cum are Israel pe Mihail. 

Nu Dumnezeu singur l-a ales pe Israel, ci Israel a voit să urmeze 
lui Dumnezeu. Israel înseamnă «mintea care îl vede pe Dumnezeu». 
Aşa trebuie să înţelegem cele spuse în cântarea lui Moise „partea 
Domnului este poporul lui Iacov“ (Deut. 32, 9). Dumnezeu nu iubeşte 
numai pe Israel, după cum mărturiseşte Apostolul: „Oare Dumnezeu 
este numai al iudeilor? Nu este EI şi Dumnezeul neamurilor? Da, şi al 
neamurilor, fiindcă este un singur Dumnezeu“ (Rom. 3, 29-30). 

Dumnezeu este Dumnezeul tuturor, dar celor ce se apropie de El 
şi îi slujesc numai Lui le este cu dreptate Dumnezeu, pe când ceilalți 
închinându-se la idoli, îşi fac lor alţi dumnezei. 

Israel deşi era parte a Domnului, avea şi el pe Mihail ca înger 
păzitor, pentru că cel care se hotărăşte să fie cu Dumnezeu îl are pe 
înger ca ocrotitor, „că ştie Domnul calea drepţilor“ (Ps. 1, 6). 

Dacă însă cineva preferă să facă opusul, nu este silit de înger să 
facă ceva anume, pentru că acest mod de viaţă se potriveşte animalelor 
şi este lipsit de libertate. Vedem aceasta din faptul că şi israeliții au 

păcătuit şi s-au închinat viţelului, pentru că au urmat propria lor voință 
şi nu voia lui Dumnezeu. 

Dacă singur Israel a cunoscut pe Dumnezeu, trebuia să se 
îngrijească de el singur Dumnezeu şi îngerii lui. Dar în aceasta se 
arată mila nemăsurată a lui Dumnezeu, căci şi celor care nu sunt 
partea Lui le-a dat un înger propriu ocrotitor al neamului „căci face 
să răsară soarele peste cei răi şi peste cei buni şi trimite ploaie peste 
cei drepţi şi peste cei nedrepţi“ (Mat. 5, 45), pentru că „nu voieşte 
moartea păcătosului, ci ca păcătosul să se întoarcă de la calea lui şi să 
fieviu” (ez. 33, 11), 

OMUL 
Crearea omului 


Dumnezeu l-a creat pe om compus din trup material şi suflet 
spiritual, ca pe un alt înger, închinător mixt, pentru că „nu trebuia să 
se mărginească închinarea numai la cele de sus, ci să fie şi Jos unii 
închinători, ca să se umple toate de slava lui Dumnezeu, odată ce sunt 
ale lui Dumnezeu. Şi de aceea este creat omul de mâna lui Dumnezeu, 
fiind cinstit şi cu chipul Lui." 

La creație Dumnezeu a adus firea oamenilor în comuniune cu 
Sine, prin insuflare, căci firea era curată, ca una ce era cinstită de mâna 
lui Dumnezeu şi Dumnezeu împărtăşea celui asemenea frumuseţea 
dumnezeiască a chipului. 

Cum trebuie să înţelegem expresia «după chipul şi asemănarea 
lui Dumnezeu»? Aceasta nu se realizează prin formă, ci prin întoarcerea 
spre Dumnezeu şi prin ridicarea minţii spre El, Cauzatorul existenţei, 
pentru că Dumnezeu nu este asemenea cu omul prin fiinţă. Nici noi nu 
suntem asemenea cu chipurile noastre de ceară şi de aramă care sunt de 
altă substanţă decât a noastră, deşi în oarecare măsură asemenea. Cele 
ce sunt din aceeaşi categorie, adică din aceeaşi tagmă şi substanţă, ca 
heruvimii, serafimii şi celelalte cete îngereşti, se aseamănă unele cu 
altele conform genului lor superior, gen care la cele inteligibile este 
ca un fel de substanţă nematerială care este a tuturor celor inteligibile. 
Dumnezeu însă nu este aşa faţă de cele ce au provenit de la EI, căci 
Cauzatorul nu este asemenea cu cele cauzate. 

Omul a fost creat de Dumnezeu având posibilitatea nestri- 
căciunii şi a nemuririi pentru că era liber să se lipească de Dumnezeu 
sau să se lipească de materie. Dar omul preferând frumuseţii 
spirituale inferioritatea firii văzute din jurul lui, a uitat cu totul de 
frumuseţea demnităţii sufletului şi de Dumnezeu şi s-a înstrăinat 
de bunăvoie de scopul dumnezeiesc şi fericit, şi în loc să fie 


PG. 91,col. 10964. 

dumnezeu prin har, a preferat să se facă cu voia pământ, prin 
moartea trupului şi stricăciunea lui, şi a ales prin voia sa mişcarea 
şi lunecarea promptă spre orice patimă. Drept aceea Dumnezeu 
urmărind mântuirea omului, cu înţelepciune şi cu iubire de oameni, 
potrivit bunătăţii Sale, a implantat în mişcarea iraţională a puterii 
noastre cugetătoare pedeapsa, ca pe o consecinţă cuvenită, lovind 
cu moartea, după raţiunea cea mai dreaptă, trupul omului. Aceasta 
pentru ca aflând noi prin suferinţă că iubim nimicul, să ne întoarcem 
puterea iubirii noastre spre Dumnezeu. 

Dacă Adam murea primul, nu ar fi înţeles pedeapsa morţii, dar 
Abel a murit primul şi Adam a înţeles-o. 

Din pricina căderii omului Dumnezeu a legat firea văzută cu 
trupul nostru, şi i-a sădit şi ei însuşirea de a se schimba, ca şi trupului 
capacitatea de a pătimi, a se strica şi a se desface cu totul, cum arată 
starea trupurilor moarte, pentru că „zidirea a fost supusă stricăciunii 
nu din voia ei, ci din cauza aceluia care a supus-o întru nădejde“(Rom. 
8, 20). Aceasta pentru ca omul pătimind şi chinuindu-se din pricina 
ei să vină la conştiinţa de sine şi la simţirea propriei demnități şi să 
primească cu bucurie lepădarea de trup şi de lume şi să-şi reîntoarcă 
dragostea nesocotită de la cele prezente spre ceea ce este prin fire 
vrednic de iubit: Dumnezeu şi frumuseţile spirituale. 

Unii întrebau: De ce nu ne-a creat Dumnezeu aşa încât să nu 
păcătuim chiar dacă am vrea? 

Aceasta nu este nimic altceva decât a zice de ce nu ne-a făcut 
Dumnezeu animale fără minte şi fără rațiune. A fi duşi din necesitate la 
virtute ar însemna să nu fi fost făcuţi stăpâni peste cele ale noastre, nici 
să ne fie permis să avem o fire înţelegătoare, adică suflet înțelegător, căci 
dacă ar fi înlăturată libertatea nu am deveni chip al lui Dumnezeu şi cu 
adevărat s-ar corupe firea noastră, nefiind ceea ce ar trebui să fie. Aceasta 
ar fi însemnat desfiinţarea fiinţei noastre, căci s-ar fi pierdut libertatea. 

Erau unii care spuneau că sufletele au fost create de Dumnezeu şi 
se odihneau în EI în nemişcare. După o vreme sufletele s-au săturat de 
şederea în Dumnezeu şi s-au întors spre ce este mai rău, deci a început 
mişcarea lor. Pentru acest fapt Dumnezeu a creat lumea materială şi a 
pedepsit sufletele legându-le de trupuri. 


69 


Nici una dintre existenţe nu este de sine lucrătoare pentru că 
nu este necauzată, iar ceea ce este cauzat se mişcă pentru o cauză, 
mişcarea fiind lucrată în el de cauza pentru care şi spre care el îşi face 
mişcarea, căci fără cauză nu se mişcă nicidecum nimic din cele ce se 
mișcă în vreun mod. Început a toată mişcarea naturală este facerea celor 
ce se mișcă, iar cauza a toată facerea este Dumnezeu ca Făcător al ei. 
Stabilitatea este ţinta facerii naturale a celor create, pe care o produce 
infinitatea după străbaterea tuturor celor mărginite. În infinitate nu 
există nici o distanţă, astfel că toată mişcarea se opreşte, neavând 
unde, când şi spre ce să se mai mişte, având ca sfârşit, în calitatea Lui 
de cauză, pe Dumnezeu, care hotărniceşte însăşi infinitatea ce pune 
capăt mişcării. 

Începutul şi sfârşitul a toată facerea şi mişcarea este Dumnezeu, 
întrucât de El au fost făcute toate şi prin El se mişcă şi în El îşi fac 
oprirea toate. „Iar înainte de toată mişcarea naturală a celor existente este 
cugetată facerea, şi înainte de toată stabilitatea este cugetată după fire 
mişcarea. Dacă deci înainte de mişcare este cugetată după fire facerea, 
iar după mişcare este cugetată după fire stabilitatea, este cu neputinţă 
ca facerea şi stabilitatea să vină deodată în existenţă. Ele au la mijloc 
mişcarea ce le desparte una de alta, căci stabilitatea nu este o stare 
naturală a facerii celor ce se mişcă, ci ținta finală a puterii şi lucrării ei, 
sau oricum ar vrea cineva să-i zică, fiindcă spre lucrare au fost făcute 
toate cele create, iar toată lucrarea este spre o ţintă finală, ca să nu 
rămână nedesăvârşite. Căci o lucrare naturală care nu are o ţintă finală nu 
ar tinde spre desăvârşire, iar ţinta finală a lucrărilor după fire este odihna 
mişcării celor ce au fost create, în cauza lor“7* adică în Dumnezeu. 

Astfel nu este adevărată învăţătura despre preexistenţa sufletelor 
într-o unitate nemişcată care susține că deodată cu facerea sufletelor 
acestea primesc şi odihna. Nu se poate cugeta aducerea la existență 
prin fire nemişcată înainte de odihnirea în stabilitate, nici să se cugete 
odihnirea în stabilitate după o venire la existenţă nemişcată, nici să se 
cugete stabilitatea împreună cu aducerea la existenţă, căci stabilitatea 
nu este o putere a naşterii ca să se cugete împreună cu aducerea la 
existenţă a celor ce au fost făcute, ci este sfârşitul lucrării conform 

puterii celor ce au fost făcute. Stabilitatea nu este legată de aducerea la 
existenţă, ci de mişcare, față de care se deosebeşte prin contrast, căci când 
se vorbeşte de stabilitate înțelegem numaidecât o încetare a mişcării. lar 
dacă venirea la existenţă şi stabilitatea nu sunt deodată în subzistenţa 
concretă, nu a existat nici unitatea nemişcată a sufletelor în Dumnezeu. 

Dumnezeirea este nemişcată, ca una ce este plinirea tuturor, 
dar tot ce a primit existenţa din nimic este în mişcare, fiind purtat 
numaidecât spre o ţintă oarecare, şi încă nu s-a oprit întrucât nu şi-a 
odihnit puterea mişcării din dorinţă prin atingerea țintei dorite, căci 
nimic altceva nu poate opri prin fire pe cel purtat de mişcare, decât 
lucrul acela, când se va arăta. Însă cele ce se mişcă nu s-au oprit 
pentru că nu au ajuns la ultima ţintă dorită, adică la Dumnezeu, pentru 
că altfel ar însemna că nici ţinta aceea spre care sunt purtate toate, 
arătându-se, nu poate opri mişcarea lor. 

Deci dacă aceasta s-a întâmplat cândva şi sufletele s-au 
împrăştiat din reşedinţa şi petrecerea lor în Dumnezeu, atunci sufletele 
vor suporta la infinit aceleaşi căderi în aceleaşi situaţii, căci nu este 
nici O rațiune care să împiedice ca cel ce a putut fi disprețuit o dată 
să fie mereu disprețuit. Dar ce ar putea fi mai jalnic decât a fi purtate 
astfel sufletele şi a nu avea şi spera nici o temelie nemişcată pentru 
fixarea lor în bine? 

lar dacă sufletele pot să se oprească dar nu vor pentru că au 
experiat contrariul, în cazul acesta Dumnezeu nu va fi dorit de suflete 
ca bine, pentru EI Însuşi, ci pentru contrariul Lui, ca unul ce nu este 
vrednic de iubit prin fire sau în mod direct. Dar tot ce nu este pentru sine 
bun şi vrednic de iubit şi atrăgător al întregii mişcări, nu este bine în sens 
propriu, şi de aceea nici nu atrage cu adevărat dorinţa celor care îşi află 
bucuria în el, şi deci cei ce cugetă astfel trebuie să mulţumească răului 
că prin el au învăţat ce se cuvine şi au aflat ulterior că au să se fixeze 
în bine. Ba trebuie să spună că şi facerea lor este necesară odată ce au 
cunoscut că le este de trebuinţă, ba chiar că le este mai de folos decât 
firea, fiindu-le învăţătoare spre ceea ce le este de trebuinţă, ba chiar fiind 
cea care naşte tot ce este mai de preţ, adică iubirea, prin care toate cele 
făcute de Dumnezeu obişnuiesc să se adune în EI în chip statornic. 


7] 


Facerea celor inteligibile şi sensibile pe care le-a creat 
Dumnezeu, este anterioară mişcării, pentru că nu poate fi mişcarea 
anterioară facerii. Mişcarea celor create este inteligibilă pentru cele 
inteligibile şi sensibilă pentru cele sensibile, pentru că nici una din 
cele ce au fost făcute nu este prin rațiunea ei nemişcată, nici măcar 
cele sensibile şi neînsuflețite. 

Nimic din cele create nu-şi este ţinta sa proprie de vreme ce 
nu-şi este nici cauza proprie, pentru că altfel ar fi necreat, fără început 
şi nemişcat, ca unul ce nu ar avea să se mişte spre nimic. 

Aşadar nici una din cele ce au fost făcute şi se mişcă nu s-a oprit, 
întrucât nu a ajuns la prima şi singura cauză din care au existenţa cele 
ce sunt. De aceea nu poate să se cugete că sufletele s-au împrăştiat 
dintr-o unitate anterioară şi această împrăştiere a adus cu sine pe 
urmă crearea trupurilor. Despre aceasta mărturiseşte Sfâna Scriptură: 
„Căci n-aţi venit până acum la odihna şi moştenirea pe care o dă 
Domnul Dumnezeul nostru“ (Deut. 12, 9). David exclamă: „Sătura- 
mă-voi când se va arăta slava Ta“ (Ps. 16, 15) şi „însetat-a sufletul 
meu de Dumnezeul cel viu. Când voi veni şi mă voi arăta feţei lui 
Dumnezeu?“ (Ps. 41, 2). lisus Hristos a zis: „veniţi la Mine toţi cei 
osteniţi şi împovăraţi şi Eu vă voi odihni pe voi“ (Mat. 11,28). 

Nici una din cele făcute nu şi-a oprit puterea naturală ce se mişcă 
spre ţinta ei finală, nici nu s-a odihnit de lucrarea ei rezemând-o în 
ținta finală, nici n-a cules roadele pătimirii din cursul mişcării, adică 
nepătimirea şi nemişcarea. Numai lui Dumnezeu îi este propriu să fie ţinta 
finală, desăvârşitul şi nepătimitorul, fiind Cel nemişcat, deplin şi liber de 
pătimire. Propriu celor făcute este să se mişte spre sfârşitul fără de început 
şi să-şi odihnească lucrarea în sfârşitul desăvârşit nemăsurat. 

Deci dacă sufletele au fost făcute, pentru faptul că există ele 
numaidecât se şi mişcă după fire dinspre început spre sfârşit după 
alegerea voinţei spre existenţa fericită. Sfârşitul mişcării celor existente 
este existenţa fericită, iar începutul ei este existenţa, adică Dumnezeu, 
care este şi Dătătorul existenţei şi Dăruitorul existenţei fericite, pentru 
că EI este începutul şi sfârşitul. 

Nici una dintre făpturi nu s-a oprit vreodată din mişcare, nici n-a 
ajuns la odihna în Dumnezeu, şi este cu neputinţă ca cei vrednici să 

părăsească persistenţa lor neclintită în Dumnezeu, căci cum ar fi cu putinţă 
ca cei ce au ajuns odată cu existenţa lor în Dumnezeu să primească în ei 
săturarea dorinţei? Orice săturare este ceva care stinge o dorinţă prin două 
moduri: sau dorinţa se stinge depăşind cele date ca mici, sau se scârbeşte 
dispreţuindu-le ca urâte şi dezgustătoare, ceea ce produce săturarea. 
Dumnezeu însă fiind prin fire nesfârşit şi vrednic de cinstire, sporeşte la 
infinit prin împărtăşire dorinţa celor ce gustă din El. Astfel n-a existat o 
unitate a sufletelor care săturându-se de petrecerea în Dumnezeu s-ar fi 
împărțit şi ar fi provocat prin împrăştierea lor facerea lumii materiale. 

Această teorie presupune că singura cauză a creării celor văzute 
este răul, care l-a silit pe Dumnezeu să creeze fără voie lumea, pe 
care n-a voit-o, neavând astfel nici raţiunea ei ascunsă în Sine înainte 
de vremuri. 

Dar Dumnezeu are raţiunile lucrurilor preexistente în El şi nu 
are în Sine nimic fără de voie, pentru că toate cele ce sunt sau se 
vor face în vreun fel oarecare de către Dumnezeu în substanţa lor, 
au fost voite mai înainte şi cugetate mai înainte şi cunoscute mai 
înainte, pentru că toate sunt cuprinse pururea de voia lui Dumnezeu 
prin preştiinţă, potrivit puterii Lui nesfârşite. Dar fiecăreia din cele ce 
există Dumnezeu îi dă fiinţă şi substanţă la vremea bine-rânduită şi 
potrivită, după cum zice Sfântul Pavel despre Levi că „era în coapsa 
tatălui său“(Evr. 7, 10) înainte de a trece în existenţă. Levi exista 
potenţial în patriarhul Avraam şi a primit la vremea cuvenită facerea 
spre existenţă în chip actual prin zămislire. Astfel toate primesc facerea 
spre existenţă pe rând şi într-o ordine la timpul preştiut după negrăita 
înţelepciune a lui Dumnezeu. 

Nu este nici una dintre existenţe a cărei rațiune să nu preexiste 
în chip sigur în Dumnezeu. Toate îşi au raţiunile stabile şi ferme în EI, 
având ca singură obârşie a existenţei înţelepciunea, din care şi pentru 
care există şi de la care au puterea de a exista în chip neclintit. 

Deci sau a făcut Dumnezeu trupurile omeneşti voindu-le, cu 
intenţie, cu rațiune şi cu înţelepciune, sau nu le-a făcut cu intenţie, 
ci fără să vrea a fost tiranizat, fiind dus cu sila spre facerea lor, ale 
căror raţiuni nu s-a arătat să le aibă, deci rațiunea şi înţelepciunea nu 
au premers facerii trupurilor. „Dar cine l-ar fi tiranizat pe Dumnezeu, 
dacă a fost tiranizat? Şi este îngăduit oare peste tot să spunem că a 

făcut împotriva intenţiei ceea ce nu a voit? Şi cum mai este Dumnezeu 
cel ce a suportat tirania, dând din necesitate şi fără intenţie subzistență 
unor lucruri, spre pieirea lor? Să îndrăznească a spune cei ce susţin o 
asemenea opinie. Căci sau vor spune că Dumnezeu a făcut aceasta şi îl 
vor huli la culme, impunând lui Dumnezeu necesitatea de a face ceva 
fără intenţie; sau că nu le-a făcut EI şi vor fi demascaţi ca introducând 
cu necesitate, în chip maniheic, alt principiu care le-a făcut pe acestea. 
În orice caz, dogma preexistenţei este proprie celor ce introduc două 
principii contrare între ele. Iar pe aceştia, din harul lui Dumnezeu 
cel Atotmilostiv, i-a acoperit întunericul pierzaniei, care i-a împins 
în uitarea desăvârşită, ca pe unii ce nu suportă lumina adevărului 
propovăduit de sfinţii noştri părinţi“.75 

Cei care susţin teoria preexistenţei sufletelor spun că acestea 
au fost închise în trupuri ca într-o închisoare, deci materia fiind o 
pedeapsă este rea în sine. Nicidecum materia nu este un rău, pentru că 
prezenţa răutăţii este posibilă şi fără trup, cum este la demoni. 

Omul a fost făcut din iubire de către Dumnezeu cu trup şi suflet 
pentru ca sufletul dat lui, fiind după chipul Celui ce l-a făcut pe el, prin 
dorinţă şi iubire să tindă cu tărie şi din toată puterea spre Dumnezeu 
şi spre cunoaşterea Lui şi să se îndumnezeiască prin asemănare. lar 
prin împlinirea poruncii care cere omului să iubească pe aproapele 
ca pe sine însuşi şi prin practicarea virtuţilor să-şi susţină trupul în 
cumpătare pentru a-l face raţional şi propriu lui Dumnezeu, ca pe un 
împreună-slujitor cu sufletul. 

Protopărintele a folosit în mod greşit libertatea cu care îl 
înzestrase Dumnezeu şi în loc să se unească tot mai mult cu Dumnezeu 
s-a întors cu iubirea spre lumea văzută din jurul lui. De aceea 
Dumnezeu a pedepsit omul cu moartea trupului. Se vede clar de aici 
că pedeapsa nu este dată pentru un păcat al sufletelor preexistente în 
Dumnezeu, ci pentru păcatul omului din rai, care avea trup şi suflet. 

Sufletul şi trupul omului 


Unii eretici spuneau că sufletul se uneşte cu trupul după patruzeci 
de zile de la zămislire, pentru că Moise a scris să nu se pedepsească cel 
ce a lovit o femeie însărcinată înainte de patruzeci de zile, dacă s-ar 
întâmpla ca aceea, din pricina loviturii, să lepede fătul. Dar Moise 
a scris aceasta nu pentru a arăta că atunci se face intrarea sufletului 
în trup, ci pentru a indica faptul că atunci se încheie deplina ieşire la 
iveală a formei fătului (leş. 21, 22). 

Dacă în momentul zămislirii sămânţa ce pune început facerii 
omului este cu totul neînsufleţită, este şi cu totul nepărtaşă de viaţă, 
deoarece ceea ce este lipsit cu desăvârşire de suflet este lipsit şi de 
orice putere de viaţă, iar dacă este cu totul lipsit de suflet şi de lucrare 
susținătoare de viaţă, e vădit că este mort, iar dacă admitem că este 
mort, nici nu se hrăneşte, nici nu creşte, nici nu va putea în nici un fel 
subzista şi rămâne nedescompus şi neîmprăştiat. 

Zicea Sfântul Maxim ereticilor: „nu este drept ca ceea ce este 
după chipul lui Dumnezeu şi dumnezeiesc (aşa numiţi sufletul mintal) 
să înceapă să subziste odată cu curgerea şi cu plăcerea murdară şi că este 
mai cuviincios a socoti că trebuie spus că intră după patruzeci de zile de 
la zămislire, vă dovediţi învinuind în mod deschis pe Făcătorul firii şi vă 
expuneţi pe drept cuvânt primejdiei înfricoşate a blasfemiei ce răsare de 
aici. Căci dacă este rea nunta, e vădit că este rea şi legea naşterii după 
fire. Iar dacă este rea această lege a naşterii după fire, cu drept cuvânt va 
fi după voi învinovăţit Cel ce a făcut firea şi i-a dat legea naşterii... lar 
dacă, din pricina aceasta, refuzaţi să admiteţi că sufletul rațional şi mintal 
începe să subziste odată cu trupul la zămislire, de frica ruşinii, nu veţi 
îndrăzni să admiteţi nici după patruzeci de zile, nici după vremea sarcinii 
de nouă luni, nici după naştere, înainte de curățirea de patruzeci de zile, că 
cel născut are sufletul rațional şi mintal, căci nu este îngăduit în acest timp 
ca cel născut să fie adus la templul lui Dumnezeu, fiind socotit de lege 
necurat. Deci urmează, potrivit unui just raționament, să socotiți că până 
la împlinirea zilelor de curăţie cel născut nu are suflet raţional şi mintal“.7 


%P G.91,col. 1340B-D. 


15 


Cuvântul dacă a binevoit cu adevărat să se facă om, ca noi, s-a 
făcut în momentul zămislirii om fără suflet şi a rămas aşa patruzeci 
de zile? 

Deodată cu coborârea lui Dumnezeu Cuvântul la zămislire 
Acesta s-a unit fără nici o trecere de timp cu trupul, prin mijlocirea 
sufletului raţional şi nu a primit prin mijlocirea trupului neînsufleţit 
un suflet raţional venit după aceea. Cuvântul nu şi-a asumat un trup 
neînsuflețit, ci şi-a unit Lui după ipostas, în chip negrăit, firea noastră 
deplină, constând din suflet raţional şi trup. 

Trupul este organ al sufletului omului, iar sufletul străbătând 
întreg trupul îi dă puterea să vieze şi să se mişte, fără să se divizeze 
sau să se mărginească cu trupul, ca unul ce este simplu şi necorporal 
prin fire, şi se află în întreg trupul şi în fiecare mădular. 

Unii ziceau că dacă sufletul rămâne şi subzistă după moartea 
şi descompunerea trupului, rezultă că poate exista şi subzista şi 
înainte de trup. 

Nu este aceeaşi rațiunea aducerii în existenţă şi cea a fiinţei, 
pentru că prima arată când, unde şi spre ce este un lucru, iar a doua 
arată că este, ce este şi cum este. Astfel sufletul după aducerea în 
existenţă există pururea după fiinţă, dar ca adus în existenţă nu există 
independent, ci este în relație de timp, de loc şi de scop cu ceva, căci 
după moartea trupului sufletul nu se mai numeşte simplu suflet, ci 
suflet al unui om oarecare, pentru că şi după moartea trupului are 
ca specie a lui întregul uman drept caracteristică ce îi revine ca unei 
părți a acestuia în baza relaţiei, şi până la învierea trupului sufletul îl 
reprezintă pe acest om la judecata particulară a lui lisus şi primeşte 
răsplată sau pedeapsă după cum a vieţuit ca om pe pământ. 

La fel şi trupul, este muritor după fire, dar după moarte nu este 
un simplu trup, ci trup al unui oarecare om, chiar dacă se corupe şi se 
dizolvă în elementele din care este, dar şi aşa are ca parte a speciei lui 
întregul uman drept caracteristică ce îi revine ca unei părți a acestui 
întreg în baza relaţiei. 

Între suflet şi trup există o relaţie care nu poate fi smulsă de la 
ele, întrucât sunt părţi ale speciei umane întregi. Se înfăţişează aici 
atât venirea lor împreună la existenţă, cât şi deosebirea între ele după 
funţă, sufletul fiind spiritual şi nemuritor, iar trupul material şi muritor, 
nevătămând în nici un fel raţiunile sădite în ele după ființă. 

Nicăieri nu se poate afla vreun suflet sau vreun trup în afară de 
relaţia între ele, pentru că odată cu o parte se arată şi aceea că este 
parte a cuiva, pentru că o parte implică întregul a cărui parte este. 
Relaţia aceasta este de neînlăturat. 

În ce priveşte venirea la existenţă a celor două, adică a sufletului 
şi a trupului, timpul facerii este acelaşi, nici una neprimind facerea 
înaintea celeilalte, sau după cealaltă, ca să nu se rupă specia formată 
ca întreg din două. „Sufletul primind existenţa la zămislire deodată cu 
trupul, este adus în existenţă spre întregirea unui om; iar trupul se face 
din materia subzistentă, adică a altui trup, la zămislire primind deodată 
cu aceasta compoziţia cu sufletul spre a fi o specie cu acela“.77 

Trupul şi sufletul sunt părți ale omului şi părţile au cu necesitate 
o referire una la alta, pentru că ele constituie întregul care le 
caracterizează. lar cele referite una la alta sunt din cele ce totdeauna şi 
oriunde au venit la existenţă deodată, constituind ca părți, prin întâlnirea 
lor, specia întreagă şi nefiind despărțite între ele decât prin cugetare 
spre cunoaşterea a ceea ce este după fiinţă fiecare. Este cu neputinţă ca 
sufletul şi trupul, ca părți ale omului, să se anticipeze sau să-şi urmeze, 
pentru că astfel rațiunea referirii uneia la alta s-ar descompune. „Dacă 
ar veni pe rând, ceea ce vine prima dată nu e omul propriu-zis, pentru 
că nu are în sine raţiunea referirii la cealaltă parte şi la omul întreg“."8 

Nici o fire inteligibilă şi sensibilă, adică simplă şi compusă, 
de orice fel ar fi, nu primeşte niciodată printr-o parte a ei începutul 
aducerii la existenţă, nici nu poate subzista printr-o jumătate. Ci dacă 
este fire compusă subzistă întreagă, deplină, cu părțile proprii depline 
dintr-o dată, neavând să parcurgă vreo distanţă de timp până la ea 
însăşi sau până la unele părţi din care este. 

Dacă sufletul este o specie de sine înaintea unirii cu trupul, sau 
trupul la fel, prin unirea sufletului cu trupul sau a trupului cu sufletul 
acestea alcătuiesc o altă specie. Aceasta ar face-o fără îndoială fie 
pătimind-o din afară, fie prin firea lor. Dacă sufletul şi trupul se unesc 


PG. 91, col. 1324. 

78 Sfântul Maxim Mărturisitorul, Ambigua, Traducere din greceşte, 
introducere şi note de Pr. Prof. Dumitru Stăniloae, Editura Institutului Biblic şi de 
Misiune al Bisericii Ortodoxe Române, Bucureşti, 1983, p. 99, nota 73. 

pătimind, atunci devin ceea ce nu erau şi se corup. Dacă se unesc prin 
fire, atunci aceasta se va întâmpla pururea din pricina firii, şi niciodată 
nu va înceta sufletul să se reîncorporeze, sau trupul să se unească 
cu alte suflete. Scrie Sfântul Maxim: „Dar împlinirea întregului ca 
specie prin unirea unuia cu celălalt, precum socotesc eu, nu este nici 
opera vreunei pătimiri, nici a puterii naturale a părţilor, ci a naşterii 
lor, deodată, ca o specie întreagă, căci nu este cu putinţă să se prefacă 
vreo oarecare specie în altă specie, fără corupere“.”? „Dacă sufletul ar 
fi existat vreodată fără trup, primind trup şi înveşnicindu-se ca atare 
prin Hristos, el ar fi devenit o realitate nouă prin venirea în trup, iar 
prin unirea în Hristos s-ar înveşnici ca o astfel de realitate nouă“.% 

Sufletul şi trupul sunt aduse împreună la existenţă în momentul 
zămislirii, dar fiecare are un mod deosebit al facerii. Există „altă 
rațiune a existenţei şi alt mod al facerii sufletului şi altă rațiune a 
existenţei şi alt mod al facerii trupului, cum ne-a învăţat în chip măreț 
dumnezeiasca Scriptură, căci aceasta nu îngăduie ca sufletul şi trupul 
să coincidă prin unul şi acelaşi mod al facerii şi deci să se contopească 
după fire, ci să se cunoască raţiunea substanţei fiecăruia şi modul 
deosebit al facerii“.s! 

Sufletul şi trupul nu sunt identice între ele după substanţă şi nu 
au aceeaşi rațiune şi acelaşi mod al facerii. Sufletul este unit cu trupul, 
însă modul şi raţiunea facerii şi existenţei sufletului sunt diferite de 
modul şi raţiunea facerii şi existenţei trupului. Trupul este alcătuit din 
substanţa materiei din care provine deodată cu sufletul prin zămislire, 
însă „facerea sufletului nu se înfăptuieşte dintr-o materie ce subzistă, ca 
trupurile, ci din voia lui Dumnezeu, prin insuflarea de-viaţă-făcătoare, 
în chip negrăit şi necunoscut, cum singur Făcătorul lui ştie“.8? 

„Sufletul şi trupul, ca elemente componente ale fiinţei umane, se 
implică şi se cheamă reciproc... Sufletul trebuie să fie în trup chiar de 
la începutul formării acestuia pentru ca trupul să aibă complexitatea 
specială adecvată sufletului şi să-i ofere acestuia mijlocul potrivit 


PG. O91,col. 1100D-I1101A. 

5 Sfântul Maxim Mărturisitorul, op. cit. p. 99, nota 73. 
51 PG. 91, col. 1324D. 

sP G 91, col. 1324. 

pentru mişcarea spirituală, adică pentru gândirea şi pentru voinţa 
conştientă şi liberă a sufletului“.5 

„Unii zic că sufletele există înaintea trupurilor, iar alţii, din 
contră, că trupurile există înaintea sufletelor. Noi însă mergem pe 
calea împărătească din mijloc, cu Părinţii noştri care nu afirmă nici 
preexistenţa, nici postexistenţa sufletului sau a trupului, ci mai degrabă 
coexistenţa lor“.5* 

Începutul existenţei îl avem din pământ, pentru că trupul 
nostru este din el. Pe bună dreptate după cădere avem şi sfârşitul 
corespunzător începutului, căci s-a spus „pământ eşti şi în pământ te 
vei întoarce“(Fac. 3, 19). De aceea unii cred că la moarte trupul trece 
în neființă şi numai sufletul este mântuit de Dumnezeu. 

Cuvântul s-a întrupat pentru noi ca să mistuie în Sine păcatul 
nostru şi ca să se dea pe Sine tuturor celor ce cred în EI drept chip 
şi exemplu al vieţuirii virtuoase, îndeplinind ca un învăţător bun şi 
înţelept întâi prin Sine cele ce sunt de spus şi de făcut spre pilduire 
nouă, murind, înviind şi înălțându-se la ceruri şi şezând în trup de-a 
dreapta lui Dumnezeu Tatăl. Aceasta, pentru ca şi noi, murind, să 
nădăjduim sigur că vom învia şi vom vieţui o viață desăvârşit despărțită 
de toată moartea şi de toată coruperea şi ne vom înălța la ceruri şi vom 
primi cinstea şi slava cea întru Dumnezeu Tatăl prin mijlocirea Fiului 
Însuşi şi petrecerea fericită şi veşnică împreună cu El. 

„Deci depunerea trupului nu vom avea să o suportăm în nici un 
fel, pentru că nici cuvântul Sfintei Scripturi nu ne învaţă aceasta, nici 
în Căpetenia mântuirii noastre nu am văzut să se fi întâmplat înainte 
aceasta. Căci dacă i-ar fi plăcut Lui ca să se întâmple şi aceasta, ar 
fi săvârşit-o cel dintâi EI Însuşi în Sine şi pe aceasta împreună cu 
celelalte... Deci împreună cu sufletul se va mântui şi trupul... Cuvântul 
lui Dumnezeu se întrupează ca să mântuiască şi trupul şi să facă şi 
trupul nemuritor, cum se va pierde ceea ce s-a mântuit şi iarăşi, va 


muri ceea ce e făcut nemuritor?“85 


53 Îndrumări Misionare, Lucrare elaborată de un colectiv de autori de la 
Institutul Teologic Universitar din Bucureşti, Coordonator Pr. Prof. Dr. Dumitru Radu, 
Editura Institutului Biblic şi de Misiune al Bisericii Ortodoxe Române, Bucureşti, 
1986, pp. 189-190. 

84P G 91, col. 1325D. 

sP G 91, col. 1333 D — 13364. 

„De ce apoi, dacă şi această părere ar face parte din taina cre- 
dinţei bisericeşti, n-a fost cuprinsă împreună cu celelalte puncte 
în Simbolul în care a fost expusă credinţa neîntinată a creştinilor, 
de către sfinții şi fericiţii părinţi adunaţi la diferite timpuri pentru 
întărirea dumnezeieştilor dogme ale sfintei şi apostoleştii a lui 
Dumnezeu Biserici?*.86 

Cu trupul luat din noi şi de o fiinţă cu noi s-a înălțat Cuvântul 
la cer şi iarăşi va să vie ca să prefacă şi să preschimbe totul şi ca să 
mântuiască sufletele şi trupurile noastre. Întreg Domnul care a luat 
trup şi suflet ne-a mântuit pe noi întregi, cei formaţi din suflet şi trup. 
Mântuirea întreagă este a sufletului şi a trupului. 

Cele ce cugetă sunt spirituale, iar cele cugetate sunt inteligibile 
şi cele inteligibile sunt hrană a celor spirituale. Sufletul înţelege cele 
superioare, dar nu este înţeles de nimeni, deci este ultimul dintre 
cele inteligibile. Totuşi sufletele noastre au o mai mică asemănare cu 
Dumnezeu şi decât cei din urmă îngeri, pentru că sunt mult inferioare 
acestora. 

Creând Dumnezeu viaţa aceasta în mod fiinţial spre nemurire 
pentru îngeri şi pentru sufletele noastre, nu le mai ia însuşirea de a 
vieţui, deci sufletele sunt nemuritoare pentru că au fost create în mod 
ființial vii. 

Dar altceva este sufletul şi altceva viaţa pentru că numai lui 
Dumnezeu îi este propriu să fie viu după fire. Astfel „nemurirea 
sufletului nu este un atribut natural, este un dar al harului lui 
Dumnezeu“.s7 

Fiindcă sufletul este cunoscător şi raţional are dorinţa binelui 
şi trebuie să se desfacă cu putere de alipirea la toate cele trupeşti 
când porneşte prin contemplaţie pe drumul cunoaşterii şi înţelegerii 
celor mai presus de lume, şi să se înstrăineze cu desăvârşire de viaţa 
ataşată trupului. 

Unde sufletul se curăţeşte prin virtuţi acolo apare iluminarea 
cunoştinţei, după cercetarea cu evlavie a existenţelor, care ridică 

% p G. 91, col. 1336B. 


57 Nikolaos Vassiliadis, The mystery of death, The Orthodox Brotherhood of 
Theologians «The Savior», Athens, 1993, p. 61. 

sufletul spre înţelegerea lui Dumnezeu şi îşi fixează dorul lui în 
Dumnezeu. 

Sufletele care trăiesc viaţă îngerească sunt călăuzite de îngeri şi 
sunt înălțate la Dumnezeu împărtăşindu-se de iluminările Lui. 


Vieţuirea în virtute 


Acum omul se mişcă sau în jurul nălucirilor iraționale ale 
patimilor, amăgit de iubirea de plăceri, sau în jurul rațiunilor meşte- 
şugurilor din strâmtorarea impusă de cele de trebuinţă ale vieţii, sau în 
jurul rațiunilor naturale, îndemnat de legea firii spre cunoaştere. 

La început însă nimic din acestea nu atrăgea cu necesitate pe 
omul făcut mai presus de toate, căci nu trebuia să fie nicidecum atras 
de nimic din cele de sub el, din jurul lui, sau din el, având nevoie de 
un singur lucru spre desăvârşire: de mişcarea nereţinută spre cele de 
deasupra lui, adică spre Dumnezeu, cu toată puterea lui de iubire. 

Omul fiind nepătimitor prin har nu era accesibil înşelăciunii 
nălucirii patimilor prin plăcere, neavând trebuinţă de nimic era liber 
de nevoia constrângătoare a meşteşugurilor, şi fiind înţelept se afla 
mai presus de cercetarea firii în vederea cunoaşterii. 

Deci primul om nu avea nimic aşezat între Dumnezeu şi sine 
care să trebuiască să fie cunoscut şi care să împiedice apropierea 
liberă ce avea să se producă prin iubire între sine şi Dumnezeu prin 
mişcările spre EL. 

Omul era astfel lipsit de contemplaţia şi de cunoştinţa variată a 
firii şi era scutit de metodica multiplă în făptuire şi virtute, având ca 
deprindere raţiunile neîntinate ale virtuţilor şi nu avea trebuinţă de o 
sesizare premergătoare a celor văzute prin simţuri spre cunoaşterea 
celor dumnezeieşti, ci avea deprinderea simplă a virtuţii şi a cunoştinţei 
unitare, simple şi păstrătoare a celor de după Dumnezeu, care au nevoie 
numai de mişcarea prin lucrare spre arătarea lor cu voia. 

Acum însă toţi cei care voiesc să se ridice din căderea 
primului om încep întâi de la înlăturarea totală a patimilor, apoi 
de la părăsirea raţiunilor meşteşugurilor, ca depăşind în sfârşit 
contemplaţia naturală, să ajungă la cunoştinţa nematerială care nu 

are nici o formă sensibilă şi nici un înţeles exprimabil prin cuvânt, 
aşa cum a făcut Dumnezeu la început pe primul om. 

„Deci noi avem acum ca program revenirea la starea lui Adam 
dinainte de cădere şi apoi înaintarea în ea. Dar noi nu putem reveni 
la starea lui Adam fără să trecem prin cele trei straturi: prin biruirea 
patimilor, prin însuşirea raţiunii meşteşugurilor şi prin însuşirea 
raţiunilor naturale ale lucrurilor“.58 

Fiinţa tuturor virtuţilor este Însuşi Domnul nostru Iisus Hristos, 
precum s-a scris: „Care ni s-a făcut nouă de la Dumnezeu înţelepciune, 
dreptate, sfințire şi mântuire“(I Cor. 1, 30). Acestea se zic despre lisus 
în mod absolut, ca fiind prin Sine Însuşi înţelepciunea, dreptatea şi 
sfinţenia, nu în sens limitat cum se spune despre noi, de exemplu om 
înţelept, sau om drept etc. 

Astfel orice om care se împărtăşeşte de virtute se împărtăşeşte 
neîndoielnic de Dumnezeu, fiinţa virtuţilor, ca unul ce a cultivat prin 
liberă hotărâre sămânţa naturală a binelui şi a arătat sfârşitul ca fiind 
una cu începutul şi începutul una cu sfârşitul, mai bine zis începutul şi 
sfârşitul ca unul şi acelaşi lucru. „Scopul oricărui lucru se socoteşte că 
este începutul şi sfârşitul lui: începutul, întrucât de acolo a primit pe 
lângă existenţă şi binele prin fire după participare, iar sfârşitul, întrucât 
recunoscându-şi cauza sa, străbate prin dispoziţie şi hotărâre liberă 
cu toată sârguinţa drumul de laudă ce-l duce spre ea. Iar străbătând 
acest drum devine dumnezeu, primind de la Dumnezeu puterea de a fi 
dumnezeu, ca unul ce a adăugat prin liberă alegere la binele natural al 
chipului asemănarea prin virtuţi, datorită urcuşului firesc spre cauza 
proprie şi întăririi în intimitatea ei“.% Astfel se împlineşte în acest 
mod cuvântul Scripturii „căci în El viem, ne mişcăm şi suntem“(Fapte 
17, 28). Acesta (omul virtuos) «este» în Dumnezeu pentru că nu-şi 
corupe raţiunea fiinţei sale preexistentă în Dumnezeu; «se mişcă» 
în Dumnezeu potrivit cu rațiunea ființării sale bune, preexistă în 
Dumnezeu, lucrând prin virtuţi, şi «vieţuieşte» în Dumnezeu potrivit 
cu raţiunea fiinţării sale veşnice preexistentă în Dumnezeu. 


s Sfântul Maxim Mărturisitorul, op. cit. p. 301, nota 376. 
sp G.O91,col. 10844. 

Propriu raţiunii este să reglementeze mişcarea trupului, reţi- 
nând-o cu pricepere prin raţionamentul cel drept de la pornirea ei 
spre ceea ce nu se cuvine. 

Propriu contemplaţiei este să hotărască alegerea cuminte a celor 
bine cugetate şi buna judecată ce arată, prin cunoştinţa adevărată, 
adevărul însuşi, ca pe o lumină atotstrălucitoare. 

Prin amândouă acestea se crează şi se păzeşte toată virtutea şi ele 
O şi arată pe aceasta prin trup, dar nu toată, pentru că nu încape în trup, 
fiind o pecete a puterii dumnezeieşti, ci numai unele dintre umbrele 
cele ce sunt proprii ei. Dar virtutea nu se arată pentru ea însăşi, ci ca să 
vină cei lipsiţi de harul ei la imitarea vieţii deiforme a bărbaților iubitori 
de Dumnezeu, ca prin împărtăşirea de bine să lepede şi ei urâciunea 
păcatului şi să intre în ceata celor vrednici de Dumnezeu, sau ca cei ce 
sunt în nevoie să dobândească un ajutor de la cei ce-l pot da. Dacă n-ar fi 
nimeni care să aibă nevoie de o bună înrâurire sau care să trebuiască să 
se modeleze spre virtute prin pildă, s-ar bucura fiecare de harul virtuţilor 
din suflet, fără dovedirea acestora prin scoaterea la arătare prin trup. 

Cel ce a înţeles prin contemplaţie lucrurile, cu dreaptă credinţă, 
aşa cum sunt, şi prin judecată raţională a definit raţiunea lor în 
mod chibzuit şi drept şi-şi păstrează judecata neabătută, are în sine 
concentrată toată virtutea, nemaimişcându-se spre nimic altceva 
după ce a cunoscut adevărul. EI le-a trecut pe toate cu sârguință, 
nemaifăcând nici o pomenire de cele ce sunt ale trupului şi lumii, 
având în lăuntru, cuprinsă în rațiune, făptuirea fără luptă, deoarece 
intelectul şi-a adunat cele mai puternice raţiuni nepasionale, prin care 
este şi se susține toată virtutea şi cunoştinţa, ca unele ce sunt puteri 
ale sufletului, care pentru a exista nu au nevoie de trup, dar pentru a 
se arăta nu refuză a se folosi de el la vremea potrivită. 

Cei care prin virtute s-au apropiat de Dumnezeu sunt întorşi 
numai spre ei înşişi şi spre EI prin faptul că au rupt sincer lanţurile 
afecțiunii trupeşti şi s-au înstrăinat cu totul de cele ale făptuirii 
şi de lucrurile materiale şi s-au familiarizat cu contemplaţia şi cu 
Dumnezeu. De aceea ei rămân neschimbăcioşi, nemaiavând afecţiune 
faţă de cele materiale, datorită căreia cel stăpânit de ele prin 
afecţiune se schimbă cu necesitate împotriva firii împreună cu cele 

materiale ce se schimbă prin fire. Cei ce nu s-au curăţit de alipirea 
la cele materiale prin afecţiune, se ocupă încă cu făptuirea, judecata 
lor despre lucruri fiind încă amestecată, şi sunt schimbăcioşi, ca unii 
ce nu au lepădat afecțiunea faţă de cele schimbăcioase. 

Cel care voieşte să devină dumnezeu prin har trebuie să îşi 
înfrâneze desăvârşit mişcările naturale ale trupului, ridicându-se pe 
sine cu trupul mai presus de materie, prin practicarea virtuţilor, şi 
cu mintea mai presus de formă, prin contemplaţie, adică mai presus 
de cele din care se alcătuieşte existenţa făpturilor, făcându-se prin 
deprinderea virtuţii şi a cunoştinţei cu totul nematerial şi fără formă, 
pentru Dumnezeu Cuvântul, care fiind după fire în sens propriu fără 
materie şi formă, s-a făcut pentru noi cu adevărat ca noi, din noi, în 
materie şi formă. 

Fiecare virtute se naşte prin împletirea puterilor sufletului cu 
simţurile, iar osteneala pentru virtute este libertate sufletului. 

Numai virtuțile îl fac pe om fericit. Astfel tot omul bun este 
fericit chiar dacă este lipsit de toate bunurile pământului dacă are 
strălucirea virtuţii, pentru că are odihna în Dumnezeu, iar tot omul rău 
este nefericit chiar dacă ar avea la un loc toate bunurile pământului 
odată ce este lipsit de virtuţi. 

Cel stăpânit de iubirea dumnezeiască este întreg al ei şi tinde 
numai spre Dumnezeu, neîmpiedicat de nici o rațiune trupească şi 
trecătoare. 

Dumnezeu ne iubeşte pe toţi şi ne îndeamnă să nu ne îndepărtăm 
de EI pentru că celui ce iubeşte mult i se va da mult, iar celui ce iubeşte 
puţin 1 se va da pe măsura iubirii lui. 

Imitarea lui Dumnezeu de către făpturi este după puterea 
fiecăruia şi pe măsura firii, dar faptele noastre bune nu trebuie să le 
facem pompoase pentru că bărbaţii dumnezeieşti trebuie să aibă faptele 
virtuţii ascunse de faţa slavei. 

Scopul sfinților este desăvârşirea vieţii şi aceştia sunt următorii 
îngerilor şi împreună călători cu ei nu numai în veacul viitor ci şi în 
viaţa de acum. 

Sfinţii s-au ridicat mai presus de materie şi formă, din care 
constau corpurile, şi s-au unit cu Dumnezeu. Au lepădat afecțiunea 
sufletului față de trup şi prin trup față de materie şi de toată 

mişcarea simţitoare către natura sensibilă familiară şi au îmbrăţişat 
sincer numai dorinţa de Dumnezeu. Cunoscând că sufletul stă la mijloc 
între Dumnezeu şi materie, având puterile care îl unesc cu amândouă, 
adică mintea cu Dumnezeu şi simţirea cu materia, sfinţii au reţinut 
numai rațiunile duhovniceşti ale celor sensibile şi şi-au ridicat simţirea 
prin mijlocirea raţiunii la minte, iar raţiunea care a adunat raţiunile 
lucrurilor au unit-o printr-o chibzuială unică, simplă şi neîmpărțită cu 
mintea, iar mintea care s-a izbăvit prin purificare de mişcarea în jurul 
tuturor lucrurilor, ba s-a odihnit chiar şi de lucrarea firească a ei, au 
adus-o la Dumnezeu. Văzând astfel sufletul întreg unit în chip neştiut 
cu Dumnezeu întreg, ca pe un chip cu modelul său, prin minte, rațiune 
şi duh şi purtând pe cât este cu putinţă oamenilor întregul chip al lui 
Dumnezeu şi atrăgând aşa de mult în ei înfăţişarea dumnezeiască, pe 
cât de mult erau atraşi ei, s-au unit cu Dumnezeu, având, pe cât se 
poate, înrudirea cu El prin asemănare, căci s-a spus: „apropiaţi-vă de 
EI şi vă veţi lumina şi feţele voastre nu se vor ruşina“(Ps. 33, 5). Astfel 
sufletele sfinților sunt oglinzi, căci primesc lumina dumnezeiască şi 
se aseamănă lui Dumnezeu. 

Cei uniţi cu Hristos se fac părtaşi firii dumnezeieşti şi aceştia nu 
vor mai fi influenţaţi de vreun duh necurat. 

Cei ce trăiesc după poruncile lui Dumnezeu se unesc întâi 
cu Acesta, apoi o prilejuiesc aceasta şi altora. Se desăvârşesc ei şi 
desăvârşesc şi pe alţii. 

Toţi cei ce se împărtăşesc de tainica mireasmă dumnezeiască se 
împărtăşesc pe măsura lor şi sunt pretutindeni mireasma lui Hristos. 
Cei ce înţeleg cele duhovniceşti duhovniceşte vor simţi şi buna 
mireasmă duhovnicească. Astfel Sfântul loan vede în Apocalipsă 
rugăciunile sfinților ca şi cupe pline de tămâie (Apoc. 5, 8). 

Faptele păcatului însă sunt răul miros al diavolului precum s-a 
spus în psalmi: „putrezit-au şi s-au împuţit rănile mele din pricina 
nebuniei mele““(Ps. 37, 5) adică a păcatului meu. 

Rugăciunea 


Sfântul Iacov ne învaţă în epistola sa că nu trebuie să ne rugăm 
pentru vreo persoană sau lucru rău. Astfel rugăciunile drepţilor 
sunt de folos numai celor vrednici de ocrotirea lui Dumnezeu, dar 
nu sunt de folos celor păcătoşi şi vrednici de osândă, precum lui 
Saul nu i-au folosit rugăciunile lui Samuel, nici evreilor care erau 
păcătoşi nu le-a fost de ajutor Moise, căci Dumnezeu îi spusese să 
nu se roage pentru popor. 

Soarele dă lumină ochilor tari, şi un om cu ochii bolnavi vrea şi 
el să se uite la soare, şi primind strălucirea soarelui pierde şi cât vedea. 
La fel este şi cu omul păcătos care cere unui drept să se roage pentru 
el, pentru că fiind lipsit de vedere duhovnicească şi primind strălucirea 
rugăciunii dreptului nu permite să acţioneze în el lucrarea ei naturală 
şi să lumineze, ci produce în interiorul lui întuneric. „Prin rugăciune 
patimile care dorm în noi se pot redeştepta şi redeveni active. E ca 
şi când o rază de lumină intră într-o cameră şi pune în evidenţă toată 
murdăria de acolo. Nu lumina produce murdăria din cameră, ci ea doar 
o descoperă“.% Aceasta se întâmplă pentru că păcătosul nu corespunde 
prin viaţă curată darurilor lui Dumnezeu, şi nu-l interesează părăsirea 
lui de către Dumnezeu, adică despărţirea de poruncile luminătoare ale 
Lui. Cel ce păcătuieşte dispreţuieşte legea lui Dumnezeu şi de aceea 
nu-i va folosi deloc rugăciunea dreptului. 

Cel stăpânit de mândrie dispreţuieşte şi pe sfinţi şi socoteşte fără 
preţ rugăciunile lor. 

Totuşi rugăciunea dreptului foloseşte unui păcătos care se 
pocăieşte şi plânge pentru păcatele lui, după cuvântul: „plângeţi cu cei 
ce plâng“ (Rom. 12, 15). Atunci „mult poate rugăciunea stăruitoare 
a dreptului“ (Iacov 5, 16) care este provocată de părerea de rău a 
celui care cere rugăciunea. Dacă însă dreptul zideşte şi păcătosul 
dărâmă, lucrul rămâne neîndeplinit, cum am văzut în exemplul cu 
Saul şi Samuel. 

Rugăciunea ne înalță pe noi la Dumnezeu, nu îl coboară pe El 
la noi. 


% Celălalt Noica, Ediţie îngrijită de Pr. Eugen Drăgoi şi Pr. Ninel |ugui, Editura 
Anastasia, Bucureşti, 1994, p. 154. 

Păcatul 


Cel care are raţiunea virtuţii aflătoare în el, în baza cauzei 
sale, dar nu se mişcă spre obârşia şi cauza proprie după care, spre 
care şi pentru care a fost făcut, ci îşi părăseşte obârşia şi se lasă dus 
în chip nesocotit spre nimic, se află într-un vagabondaj nestatornic 
şi într-o neorânduială cumplită a sufletului şi a trupului, ca unul ce 
s-a despărţit pe sine de cauza sa ce rămâne totdeauna nerătăcită şi 
constantă, prin povârnirea de bunăvoie spre ceea ce este rău. Acesta 
avea în el capacitatea prin care putea să-şi ducă în chip neabătut paşii 
spre Dumnezeu, dar a ales de bunăvoie ceea ce este rău în locul a 
ceea ce este bun. 

De multe ori însă noi nu săvârşim răul vizând răul, ci părându-ne 
că facem binele, deşi rezultatul este contrar, pentru că aşa de mult ne-a 
robit plăcerea şi amăgirea ei, încât nu mai putem cugeta la nimic mai bun 
şi mai înalt decât la cele prezente, şi aceasta cu toate că auzim şi credem 
că am fost făcuţi după chipul lui Dumnezeu şi spre asemănarea Lui. 

Păcatul nu este natural, ci naturală este aptitudinea spre tot lucrul 
bun căci „Dumnezeu poate să înmulțească tot harul la voi, ca, având 
totdeauna îndestularea în toate, să prisosiţi spre tot lucrul bun“(II Cor. 
9, 8). Cele ce ne împing la păcat sunt străine de noi şi zice psalmistul: 
„de cele străine fereşte pe robul Tău“(Ps. 18, 14) pentru că poftele 
pătimaşe ne despart de Dumnezeu, unul de altul, şi chiar de noi înşine 
şi vai celor ce păcătuiesc în cunoştinţă, căci „sluga care ştie voia 
stăpânului său şi nu o va face se va bate mult“(Luc. 12, 47). 

Păcătoşii sunt pedepsiţi şi în viaţa aceasta şi în cea viitoare, 
fiind osândiţi de către patimile pe care le-au ales, ca să fie împreună 
cu demonii. 

Supunându-ne la făptuirea răului noi dăm putere celui ce ne 
înşală să ne amăgească continuu, luând de la noi putere împotriva 
noastră, căci dacă nu ne-am supune lui n-ar avea putere împotriva 
noastră, pentru că ne este aproape ajutorul lui Dumnezeu care ne 
întăreşte, căci Dumnezeu ne ridică din păcat dacă alergăm la EI. 

Există trei moduri generale prin care se tămăduiesc în chip 
pedagogic patimile noastre: 

Primul mod: primim o pedeapsă pentru păcatele săvârşite mai 
înainte, de care nu ne mai amintim datorită neştiinţei, sau dacă ne 
aducem aminte de ele nu ne îndreptăm pentru că nu vrem, ori pentru 
că nu putem din pricina deprinderii păcătoase sădite în noi. 

Al doilea mod: ne curăţim slăbiciunea, ori lepădăm răutatea 
ce ne stăpâneşte în prezent şi învăţăm să ne gândim la înfrânarea de 
slăbiciunile şi relele viitoare. 

Al treilea mod: un om este înfăţişat ca pildă minunată de răbdare 
frumoasă şi de bărbăţie binecredincioasă celorlalți oameni, dacă este 
înalt în cugetare şi cunoscut ca virtuos şi destoinic să arate prin sine, 
în lupta neclintită cu adversitățile, adevărul ascuns mai înainte. 

Nu este rău dacă cineva se apropie de cele rele cu scopul de a le 
face bune, precum s-a spus: „am fost cu cei fărădelege, ca să câştig pe 
cei fărădelege“ (1 Cor. 9,21). 


Purtarea de grijă a lui Dumnezeu arătată în întoarcerea 
păcătoşilor de la cele rele spre cele bune 


Providența se arată şi în pedepsirea celor păcătoşi, dar puţini 
cunosc toate lucrările providenţei către noi. 

Dumnezeu cunoaşte şi cele numite rele uneori ca bune. Rele sunt 
de exemplu războaie, boli pedagogice, morţi şi cele asemenea, căci 
nouă ni se par rele, dar sunt puteri ale cauzei binefăcătoare, pentru 
că prin acestea s-a dat multora prilej de pocăință, de cunoaştere a lui 
Dumnezeu şi de binecredincioşie. „Când un om suferă o ispită, ceea ce 
trebuie să ia seama este de ce a venit acea ispită şi nu din cauza cui a 
venit“. Dar Dumnezeu atât îngăduie Satanei să ispitească pe oameni, 
cât pot aceştia rezista şi nu mai mult. 

„Nouă, toate necazurile ne vin de la greşeli, nu de la Dumnezeu. 
EI numai le îngăduie şi spală cu ele vinovăţiile noastre. Oamenii însă 
tare greu pricep că îndreptarea prin necazuri dovedeşte nu părăsirea 


9! Xapi. I. LoTmponoviov, H Evvoa TOV TEIPUGUOV EG TNV TVEDUATIKTV 
tonv kare Tov Apiov Mâ&wmov Tov Opoioynriv Ko Xvueov Tov Nsov Bgoi6yov, 
«Bsoioyio», 64, A0nvac, 1993, p. 687. 

lui Dumnezeu, ci milostivirea Lui. Ba chiar prin aceea ştim că 
Dumnezeu are grijă de noi, dacă vom avea necazuri“.”? 

Pronia şi judecata lui Dumnezeu însoțesc în mod statornic 
pornirile noastre libere, oprindu-le în multe feluri de la cele rele, 
întorcându-le cu înţelepciune spre cele bune. 

Sfântul Grigorie Teologul scrie: „ar cele următoare au fost mici 
şi rânduite pentru cei mici“.% 

Sfântul Maxim explică: bunurile materiale, trecătoare, sunt mici 
în comparaţie cu cele spirituale şi veşnice. «Cei mici» sunt cei cu o 
înţelegere limitată în cunoaşterea celor spirituale, care se smintesc uşor 
de raţiunile proniei şi ale judecății lui Dumnezeu. Aceştia sunt numiţi 
MICI şi în Evanghelie „cel ce sminteşte pe unul din aceştia mici“(Mc. 
9, 42). Aceştia oricând ar vedea pe cel drept bolnav ori sărac, sau supus 
altor necazuri, s-ar sminti în credinţa lor. Cei care îl cunoşteau pe Iov şi 
îl socoteau un om drept, văzându-l supus atâtor necazuri s-au smintit, 
neînţelegând ce se întâmpla cu el. Aceştia sunt cei mici, iar bunurile 
pământeşti date de către Dumnezeu lui lov după suferinţa sa sunt 
cele mici. Ele i-au fost oferite lui lov ca răsplată a statorniciei lui în 
credinţă, dar şi pentru cei din jur „ca să nu se smintească văzând pe un 
om drept, ca lov, supus la atâtea necazuri. Dar aceste bunătăţi sunt mici 
şi în comparaţie cu bunătăţile vieţii veşnice făgăduite lui lov“. 

Din ce cauză Dumnezeu care este drept îngăduie să fie 
nedreptăţiți oamenii evlavioşi de către cei nedrepţi şi lacomi? 

Cei drepţi nu trebuie să fie legaţi de cele pământeşti şi trecătoare, 
fiindcă în acest caz nu mai sunt cuvioşi. Drepţii sunt datori să prefere 
cele cu adevărat vrednice de iubit şi dumnezeieşti, căci dacă înclină 
spre lucrurile lumeşti nu mai sunt cucernici. Zice Sfântul Pavel: 
„pentru ce nu suferiți să vă nedreptăţească?“(I Cor. 6, 7), cerând să nu 
ne necăjim pentru cele lumeşti, ci să preferăm iubirea dumnezeiască, în 
care nu-şi au locul nici nedreptatea, nici lăcomia. Şi tot Sfântul Pavel 


scrie: „Cine ne va despărți pe noi de iubirea lui Hristos? Necazul, sau 


2 Teromonah Arsenie Boca, Cărarea Împărăției, Editura Sfintei Episcopii 
Ortodoxe Române a Aradului, Arad, 1995, p. 55. 

%P G. 35, col. 1101 C. 

% Sfântul Maxim Mărturisitorul, op. cit. p.190, nota 240. 

strâmtorarea?“ (Rom. 8, 35), căci „avem Arhiereu mare, putând să 
sufere cu noi în slăbiciunile noastre“ (Evr. 4, 15). 

Cel care nu se împătimeşte de lucrurile materiale indică bărbăţia. 
Dreptatea dumnezeiască nu voieşte să ne dezmierdăm cu patimi lumeşti 
şi trupeşti care să ne ducă la pierzanie, ci ne obişnuieşte cu dispreţuirea 
lor, după cuvântul „pe cine îl iubeşte Domnul îl ceartă, şi biciuieşte pe 
tot fiul pe care îl primeşte“(Evr. 12, 6). 

Atunci cei ce au bogății nu sunt iubiți de Dumnezeu? 

Bogăția în sine nu este rea, ci împătimirea de ea şi reaua ei între- 
buinţare. Dumnezeu cunoaşte pe cei slabi dintre noi şi voind să-i ducă 
spre mântuire le dă şi bani şi slavă pentru a-i stimula, neignorând ce 
sunt, căci cum i-ar ignora Cel ce ştie toate înainte de facerea lor? Dar 
o face ca să nu avem nici o apărare, precum zice Apostolul: „Pentru 
aceea, oricine ai fi, o, omule, care judeci, eşti fără cuvânt de răspuns“ 
(Rom. 2, 1), adică fără apărare. 

Cea mai mare bogăţie şi cea mai mare dintre toate bunătăţile însă 
este a fi pururea cu Dumnezeu. 

Astfel de multe ori Dumnezeu îngăduie suferinţa oamenilor 
pentru a-i întoarce la EI, alteori însă se poartă cu bunătate faţă de cei 
răi, sau socotiți răi, spre îndreptarea şi folosul nostru şi al altora. 

Dumnezeu toate le încearcă pentru a întoarce pe cei rătăciţi. 


Suferinţa omului pentru păcate şi împreună-suferinţa 
lui Hristos cu omul 


Sfântul Grigorie Teologul scrie: „De fuge în Egipt, fugi împreună 
cu EI din toată inima, căci bine este să fugi împreună cu Hristos când 
este prigonit. De întârzie în Egipt, cheamă-L din Egipt, unde se aduce 
bună închinare“.9% 

Sfântul Maxim explică cuvintele Teologului zicând că Domnul 
a fugit în Egipt prigonit de Irod, regele Iudeii. 

După modurile de contemplaţie Egiptul are mai multe înţelesuri. 
Uneori înseamnă lumea aceasta, alteori trupul, păcatul, neştiinţa, 
necăjirea etc. În înţelesul de necăjire trebuie să luăm acum fuga 


Domnului în Egipt. Astfel este bine să fugim cu Domnul în Egipt, 


% PG. 36,col. 332 B. 

adică cu raţiunea dumnezeiască cea cunoscătoare din noi, prigonită 
de către cugetul pământesc ce stăpâneşte şi împărăţeşte încă asupra 
noastră prin mişcările pătimaşe ale trupului, din pricina prunciei noastre 
duhovniceşti. Să fugim adică în starea de suferire a greutăților prin 
făptuirea virtuţii, până la moartea patimilor, care vor să nimicească în 
noi deprinderea cea după chipul lui Hristos. Deci să fugim împreună cu 
Hristos cel prigonit, primind drept bună răsplată a fugii împreună cu EI, 
prin suferirea de bunăvoie a greutăților şi necazurilor, nepătimirea. 

După alungarea şi omorârea desăvârşită a patimilor să-L chemăm 
pe Hristos din Egipt, nelăsând raţiunea dumnezeiască a cunoştinţei 
din noi prinsă neînţelepţeşte în lupta împotriva patimilor ce nu mai 
sunt. După ce am dobândit deprinderea virtuţilor, să urcăm de la 
acestea, prin contemplaţie la cunoaşterea puterilor ale căror chipuri 
şi preînchipuiri sunt virtuțile, şi astfel să urcăm de la cunoaşterea lui 
Dumnezeu Cuvântul ca trup, la slava sau la cunoştinţa Lui ca Fiu al 
lui Dumnezeu născut din Tatăl. 

Este asemenea tâlharului recunoscător cel ce s-a învrednicit să se 
răstignească împreună cu Hristos prin omorârea desăvârşită şi totală a 
patimilor şi prin aceasta este împreună-răstignit la dreapta Lui, adică 
străbate toată virtutea cu rațiune şi cunoştinţă şi îşi păstrează viaţa 
pentru toţi oamenii fără sminteală şi n-are nici o mişcare care se abate 
de la calea credinţei. 

Asemenea tâlharului nerecunoscător este cel care pentru slavă sau 
pentru câştig urât stimulează în chip viclean prin moravuri aparente o viaţă 
virtuoasă şi foloseşte faţă de străini numai linguşirea în loc de orice virtute 
şi cunoştinţă, iar față de cei apropiaţi este cu rea voinţă şi cu gânduri 
ascunse. Acestuia trebuie să 1 se astupe gura cu cuminţenie, ca unuia ce 
huleşte căile lui Dumnezeu, căci îndemnat de cel ce-l mustră va înceta 
poate să bârfească prin purtarea sa pe Cuvântul, cum s-a întâmplat cu 
tâlharul de pe cruce care a hulit cu cutezanţă. Fiindcă cel ce nu răspunde 
celui ce l-a mustrat, are tăcerea ca semn al primirii cuvântului spus. 

Este asemenea tâlharului recunoscător ce se răstigneşte împreună 
cu Hristos tot omul care suferă chinuri pentru păcate, ca un vinovat, 
şi pătimeşte împreună cu Cuvântul care pătimeşte pentru el şi suferă 
cu mulțumire şi cunoaşte pe Cuvântul care este împreună cu el, 

şi mărturiseşte cauza pentru care pătimeşte şi cere ca aşa cum 
Cuvântul, fiind nevinovat, participă cu el la patima lui, aşa să-i 
transmită Cuvântul prin Sine Însuşi, lui, nevrednicului, fericirea 
proprie şi mortificarea silită pe care i-o va socoti virtute, din pricina 
recunoştinţei, când se va arăta lumina neapropiată a Împărăției, şi 
credinciosul „îi mulţumeşte că precum participă El Cel nevinovat 
la pătimirea noastră a celor vinovaţi, aşa vom participa noi cei 
fără merit la slava Lui binemeritată“.” Astfel mortificarea din 
constrângere a mădularelor trupului suferită de el pentru păcate i se 
schimbă prin mulţumire recunoscătoare în virtute, datorită primirii 
ei de bunăvoie. „De aceea pătimeşte Hristos cel nevinovat, pentru 
noi cei vinovaţi, şi de aceea noi trebuie să ne arătăm recunoştinţa 
pentru pătimirea Lui pentru noi. Prin aceasta dându-ne putere să 
răbdăm, EI schimbă pătimirea noastră fără voie în virtute cu voia“. 
Prin aceasta dezlegându-se de multele datorii ale păcatelor intră 
cu dreptate împreună cu Cuvântul în rai, adică în ţara cunoștinței, 
în care, ajungând, va cunoaşte cauza osândirii şi a relei pătimiri în 
care suntem ţinuţi. 

Asemenea tâlharului nerecunoscător este cel ce pătimeşte pentru 
păcate ca un vinovat şi nu cunoaşte, din pricina răutăţii voinţei, pe 
Cuvântul care din iubire de oameni pătimeşte fără vină împreună cu 
el, ci respinge cu hulă cuvântul judecății rânduit lui cu dreptate potrivit 
proniei. Acesta pentru că nu a cunoscut pe Cuvântul împreună-osândit 
cu el şi supus necinstirii din voia Lui, şi n-a cerut iertare de greşelile 
sale, este lăsat afară de împărăție, neprimind nici o făgăduinţă de la 
Cuvântul că o va dobândi pe aceasta. 

Este asemenea tâlharului recunoscător cel care măcar când a 
ajuns la sfârşitul vieţii lui de aici vine la cunoştinţa greşelilor săvârşite, 
şi recunoaşte cu înţelegere că raţiunea judecății dumnezeieşti rânduite 
lui se împlineşte acum, şi cere cu sinceritate şi din adâncul sufletului 
iertare pentru păcatele lui. 

Asemenea tâlharului nerecunoscător este cel care chiar ajuns la 
sfârşitul vieţii de aici respinge din iubire de viaţă legea şi rânduiala 


% Sfântul Maxim Mărturisitorul, op. cit. p. 317, nota 389. 
” Ibidem. 

despărțirii sufletului de trup stabilite cu înţelepciune de dreapta 
hotărâre a lui Dumnezeu, socotindu-le ca rău rânduite. 

În oricare din sensurile arătate ne-am răstigni împreună cu 
Hristos, să ne străduim cât suntem aici să ni-L facem îndurat pe 
Cuvântul împreună-răstignit şi să primim făgăduinţa odihnei în 
Dumnezeu, căci «azi» înseamnă ziua de faţă a acestui veac, iar 
«mâine» cea a celui viitor, în care nu mai trebuie să mai aşteptăm 
nici o iertare de păcate, ci numai acordarea răsplăţii cuvenite a celor 
săvârşite în viaţă. 


Mântuirea omului 


Omul a fost făcut după chipul lui Dumnezeu ca să se nască cu 
voinţa din Duh şi să primească asemănarea adăugată lui prin păzirea 
poruncii lui Dumnezeu, ca să fie acelaşi om făptură a lui Dumnezeu după 
fire şi fiu al lui Dumnezeu şi dumnezeu prin Duh, după har. Căci nu era 
cu putinţă ca omul creat să se arate altfel fiu al lui Dumnezeu şi dumnezeu 
prin îndumnezeirea din har, dacă nu se năştea mai întâi cu voinţa din Duh, 
datorită puterii de sine mişcătoare şi liberă aflată în el prin fire. 

Această naştere imaterială, îndumnezeitoare şi dumnezeiască 
părăsind-o primul om prin aceea că a ales în locul bunătăților gândite 
şi nearătate pe cele plăcute şi arătate simţirii, Dumnezeu l-a osândit 
după cuviinţă să aibă o naştere involuntară, materială şi pieritoare. Căci 
a socotit că este drept ca cel ce a ales de bunăvoie în locul celor mai 
bune pe cele mai rele să schimbe naşterea liberă, nepătimitoare, voită 
şi curată cu cea pătimaşă, roabă şi silită, după asemănarea dobitoacelor 
necuvântătoare şi fără minte şi să primească în locul cinstei celei 
împreună cu Dumnezeu, dumnezeieşti şi negrăite, necinstita alipire 
de materie, împreună cu animalele cele fără de minte. 

Ceea ce a părăsit Adam de bunăvoie (naşterea din Duh spre 
îndumnezeire), fiind osândit să se nască trupeşte spre stricăciune, 
a restabilit Cuvântul, făcându-Se de bunăvoie om, ca un bun şi de 
oameni iubitor, căci s-a aşezat sub greşeala noastră, osândindu-Se cu 
voia pe Sine Însuşi împreună cu noi, El, Cel singur liber şi fără de 
păcat. Şi primind să suporte naşterea noastră din trupuri, în care stătea 
puterea osândei noastre, a restabilit tainic naşterea noastră în Duh. Şi 

dezlegând în Sine pentru noi legăturile naşterii trupeşti, ne-a dat nouă, 
celor ce credem în numele Lui, putere prin naşterea cu voia în Duh, să 
ne facem fii ai lui Dumnezeu în loc de fii ai trupului şi ai sângelui. 

Toate cele existente se disting în cinci împărțiri: Prima: Dumnezeu 
cel necreat şi firea creată care a primit existenţa prin facere. A doua 
împărțire: lumea creată care este inteligibilă şi sensibilă. A treia: lumea 
sensibilă formată din cer şi pământ. A patra: pământul care se împarte în 
rai (raiul cel din Eden în care au vieţuit protopărinţii înainte de căderea 
în păcat) şi lumea locuită. A cincea: omul, care este bărbat şi femeie. 

Omul are în chip natural, prin însuşirea părților sale de a fi în 
relaţie cu toate extremitățile, puterea de unire, prin mijlocire între toate 
extremităţile tuturor împărțirilor. Prin această putere omul avea să facă 
arătată prin sine marea taină a țintei dumnezeieşti: unirea armonioasă a 
extremităților din făpturi între ele, unire ce înaintează în sus şi pe rând 
de la cele imediate la cele mai îndepărtate şi de la cele mai de Jos la 
cele mai înalte, sfârşindu-se în Dumnezeu. Pentru aceasta omul a fost 
adus între făpturi cel din urmă, ca să fie legătura naturală ce mijloceşte 
prin părţile sale între extremităţile universului şi să aducă în sine la 
unitate cele despărțite după fire printr-o mare distanţă, şi să ajungă la 
Dumnezeu cu toată creaţia adunată în el. 

Aceasta o face omul întrucât scutură mai întâi cu totul de la fire, 
prin afecțiunea atotnepătimaşă faţă de virtutea dumnezeiască, însuşirea 
de bărbat şi femeie. Prin aceasta se arată şi se face, potrivit cu intenția 
dumnezeiască, numai om, conform cu raţiunea după care a fost creat 
la început, datorită cunoştinţei desăvârşite a rațiunii sale. Adică prin 
nepătimire omul ajunge la conştiinţa sa de om şi nu mai face distincție 
între bărbat şi femeie, ci depăşeşte această deosebire văzând în fiecare 
semen un frate al său care poartă chipul lui Dumnezeu. 

Apoi uneşte prin virtute raiul şi lumea locuită făcând pământul 
unul, ca să nu mai fie pentru el împărțit după deosebirea părților 
omului, ci mai vârtos adunat, întrucât omul nu mai suferă nici o 
ispitire spre vreuna din părţile lui. După aceea uneşte cerul şi 
pământul, pentru identitatea vieţii sale cu îngerii prin virtute, pe cât 
este cu putință oamenilor. Prin aceasta face zidirea sensibilă una şi 
neîmpărțită, nedespărțită pentru el spaţial prin distanţă, ca unul ce a 

devenit uşor cu duhul şi nereţinut la pământ de nici o povară a trupului 
şi neîmpiedicat în urcuşul spre ceruri. 

Uneşte pe urmă cele inteligibile şi cele sensibile prin desăvârşita 
egalitate cu îngerii în cunoştinţă. Astfel face ca întreaga creaţie să fie 
una singură, nedespărțită pentru el din punct de vedere al cunoaşterii 
şi necunoaşterii, căci a dobândit o ştiinţă cunoscătoare a rațiunilor 
din lucruri, liberă de orice lipsuri, întocmai cu a îngerilor, prin care 
se dăruieşte celor vrednici nemijlocit şi în chip curat cunoştinţa de 
neînțeles şi de netălmăcit despre Dumnezeu. 

După toate acestea uneşte prin iubire firea creată cu cea necreată, 
arătându-se una şi aceeaşi prin posesiunea harului. Ajuns aici omul 
se află întreg şi în chip integral într-o întrepătrundere cu Dumnezeu 
întreg, devenit tot ce este şi Dumnezeu, afară de identitatea după 
fiinţă. Astfel omul îl are pe Dumnezeu Însuşi întreg şi agoniseşte ca 
răsplată atotunică a urcuşului său pe Însuşi Dumnezeu ca ţintă finală 
a mişcării celor ce se mişcă şi ca stabilitate neclintită şi nemişcată 
a celor purtate spre El. „Toate devin astfel părți ale lui Dumnezeu 
tinzând spre sfârşitul lor în Dumnezeu, ca scop dat lor de Acesta... Tot 
cosmosul este chemat să fie îndumnezeit, dar prin mijlocirea fiinţei 
umane constituite din suflet şi trup. Rolul sufletului apare în toată 
măreția lui, tocmai întrucât este unit cu trupul, căci prin trup este unit 
cu cosmosul, iar Dumnezeu îndumnezeieşte cosmosul prin sufletul 
uman. Sufletul are faţă de trup şi prin el faţă de cosmosul întreg rolul 
pe care-l are Dumnezeu faţă de suflet.” 

Dar omul după ce a fost creat nu s-a mişcat în chip natural în 
jurul lui Dumnezeu, ca obârşie proprie, ci s-a mişcat de bunăvoie 
contrar firii şi fără de minte în jurul celor de sub el, peste care a fost 
pus de Dumnezeu să stăpânească, abuzând de puterea naturală dată 
lui prin creaţie spre unirea celor despărțite, ca mai vârtos să despartă 
cele unite. Primejduindu-se astfel, puţin a lipsit ca să se întoarcă iarăşi, 
în chip jalnic, în neexistenţă. De aceea, în chip minunat Dumnezeu 
se face om, ca să mântuiască pe omul cel pierdut. Unind astfel prin 
Sine Însuşi părţile naturale sfâşiate ale firii universale în totalitatea 
ei şi rațiunile generale manifestate în părţi, prin care se înfăptuieşte 
unirea celor despărțite, Cuvântul împlineşte planul lui Dumnezeu Tatăl, 

readunând toate în Sine, cele din cer şi cele de pe pământ, căci prin 
EI au fost şi create. 

Astfel Cuvântul lui Dumnezeu se face om, începând adunarea 
generală a tuturor în Sine pornind de la dezbinarea din noi, dar se 
întrupează printr-o rânduială mai presus de fire, născându-Se dintr-o 
Fecioară, fără sămânță bărbătească. Prin aceasta a depărtat din fire 
deosebirea şi împărţirea în bărbat şi femeie, căci în Hristos „nu mai 
este parte bărbătească şi parte femeiască“(Gal. 3, 28). 

După aceea sfinţind lumea noastră locuită prin vieţuirea Sa 
ca om, după moarte intră neîmpiedicat în rai, după cum făgăduise 
tâlharului pe cruce: „astăzi vei fi cu Mine în rai“(Lce. 23, 43). Apoi, 
deoarece lumea noastră locuită nu mai era pentru El deosebită de rai, 
după învierea din morţi s-a arătat iarăşi în ea petrecând împreună cu 
ucenicii. Pe urmă prin înălţarea la cer cu acest trup pământesc, de o fire 
şi de o esenţă cu noi, a unit cerul cu pământul. Apoi străbătând printre 
toate cetele îngereşti cu sufletul şi cu trupul, a unit cele sensibile şi 
cele inteligibile, arătând în Sine cu totul neîmpărțită şi nedezbinată 
convergenţa spre unitate a întregii creaţii în raţiunea ei atotoriginară 
şi atotgenerală. Astfel a recapitulat toate în Sine şi a arătat prin aceasta 
că toată creaţia este una, ca un alt om, împlinindu-se prin convergența 
părților ei între ele şi ţinându-se toată în ea însăşi prin solidaritatea 
totalităţii ei ca aceeaşi substanţă sau ca raţiunea unică, simplă, 
indefinită şi nediferenţiată a creației din nimic, în baza căreia toată 
creaţia poate primi una şi aceeaşi rațiune cu totul indistinctă, ca una 
ce are pe «nu era» mai vechi decât pe «este», pentru că din neexistenţă 
a fost adusă de Dumnezeu la existenţă. 

După toate acestea Dumnezeu Cuvântul ajunge la Dumnezeu 
Tatăl cu omenitatea Sa. Astfel a împlinit ca om în chip real şi adevărat, 
prin ascultare neclintită, toate câte ca Dumnezeu le-a rânduit de mai 
înainte EI Însuşi să se facă, realizând întreg planul lui Dumnezeu Tatăl 
în favoarea noastră, care am zădărnicit prin reaua întrebuințare puterea 
ce ni s-a dat de la început, în chip natural, spre aceasta. 

Lumea aceasta s-a suit cu adevărat la ceruri împreună cu 
Dumnezeu Cuvântul, care pentru ea s-a coborât pe pământ, împlinind 
măsura cunoştinţei accesibile oamenilor în veacul acesta, şi omul s-a 
făcut aşa de mult dumnezeu pe cât s-a făcut Acela om. 


96 


„Numai în Dumnezeu omul participă la absolut şi vede şi lumea 
explicată în mod absolut. Desigur, omul cîştigă şi el de la lume nu 
numai lumea de la el, se umple şi el de lume, aşa cum se luminează 
lumea prin el. Dar omul are nevoie de lume numai ca drum spre 
Dumnezeu, ca pregătire pentru înţelegerea lui Dumnezeu. Omul nu 
se poate opri la lume. Nu lumea îl duce pe om la Dumnezeu, ci omul 
duce lumea la Dumnezeu“.” 

Taina cea din veac ascunsă în Dumnezeu (Efes. 3, 9) a fost 
unirea omului cu Dumnezeu, învrednicindu-ne să fim una şi aceeaşi 
cu Dumnezeu, după cum am fost rânduiţi dinainte de veacuri, pentru 
că noi spre aceasta am fost făcuţi. Trebuia ca odată ce Dumnezeu 
ne-a făcut asemănători Lui să ne şi ducă la acest sfârşit prea fericit, 
dându-ne ca mod al realizării acestei uniri buna folosire a puterilor 
naturale. Dar omul refuzând acest mod prin reaua întrebuințare a 
puterilor naturale, ca să nu se depărteze de Dumnezeu, înstrăinându-se, 
Acesta a trebuit să introducă alt mod al unirii omului cu Sine, cu atât 
mai minunat şi mai dumnezeiesc decât cel dintâi, cu cât ceea ce este 
deasupra firii este mai înalt decât ceea ce este după fire. Acest mod 
este taina venirii lui Dumnezeu la oameni prin întruparea adevărată şi 
desăvârşită a Fiului lui Dumnezeu „care a unit cu Sine după ipostas, 
în chip neîmpărțit şi neamestecat firea noastră, iar pe noi, prin Sfântul 
Său trup, cel din noi şi al nostru, însuflețit mintal şi raţional, ne-a 
fixat în Sine ca printr-o pârgă, şi ne-a învrednicit să fim una şi aceeaşi 
cu Sine după omenitatea Lui, după cum am fost rânduiţi dinainte 
de veacuri să fim în El ca mădulare ale trupului Său, articulându-ne 
şi încheindu-ne în Sine în Duh ca un suflet trupul şi ducându-ne la 
măsura vârstei duhovniceşti a plinătăţii Lui. Prin aceasta a arătat pe de 
o parte că noi spre aceasta am fost făcuţi, iar pe de alta, că scopul prea 
bun dinainte de veacuri al lui Dumnezeu, cu privire la noi, n-a primit 
nici o schimbare, după raţiunea lui, dar a venit la împlinire printr-un 
mod nou, introdus ulterior““.1% 

Cuvântul a coborât la iad pentru a mântui sufletele celor ce au 
murit mai înainte, pentru simpla lor credinţă în venirea Lui. După 
pogorârea Sfântului Duh însă tot cel ce iubeşte mântuirea trebuie să 


” Ibidem, p. 263, nota 328. 

stăruie în făptuire şi în contemplaţie, căci fără virtute şi cunoştinţă nu 
poate să dobândească mântuirea. 

Sfântul Grigorie Teologul scrie: „Nu-i place lui Hristos să fie 
furat de multe ori, deşi este foarte iubitor de oameni“.!0! 

Sfântul Maxim lămureşte: Dumnezeu este bun şi izvorul 
bunătăţilor, deci nu putem fura de la EI decât ceva bun. Atunci de ce 
nu-i place lui Dumnezeu să furăm de la EI de multe ori ceea ce este 
bun? Pentru că în acest fel ar fi uşoară răpirea mântuirii şi la fel de 
uşoară şi pierderea ei. Cei care ar fura cu uşurinţă pe Dumnezeu, ar 
lepăda foarte uşor bunătățile furate, gândind că le vor dobândi înapoi 
fără efort, şi în acest chip nu s-ar sili să dobândească deprinderea fermă 
şi stabilă în bine. Voia lor ar fi lesne atrasă spre rău, datorită uşurinţei 
dobândirii binelui, care ar fi disprețuit din pricina ieftinătăţii. 

„Dumnezeu vrea ca omul să crească duhovniceşte, iar această 
creştere nu se înfăptuieşte fără efortul lui de a menţine harul şi de a 
dobândi o deprindere tot mai fermă într-un bine tot mai mare“.!%? 

Cei care cred că pot cădea continuu, gândindu-se că pot obţine 
mereu harul iertării, nu depun efortul de a se menţine şi de a creşte în 
Dumnezeu. Acestora Sfântul Pavel le-a zis: „Cel căruia i se pare că 
stă neclintit, să ia seama să nu cadă“(I Cor. 10, 12). 


Cunoaşterea lui Dumnezeu de către om 


Primul dar dobândit de cineva din învăţătura cea dreaptă este 
cunoaşterea de sine, ca să păzească porunca: „ia aminte la tine 
însuţi!“(I Tim. 4, 16), căci aşa imită pe îngeri, care se cunosc pe ei 
înşişi. Cunoaşterea de sine este dar sfânt. Pe lângă cunoaşterea de sine, 
Dumnezeu a sădit în fiecare dintre fiinţele raționale, ca primă putere, 
cunoaşterea lui Dumnezeu şi a dăruit şi firii noastre dorul şi iubirea 
faţă de EI, împletind în chip natural puterea raţiunii cu acest dor, ca să 
putem cunoaşte cu uşurinţă modurile împlinirii dorului şi ca nu cumva 
greşind, să nu nimerim la ceea ce luptăm să ajungem. Deci, mişcându- 
ne potrivit acestui dor, în jurul adevărului însuşi şi al înţelepciunii şi 
al cârmuirii ce se arată tuturor în chip bine orânduit, suntem ajutaţi de 


10 P G. 36, col. 405 B. 
1% Sfântul Maxim Mârturisitorul, op. cit. p. 298, nota 373. 

acestea să căutăm a ajunge la Dumnezeu, în vederea Căruia am primit 
dorul. 

Se cere de la noi să dorim să ne împărtăşim de cunoştinţa lui 
Dumnezeu ca să se arate libertatea noastră. 

Profetul David datorită credinţei a străbătut în chip duhovnicesc cu 
mintea prin cele văzute, ca prin nişte uşi încuiate, spre cele inteligibile şi 
a primit de la înţelepciunea dumnezeiască o oarecare înţelegere a tainelor 
ce pot fi ajunse de oameni şi a zis: „Adânc pe adânc cheamă în glasul 
căderilor apelor Tale“ (Ps. 41, 9). Prin aceasta a indicat poate că toată 
mintea contemplativă care se aseamănă din pricina invizibilităţii naturale 
şi a adâncimii şi mulţimii cugetărilor, cu un adânc, după ce a străbătut 
toată orânduirea celor văzute şi a ajuns în ţara celor inteligibile şi apoi 
s-a ridicat şi peste acestea prin mişcarea fulgerătoare a credinţei, oprindu- 
se în sine cu totul fixată şi nemişcată, odată ce toate au fost trecute, şi 
invocă precum se cuvine înţelepciunea dumnezeiască, sau adâncul cu 
adevărat de nestrăbătut prin cunoaştere, ca să-i dăruiască zvonul căderilor 
Sale de apă, dar nu căderile însele, adică cere să-i dăruiască o oarecare 
înţelegere a credinţei, care să-i facă cunoscute modurile şi rațiunile 
providenţei dumnezeieşti referitoare la toate cele ce sunt. 

Cel care datorită marii bogății a cunoştinţei şi îmbelşugatei 
împărtăşiri de Duhul Sfânt a străbătut pe cât este cu putinţă rațiunea 
providenţei şi a îmbrăţişat cunoaşterea ei, se urcă împreună cu 
Cuvântul, care se suie la cer. După ce a străbătut cunoaşterea firii 
tuturor celor văzute şi nevăzute împreună cu raţiunile proniei, s-a 
înălţat la starea care nu are nici un fel de impuls sau mişcare, stare 
spre care năzuia cu putere prin toată rațiunea şi tot modul. S-a ridicat 
astfel de la raţiunile din lucruri ale providenţei în regiunea raţiunilor 
şi tainelor negrăite ale cunoaşterii de Dumnezeu, şi prin urcuşurile 
treptate ridică tot mai sus porţile înţelegătoare ale sufletului spre 
primirea Cuvântului lui Dumnezeu. 

Îngerii îi iniţiază pe sfinţi în descoperiri şi îi înalță spre 
Dumnezeu, pentru că vederile dumnezeieşti ale sfinţilor le alcătuiesc 
îngerii lor păzitori spre a-i conduce la închipuirea celor ce le văd, căci 
văd enigme şi simboluri, nu lucruri dezvăluite şi substanţe. Astfel 
cunoştinţa dumnezeiască trece de la Dumnezeu prin puterile îngereşti 
la oamenii cu viață sfântă, pe măsura acestora. Fiecare înger înmulţeşte 

cunoştinţa dumnezeiască ce vine la el, adică o lămureşte spre a o face 
înţeleasă oamenilor, explicând cele văzute, precum îngerul i-a tâlcuit 
lui Daniel visul pe care l-a avut (Daniel cap. 8). 

Pe măsura puterii fiecăruia i se dăruieşte în chip limpede 
iluminarea de către Dumnezeu, precum a spus Domnul lisus Hristos 
ucenicilor Săi: „vouă vi s-a dat să cunoaşteţi tainele împărăției 
cerurilor“ (Mat. 13, 11), aceasta pentru că au luat aminte cu mai multă 
înţelegere la cele spuse despre Dumnezeu. 

Noi înşine suntem cauzele primirii luminii dumnezeieşti, 
adică acceptăm puţină sau mai multă, ori nu acceptăm deloc când nu 
corespunde viaţa noastră cu ea şi suntem învârtoşaţi ca piatra. 

Dumnezeu i se descoperă fiecăruia după puterea lui, nu pentru că 
refuză din invidie să ofere mai mult, ci pentru a păstra măsura dreptăţii 
în cunoaşterea Lui, căci este propriu dreptăţii să măsoare fiecăruia 
după vrednicie. 

Cunoştinţa despre Dumnezeu este nemăsurată, dar noi avem 
nevoie de măsură, căci dacă ni s-ar descoperi fără măsură nu ne- 
am mântui, precum nici ochiul trupesc nu poate să se salveze dacă 
primeşte soarele întreg. 

Dacă nici cele simple şi fără formă, cum sunt îngerii şi sufletele, 
nu cad sub simţurile trupeşti, cu cât mai mult le întrece Dumnezeu, 
care nu este ființă, ci mai presus de fiinţă, nici simplu, ci mai presus de 
simplitate, nici minte, ci mai presus de minte, nici unul, ci mai presus 
de unitate, şi nu este limitat de vreun hotar, ci prin lipsa de hotar scapă 
celor existente. 

Când ne apropiem cu mintea de cele inteligibile şi nemateriale ni 
se pare că le atingem şi simţim prin minte cum sunt, ca cele sensibile 
prin pipăire. Pe Dumnezeu însă nu-L atingem nici în mod înţelegător. 

Dacă ne sunt necunoscute cele despre îngeri, ce trebuie cugetat 
despre Dumnezeu? 

Când ne ridicăm prin cunoaştere mai sus de lumea materială şi 
prin iubirea noastră către Dumnezeu ne unim cu puterile îngereşti, 
cunoaştem că împreună cu toate nu cunoaştem firea divină. 

Nimeni nu cunoaşte Prea Sfânta Treime aşa cum este Ea, 
pentru că nimeni nu este cum este Aceasta. Noi cunoaştem ce este 
omenitatea pentru că suntem oameni, nu cunoaştem însă ce este 

existenţa Sfintei Treimi pentru că nu suntem din fința ei. Precum nu 
putem privi la soare, aşa nu-L putem înţelege pe Dumnezeu Însuşi. 

Cunoştinţa uneşte cu adevărat pe cei ce cunosc cu cele cunoscute 
după cum a spus Mântuitorul: „Eu cunosc oile Mele şi sunt cunoscut 
de ele. Precum Mă cunoaşte pe Mine Tatăl şi Eu cunosc pe Tatăl“(loan 
10, 14-15). Precum cunoştinţa cunoaşte ceea ce a voit să cunoască 
şi se uneşte cu ceea ce cunoaşte nemaiavând nici o îndoială despre 
acestea şi nemaifiind sfâşiată de alte şi alte păreri, la fel şi credincioşii 
sunt uniţi prin cunoştinţă cu Hristos cel cunoscut, şi având credinţa 
în EI au credinţa atotstabilă şi neclintită în cele cunoscute, anume că 
au cunoscut pe Dumnezeu şi au fost cunoscuţi de EI, şi au ieşit din 
neştiinţa care dezbină şi rupe şi mişcă spre alte şi alte îndoieli. Ei se 
află în siguranţă, încredinţaţi prin credinţă că au cunoscut şi s-au unit 
prin aceasta cu Cel cunoscut. 


Moartea trupului omului 


Ce ne-am face dacă ar dăinui veşnic lucrarea noastră cea rea, 
când nedăinuind ne-am legat atât de mult de ea? 

Tocmai de aceea a aşezat Dumnezeu pedeapsa morţii trupului, 
pentru „ca să ştim că nu suntem nimic faţă de Înţelepciunea adevărată 
şi primă, ci să tindem pururea numai spre Dumnezeu şi să căutăm să 
ne luminăm cu razele de la E1“.1% Astfel Dumnezeu ne întoarce spre 
EI prin nestatornicia celor văzute şi schimbăcioase. 

„Dacă nu s-ar fi scurtat zilele acelea -adică ale păcatului- nu s-ar 
fi mântuit nici un trup“(Mat. 24, 22). Prin moarte se scurtează zilele 
păcatului, căci legea trupului luptă necontenit împotriva sufletului şi 
se opune legii lui dumnezeieşti cât timp viaţa de aici le este celor robiţi 
ei singura dorită şi iubită. 

Sfârşitul vieţii acesteia nici nu este drept să se numească moarte, 
ci izbăvire de moarte şi despărţire de stricăciune şi slobozire din robie 
şi încetarea tulburării şi oprirea războaielor şi trecerea confuziei şi 
retragerea întunericului şi odihna de osteneli şi tăcerea zgomotului 
neclar şi liniştea fierberii şi acoperirea ruşinii şi scăparea de patimi şi 

dispariția păcatului şi hotarul tuturor relelor, pentru că moartea pune 
sfârşit păcatului. 

Moartea nu înseamnă inexistenţa fiinţei noastre, de aceea este 
înfricoşător şi foarte înspăimântător sfârşitul păcătoşilor, dar nu 
moartea îi trimite pe păcătoşi în iad, ci faptele lor cele rele. 

Sufletul însă nu moare odată cu trupul, ci este judecat de 
Dumnezeu pentru faptele ce le-a săvârşit împreună cu acesta în viaţă, 
şi intră în rai sau în iad (pentru că nu sunt duşi în aceleaşi locuri toţi 
cei ce mor), aşteptând învierea morţilor, când fiecare suflet se va uni 
cu trupul său şi va primi răsplată sau pedeapsă veşnică. 


Invierea morţilor 


La a doua venire a lui Hristos morţii vor învia şi trupurile se vor 
uni cu sufletele lor. Fiecare suflet are trupul lui şi împreună vor primi 
răsplată sau pedeapsă pentru cele săvârşite în viaţa de pe pământ. 

Arvuna şi dovada învierii de obşte cu trupul s-a făcut în Domnul 
nostru Iisus Hristos (I Cor. cap. 15). 

La înviere trupurile se fac nemuritoare pentru că veacul viitor 
va fi incoruptibil şi pururea la fel. Dumnezeu voieşte ca trupurile 
noastre să se împărtăşească de nemurire, după cum spune Apostolul: 
„căci trebuie ca acest trup muritor să se îmbrace în nemurire“(I Cor. 
15, 53). Nemurirea este contrară firii materiei şi faptul învierii este 
mai presus de fire, dar pentru Dumnezeu nimic nu este contrar firii, 
nici mai presus de fire, pentru că El este Făcătorul a toată firea şi 
Cauzatorul a toată viaţa. 

La înviere sufletul moşteneşte împreună cu trupul slava din rai, 
precum a participat la mizeriile trupului din pricina conaturalităţii, aşa 
îl face părtaş pe acesta la desfătările sale, făcându-se împreună cu el 
una şi duh şi minte şi dumnezeu, fiind înghiţit de viaţă ceea ce este 
muritor şi trecător. 

Precum trupul a fost înghițit de stricăciune din pricina păcatului, 
iar sufletul a fost înghiţit de trup şi astfel sufletul în desăvârşita lui 
neştiinţă a înghițit cunoştinţa de Dumnezeu, încât nu se mai ştia 
nici măcar de există Dumnezeu, tot aşa în vremea învierii, printr-o 
răsturnare frumoasă ce va avea loc în Duhul Sfânt pentru harul lui 
Dumnezeu cel întrupat, trupul va fi înghițit duhovniceşte de suflet, iar 


102 


sufletul de Dumnezeu, care este viaţa adevărată. Şi invers ca în viaţa 
aceasta unde moartea întărită din pricina păcatului a înghițit trupul 
nostru, în vremea învierii moartea fiind slăbită din pricina harului, va 
fi înghițită cu dreptate de către viaţă. 

După aceea „Dumnezeu Se împărtăşeşte întreg tuturor şi vine 
în suflet ca sufletul în trup, iar prin mijlocirea sufletului, în trup, 
cum numai El ştie. Prin aceasta sufletul primeşte neschimbabilitatea, 
iar trupul nemurirea, şi întregul om se îndumnezeieşte prin lucrarea 
îndumnezeitoare a harului Celui ce s-a întrupat, rămânând întreg om 
după suflet şi trup, din cauza firii, şi făcându-se întreg dumnezeu după 
suflet şi trup, din pricina harului şi a strălucirii dumnezeieşti a fericitei 
slave ce o are de pe urma Lui, strălucire decât care nu se poate cugeta 
alta mai mare şi mai înaltă. Căci ce poate fi mai drag şi mai scump celor 
vrednici, decât îndumnezeirea prin care Dumnezeu, unindu-se cu cei 
deveniți dumnezei, le dă tot ce este al Său pentru bunătatea Sa?“.104 

Prefacerea în dumnezeu după har prin îndumnezeire este mai 
de cinste decât învierea trupului şi nestricăciunea. Atunci sfinţii vor 
dobândi o stare asemănătoare lui Hristos şi vor străluci mai puternic 
decât soarele, ca şi Domnul lisus când s-a schimbat la faţă în munte, 
şi pururea vor fi cu Domnul (| Tes. 4, 17). 

Aceasta se va întâmpla numai dacă sufletul s-a folosit bine de 
puterile sale şi potrivit cu scopul lui Dumnezeu, străbătând înţelepţeşte 
lumea sensibilă prin rațiunile duhovniceşti din ea. Cei ce s-au folosit 
bine de puterile sufleteşti şi şi-au supus trupul nevoinţei ostenitoare, 
vor fi conduşi de Însuşi Mântuitorul lisus Hristos spre adevărul 
întreg, pe care i-l va arăta simplu şi clar şi în afară de orice îndoială, 
fără simboluri şi neclarităţi enigmatice. Aceştia datorită desăvârşitei 
nepătimiri şi a vieţuirii în virtute vor scăpa de durere, întristare şi 
suspin, iar în cunoştinţa contemplativă se va îndepărta de la ei toată 
neclaritatea şi nedumerirea, datorită înţelepciunii, căci după ce au luat 
aici chipurile adevărului, li se va adăuga atunci adevărul gol „căci tot 
celui ce are (dorul după cele viitoare), 1 se va da“ (Lc. 8, 18) şi i se va 
dărui negreşit posesiunea bunurilor veşnice. 

Sufletele cugetă în modul îngerilor, adunând cele multe într-un 
înţeles, dar o vor face într-un mod desăvârşit la înviere, când ajunse 


104 P G 91, col. 1088 C. 

din nou în trupurile lor vor primi cunoştinţa desăvârşită a existenţelor 
„căci acum vedem ca în oglindă şi în ghicitură, iar atunci faţă către 
față“(I Cor. 13, 12). 

„În Dumnezeu le vom vedea şi înţelege pe toate după fiinţă, dar 
nu separat, ci într-o negrăită relaţie cu Dumnezeu, ca raze ale negrăitei 
Lui străluciri. lar cunoştinţa aceasta a lor e superioară cunoaşterii lor 
în mod separat sau în limita lor determinată. În Persoana vie, iubitoare, 
atotcuprinzătoare a lui Dumnezeu se văd concentrate toate“.105 

Bucuriile din rai le-a numit Dumnezeu după cât putem să le 
înţelegem din cuvintele şi numirile cunoscute de noi, zicând că acolo 
nu există întristare sau boală, durere sau suspin, ci este lumină, şi 
ne dă exemple de fericire. Nu acestea sunt bunătăţile de acolo, ci 
sunt cu adevărat necunoscute şi neînţelese acum de noi, ca „cele 
ce ochiul n-a văzut şi urechea n-a auzit, şi la inima omului nu s-au 
suit“ (| Cor. 2, 9). 

Nu numai drepţii învie cu trupul, ci şi păcătoşii, dar locurile 
lor vor fi în funcție de viaţa lor, pentru că după dreptate i se dă loc 
fiecăruia conform vieţii lui. Nu Dumnezeu este cauza separării 
păcătoşilor în latura de-a stânga, ci păcătoşii înşişi sunt pricinuitorii 
separării, despărțindu-se cu desăvârşire de Dumnezeu, pentru că 
dragostea faţă de trup şi de lumea aceasta este cu adevărat prăpastie 
înfricoşătoare între Dumnezeu şi om. 

Nu va sta atunci cel ce a biruit lumea cu cel ce a fost biruit de 
lume, căci dreptatea dumnezeiască a socotit că nu se cuvine ca cei ce 
se desfată cu bogăţia, cu sănătatea trupului şi cu celelalte bunuri şi 
socotesc că numai în acestea constă fericirea, iar bunurile sufleteşti 
le socotesc ca nimic, să se împărtăşească de bunurile dumnezeieşti 
şi veşnice de care nu s-au îngrijit deloc, pentru multa grijă de cele 
materiale, neştiind cât de mult virtuțile întrec bogăţia, sănătatea şi 
celelalte bunuri vremelnice. 


1% Sfântul Maxim Mărturisitorul, op. cit. p. 78, nota 38. 

Indumnezeirea omului 


La a doua venire Fiul va supune Tatălui pe cei ce primesc să 
se supună de bunăvoie, după care „vrăjmaşul cel din urmă care va fi 
nimicit este moartea“ (1 Cor. 15, 26). Aceasta pentru că voinţa noastră 
de a fi stăpâni pe noi înşine, adică libertatea, prin care făcându-şi 
moartea intrarea în noi a întărit asupra noastră stăpânirea stricăciunii, a 
cedat locul cu totul lui Dumnezeu, iar acum libertatea împărăţeşte cum 
se cuvine, prin faptul că primeşte să fie împărăţită şi încetează să mai 
vrea ceva deosebit de ceea ce vrea Dumnezeu. Este ceea ce zice către 
Dumnezeu Tatăl Însuşi Mântuitorul care a modelat în Sine firea noastră: 
„dar nu cum Eu voiesc, ci cum Tu voieşti“ (Mt. 26, 39) şi precum a zis 
şi Sfântul Pavel care se tăgăduia pe sine însuşi şi nu se mai ştia ca având 
o viaţă proprie: „căci nu mai trăiesc eu, ci Hristos trăieşte în mine“ (Gal. 
2, 20). Aceasta nu înseamnă că se va produce o suprimare a libertăţii, 
ci mai degrabă întărirea ei în fixitatea şi neclintirea cea după fire, sau o 
cedare liberă, ca de unde avem existenţa, de acolo să dorim să primim şi 
a ne mişca. „Aceasta pentru că chipul s-a urcat la arhetip şi s-a adecvat 
ca o pecete originalului şi nu mai are şi nu mai poate să fie dusă de 
acum înainte spre altceva, sau mai limpede şi mai adevărat spus, nici 
nu mai poate să vrea, ca una ce a primit lucrarea dumnezeiască, mai 
bine-zis a devenit dumnezeu prin îndumnezeire““.19 

În felul acesta nu mai este decât o unică şi singură lucrare prin 
toate, a lui Dumnezeu şi a celor vrednici de EI, mai bine-zis numai 
a lui Dumnezeu, ca Cel ce se întrepătrunde cu bunătate întreg cu cei 
vrednici întregi. Deci este neapărat de trebuinţă să înceteze cu totul 
mişcarea liberă a dorinţei spre oricare alt lucru, odată ce s-a arătat 
ultimul bun dorit, şi se împărtăşeşte şi se sălăşluieşte în mod neîncăput, 
ca să fie astfel înlăuntrul celor ce se împărtăşesc, pe măsura puterii lor. 
În Dumnezeu se opreşte toată dorinţa şi nu este purtată mai presus de 
EI, căci nu mai are către ce tinde mişcarea celui ce se sârguieşte, pentru 
că cei ajunşi acolo găsesc odihna întregii contemplaţii. 

Atunci nu va mai fi ceva care să se arate în afară de Dumnezeu, 
sau care să pară că stă în cumpănă cu Dumnezeu ca să atragă dorinţa 
cuiva spre a înclina către el, toate fiind cuprinse în Dumnezeu, fie 


1% P G. 91, col. 1076 C. 

inteligibile, fie sensibile, prin arătarea şi prezenţa Lui negrăită. „Căci 
atunci, după ce vom fi cunoscut după ființă existenţa concretă a 
făpturilor, adică ce, cum şi spre ce sunt, nu ne vom mai mişca dorinţa 
de a cunoaşte spre ceva determinat, fiind depăşită de noi cunoaşterea 
oricărui lucru sau cea îndreptată spre orice lucru de după Dumnezeu, 
stându-ne înainte şi împărtăşindu-ni-se spre gustare, pe măsura noastră, 
singură cunoştinţa nesfârşită dumnezeiască şi necuprinsă“.10 

Dacă Hristos, pârga firii noastre şi, oarecum, aluatul întregii 
frământături, este ridicat la Dumnezeu Tatăl, să nu ne îndoim că 
vom fi şi noi, potrivit cu cererea Lui către Tatăl, acolo unde este El 
Însuşi, pârga neamului nostru. Precum a coborât El pentru noi în chip 
neschimbat şi s-a făcut om ca noi, afară numai de păcat, aşa vom urca 
şi noi ca urmare a acestui fapt, datorită Lui, şi ne vom face dumnezei 
ca El prin taina harului, neschimbând nimic din fire. Astfel mădularele 
trupului se adună după vrednicie lângă cap şi fiecare mădular primeşte 
conform apropierii sale de virtute, locul cuvenit lui, datorită lucrării 
arhitecturale a Duhului, completând în chip armonic trupul celui ce 
plineşte totul în toate, trup ce umple toate şi se împlineşte prin toate. 

Fiecare se va împărtăşi după faptele sale de bunătatea lui 
Dumnezeu, căci a spus lisus Hristos: „la Tatăl Meu sunt multe 
locaşuri“(loan 14, 2). 

Drepţii şi îngerii se îndumnezeiesc, după cuvântul: „Eu am zis, 
dumnezei sunteţi““(Ps. 81, 6). Oamenii şi îngerii nu au nici după ființă 
nici după relație puterea de a fi sau a se numi dumnezeii, ci se fac sau 
se numesc aşa după lucrarea lui Dumnezeu sau după har. 

Îngerii şi oamenii care n-au corupt din neatenţie nici una din 
raţiunile dumnezeieşti inarticulate de Dumnezeu în chip natural în 
firea lor pentru a-i duce prin mişcare spre scopul propriu, ci s-au 
păstrat întregi şi nealteraţi ştiind că se vor uni cu Dumnezeu, pe aceştia 
îi va străbate cu totul Dumnezeu întreg, căci făcându-se Stăpânului 
asemenea unor mădulare sănătoase şi folositoare ale trupului, îi va 
cârmui cum vrea şi îi va umple de slavă şi de fericirea proprie, dându- 
le viaţa cea veşnică şi negrăită şi cu totul liberă de semnul însuşirii 
constitutive a vieţii prezente, întemeiată pe stricăciune. 


10 P G. 91,col. 1077A-B. 

Vieţuirea în virtute şi contemplaţie îl „îndumnezeieşte pe om 
prin Dumnezeu, pentru iubirea faţă de Dumnezeu, şi înomeneşte pe 
Dumnezeu prin om, pentru iubirea Lui de oameni, făcând printr-un 
schimb bun pe Dumnezeu om, pentru îndumnezeirea omului, iar 
pe om dumnezeu, pentru înomenirea lui Dumnezeu, căci Cuvântul 
lui Dumnezeu şi Dumnezeu vrea să lucreze pururea şi în toți taina 
întrupării Sale“.!% „Pe măsură ce omul se sălăşluieşte tot mai mult 
în Dumnezeu, Acesta se sălăşluieşte tot mai mult în om, luând chip 
omenesc. Ceea ce face pe om dumnezeu şi pe Dumnezeu om este 
iubirea reciprocă între ei. Prin iubirea sa faţă de Dumnezeu, omul 
e îndumnezeit de către Dumnezeu prin iubirea Sa faţă de om. 
Îndumnezeindu-se omul prin iubire, se înomeneşte Dumnezeu, şi 
înomenindu-se Dumnezeu prin iubire, se îndumnezeieşte omul... Cele 
două iubiri ajung simultane şi una o provoacă pe alta. Omul arată în 
sine pe Dumnezeu, iar Dumnezeu ia chip de om“.!% 

Astfel „vom deveni fii dumnezeieşti după har, dar în acelaşi 
timp, fii omeneşti prin fiinţă““.110 

Îndumnezeirea este darul primit de la Dumnezeu prin care 
devenim dumnezei, dar nu devenim Însuşi Dumnezeu, pentru că Acesta 
este fiinţă mai presus de fiinţă şi este mai presus de îndumnezeirea 
noastră. Dacă darul lui Dumnezeu se face început al îndumnezeirii 
noastre, este vădit că Cel ce este Cauzatorul oricărui început, fiind El 
Însuşi început, sau mai degrabă mai presus de început, este dincolo 
şi mai presus de îndumnezeire. Dumnezeu nu dobândeşte binele prin 
relaţie, ca şi noi, ci îl are în afara relaţiei, noi însă îl avem prin relaţie, 
căci suntem schimbători, pe când EI este neschimbător. 

Dumnezeu nu are ceva prin relaţie, ci lucrurile sunt din imitarea 
Lui şi în relație cu EI, împărtăşindu-se de EI şi imitându-L, bineînţeles, 
doar cele la care se observă aceasta. 

Dumnezeu îi îndumnezeieşte pe cei vrednici, pentru că bogat 
fiind nu va înceta niciodată să împartă celor ce-L iubesc darurile Sale 
cele dumnezeieşti „căci lisus şi Cuvântul lui Dumnezeu, Cel ce a 
străbătut cerurile şi a ajuns mai presus de toate cerurile, pururea trece 


1% P G 9l,col. 1084C-D. 
'% Sfântul Maxim Mărturisitorul, op. cit. p. 87, nota 56. 
110 Ibidem, p. 243, nota 313. 

şi mută pe cei ce-i urmează Lui, prin făptuire şi contemplaţie, de la cele 
mai mici la cele mai mari şi, iarăşi, de la acestea la cele încă mai presus 
de ele şi, simplu grăind, nu-mi va ajunge timpul să spun urcuşurile şi 
descoperirile sfinţilor pe drumul prefacerii din slavă în slavă, până ce 
fiecare va primi, în ceata proprie, îndumnezeirea cuvenită lui“.I!! 

Există trei moduri de existenţă ale fiinţelor raţionale: «al 
existenţei», «al bunei existenţe» şi «al veşnicei existenţe». 

«Existenţa» a fost dăruită făpturilor cea dintâi, prin fiinţă, şi 
are în sine puterea. «Existenţa bună» li s-a dat făpturilor a doua, prin 
voinţă, ca unele ce se mişcă de sine, prin lucrare. «Existenţa veşnică» 
li s-a dat a treia, prin har, ca odihnă. 

«Existenţa» are în chip natural numai puterea spre lucrare, 
dar nu poate avea însăşi lucrarea atotdeplină fără hotărârea voinţei. 
«Buna existență» are prin voinţă numai lucrarea puterii naturale, dar 
nu are puterea întreagă fără fire. «Veşnica existenţă» foloseşte puterea 
existenţei şi lucrarea bunei existenţe, pentru că ea nu se află în chip 
natural în făpturi ca putere şi nu rezultă cu necesitate din hotărârea 
voinţei „căci cum s-ar putea afla în cele ce au început după fire şi 
sfârşit după mişcare ceea ce există veşnic şi nu are început şi sfârşit? 
Ci este un hotar care face stabilă firea în ce priveşte puterea ei şi 
voinţa în ce priveşte lucrarea ei, neschimbând raţiunea existenţei nici 
uneia şi hotărnicind veacurile şi timpurile tuturor“.!!? 

«Veşnica existență» este sâmbăta, ziua odihnei lucrărilor 
dumnezeieşti, care nu are nici început, nici sfârşit, nici facere 
(Fac, 2, 2). 

Ziua a opta şi prima, mai bine-zis una şi netrecătoare, este a 
doua venire a lui Hristos, când va avea loc oprirea în stabilitate a celor 
ce se mişcă. Atunci, în cei ce s-au folosit de rațiunea existenţei prin 
voinţă conform firii, se va sălăşlui după dreptate Dumnezeu întreg în 
ei întregi şi le va dărui veşnica existenţă bună, prin împărtăşirea de 
EI; iar celor ce s-au folosit de raţiunea existenţei prin voinţă contrar 
firii, le va da după cuviinţă în loc de veşnica existenţă bună, veşnica 
existenţă nefericită. În aceştia nu mai găseşte loc buna existenţă, ca 
unii ce sunt într-o dispoziţie contrară ei. 


HP G. 91, col. 1364 A. 
H2P G. 91, col. 1392 B. 

Fiinţele raţionale primesc existenţa fericită pentru virtute şi 
pentru mersul drept spre raţiunea după care există, sau existenţa 
nefericită după răutatea şi pentru mişcarea contrară rațiunii după care 
există, adică primesc o existenţă potrivit cu întărirea sau slăbirea 
puterii lor naturale de participare la Dumnezeu. În toţi Dumnezeu 
produce persistenţa existenţei veşnice, după cum există fiecare şi 
după dispoziţia ce şi-a făcut-o. Celor ce vor să participe la EI le dă 
existenţa veşnică fericită, iar celor ce nu vor să participe la EI le dă 
existenţa veşnică nefericită, pentru că „ruperea de Dumnezeu e ruperea 
de viaţă... Cel ce a fost creat continuă să existe incomplet ca să se vadă 
că numai în comuniune cu Dumnezeu are viaţă deplină“.!!5 


15 Sfântul Maxim Mărturisitorul, op. cit. p. 222, nota 288. 

DUMNEZEU CUVÂNTUL 


Întruparea Fiului lui Dumnezeu 


Fiul lui Dumnezeu, cea de-a doua persoană a Sfintei Treimi, 
din iubire nemăsurată faţă de oameni acceptă de bunăvoie să se nască 
trupeşte, însă mai presus de fire, pentru a mântui pe om. 

Numai aceasta a fost cauza naşterii Sale trupeşti, mântuirea firii. 

Sfântul Grigorie Teologul spune că prin întrupare „Cuvântul se 
îngroaşă“.!4 

Sfântul Maxim Mărturisitorul explică: Cuvântul fiind simplu şi 
netrupesc, a hrănit în chip duhovnicesc toate puterile îngereşti din cer, 
după ordine, coborând până la noi, îngroşându-se prin asumarea unui 
trup din noi, pentru noi şi ca noi, afară de păcat, ca să ne înfățişeze în chip 
acomodat nouă, prin cuvinte şi pilde, învățătura despre cele negrăite. 

Lucrarea Fiului lui Dumnezeu se extinde nu numai asupra 
oamenilor, ci şi asupra cetelor îngereşti. Prin această lucrare Cuvântul lui 
Dumnezeu se face mai deplin cunoscut ca Dumnezeu, de la cele mai de 
sus cete îngereşti până la noi, fiecărei trepte după nivelul ei. Prin această 
coborâre la îngeri îi ajută pe aceştia să urce şi mai sus spre Dumnezeu. 
„Ajungând la noi, fiinţe în trup, Fiul lui Dumnezeu 1a trup şi ne comunică 
prin simboluri trupeşti şi prin parabole istorice cunoştinţa despre 
Dumnezeu. Dar pe noi trebuie să ne elibereze şi de patimi şi de moarte, 
ca să putem primi cunoştinţa Lui, ca să ne ridice la fericirea înţelegerii 
Lui şi a comuniunii strânse cu EI. Se îngroaşă luând trup, ca să facă trupul 
nostru transparent prin înduhovnicire şi să-L putem cunoaşte pe El ca 
Dumnezeu prin trupul Său şi prin trupul nostru, devenite transparente în 
parte în cursul vieţii pământeşti şi deplin prin înviere“.I!5 

lisus Hristos care s-a născut fără de început, în chip negrăit, din 
Dumnezeu Tatăl şi exista înaintea veacurilor şi era prin Sine mai presus de 


114 P G. 36, col. 313 B. 

!!5 Sfântul Maxim Mărturisitorul, Ambigua, Traducere din greceşte, 
introducere şi note de Pr. Prof. Dumitru Stăniloae, Editura Institutului Biblic şi de 
Misiune al Bisericii Ortodoxe Române, Bucureşti, 1983, p. 247, nota 317 B. 

orice natură, s-a coborât pentru om sub amândouă, născându-se după 
trup şi în timp. „Pentru Dumnezeu acest act înseamnă acceptarea unei 
mişcări care nu contrazice nemişcarea Lui, sau a unei naşteri temporale, 
care nu-L coboară din eternitatea Lui. Pentru firea omenească apariţia 
unui nou mod de naştere, într-un anumit fel, este o restabilire a firii în 
starea anterioară, originară, produsă prin suflare dumnezeiască“.!!6 

Fiul lui Dumnezeu a luat EI Însuşi chipurile stabilite de EI sau 
mai înainte hotărâte şi le-a arătat în Sine. 

Firea dumnezeiască suportă de bunăvoie, din pricina bunătăţii 
şi a iubirii de oameni nemăsurate, în chip mai presus de fire, naşterea 
trupească, iar firea noastră pregăteşte în chip minunat Dumnezeului 
întrupat după o lege străină, deosebită de fire, un trup fără sămânță, 
însufleţit raţional, întru toate ca al nostru şi asemenea nouă, afară de 
păcat, şi, ceea ce-i şi mai minunat, fără să se ştirbească întru nimic 
prin naştere legea fecioriei celei ce 1-a fost Maică. 

Domnul şi-a luat trupul din sânge feciorelnic. 

David reprezentându-L pe lisus îl numeşte vierme: „Eu sunt 
vierme şi nu om“(Ps. 21, 6). Îl aseamănă cu viermele pentru că nu s-a 
născut din sămânță ca şi noi, ci fără sămânță, ca şi viermii, care nu se 
nasc din sămânță, ci din pământ sau putreziciune. Aceasta se spune 
ca din partea lui Dumnezeu Cel întrupat, deşi nu este înţeles după 
dumnezeire, ci după arătarea smerită în trup. 

Cuvântul s-a făcut fiinţă mai presus de fiinţă, dând firii un alt 
principiu al facerii şi al naşterii, concepându-şi ca o sămânță propriul trup, 
iar născându-se s-a făcut celei ce-L năştea pecete a fecioriei, căci aceeaşi 
este şi Fecioară şi Maică, înnoind firea prin întâlnirea celor opuse. 

Fiul s-a făcut fiinţă într-un chip mai presus de ființă, adică a 
înnoit legile naturale ale naşterii, făcându-se om cu adevărat fără 
sămânţa speciei din bărbat. Fecioara ia în pântece în chip suprafiresc pe 
Cuvântul cel mai presus de ființă, fără bărbat, din sângele ei feciorelnic, 
plăsmuindu-L în mod omenesc, printr-o rânduială străină de fire. 

Întruparea s-a făcut mai presus de oameni, fiindcă s-a petrecut 
dumnezeieşte, fără bărbat, şi s-a făcut după oameni, pentru că s-a petrecut 
omeneşte, prin legea zămislirii şi dezvoltării în pântece femeiesc. 

Întruparea este desăvârşită, Cuvântul luând la naştere suflet 
înţelegător şi trup din trupul nostru. 


116 Ibidem, p. 269, nota 338. 

Sfântul Grigorie Teologul scrie: „Legile firii se vor desface. 
Trebuie să se umple lumea de sus. Hristos porunceşte să nu ne 
împotrivim“.1!? 

Care sunt legile firii care se desfac? Acestea sunt zămislirea 
prin sămânță şi naşterea prin stricăciune, dintre care nici una nu a 
caracterizat întruparea Fiului lui Dumnezeu şi desăvârşita Lui 
înomenire, căci zămislirea a fost cu adevărat curată şi neatinsă de 
sămânță, iar naşterea cu totul curată şi neatinsă de stricăciune. De 
aceea Maria a rămas Fecioară şi după naşterea Celui ce s-a născut, 
căci Dumnezeu care a binevoit să se nască trupeşte din ea, i-a strâns şi 
mai tare legăturile fecioriei prin naştere „căci trebuia, cu adevărat, ca 
Făcătorul firii, îndreptând Cel dintâi firea, să desfacă prin Sine legile 
firii, prin care păcatul osândise pe oameni din pricina neascultării ca să 
aibă acelaşi mod al succesiunii lor ca şi animalele necuvântătoare“.!18 

Dacă Adam cel vechi, care zăcea sub păcat, fiind simplu om, 
odată ce a desfăcut prin neascultare primele legi ale firii în duh, a 
umplut lumea de jos cu cei născuţi ca el în trup spre stricăciune, 
făcându-se începător celor asemenea lui în cădere, cu atât mai mult 
Hristos, noul Adam, Cel fără de păcat, desfăcând ca Raţiune legile 
iraționalităţii pătrunse în fire din pricina păcatului, umple cu dreptate 
lumea de sus cu cei născuţi ca EI în duh spre nestricăciune, făcându-se 
începător celor asemenea Lui în ascultare. 

Aşa se umple deci lumea de sus cu cei ce se nasc după Hristos în 
Duh şi aşa ia sfârşit legea trupului şi a naşterii de jos şi toate îşi revin 
la ritmul lor pentru lumea de sus. 

Sfântul Grigorie scrie: „Cuvântul cunoaşte o întreită naştere: cea 
din trup, cea din botez şi cea din înviere. Pe toate aceste naşteri le arată 
Hristos că le cinsteşte, prima prin suflarea cea dintâi şi de viaţă-dătătoare, 
a doua prin întrupare şi prin botezul cu care s-a botezat EI Insuşi; iar a 
treia, prin învierea pe care a inaugurat-o EI, încât precum s-a făcut primul 
între mulţi fraţi, aşa a primit să se facă şi primul născut din morţi“.!!? 

Sfântul Maxim explică: Este vorba aici aparent de patru naşteri, nu 
de trei: naşterea prin trup, prin botez şi cea prin înviere, cărora li se adaugă 
«prima, prin suflarea cea dintâi şi de viaţă-dătătoare». Cea de-a patra care 
pare naştere, este facerea lui Adam, care nu s-a născut, ci a fost făcut. 


IP G. 36, col. 313 B. 
118 P G. 91, col. 1276 B. 
19 P G. 36, col. 360 C-—361A. 

Urmaşii lui Adam însă se nasc fără a fi făcuţi. În acest fel facerea lui Adam 
este un început fără de care nici un om nu s-ar fi putut naşte. La întruparea 
Cuvântului lui Dumnezeu facerea şi naşterea sunt puse în relaţie. 

Fiul lui Dumnezeu a primit să se întrupeze şi nu a refuzat aceasta 
din pricina căderii omului, dar acceptă această facere ca pogorământ 
la cel căzut. Fiul lui Dumnezeu a acceptat să se nască, golindu-se de 
bunăvoie de slava Sa cea dumnezeiască, pentru a ridica pe om, care 
prin cădere era osândit. Din omul facerii Cuvântul a luat chipul lui 
Dumnezeu, când omul avea libertate față de păcat şi nepăcătuirea. Din 
omul naşterii primeşte asemănarea cu omul supus stricăciunii, pentru 
că deşi nu îşi însuşeşte păcatul şi vinovăția personală pentru păcat, 
primeşte afectele sau capacitatea de suferinţă ca şi noi. 

Fiul lui Dumnezeu a luat din omul facerii o parte şi din omul 
naşterii o parte, îmbinând aceste două părţi. Astfel s-a făcut un nou Adam, 
purtând în Sine prin cele două părți pe vechiul Adam. Din omul facerii a 
luat nepăcătoşenia, dar nu şi nestricăciunea, iar din omul naşterii a luat 
afectele (capacitatea de suferinţă), dar nu a luat păcătoşenia: „n-a luat 
păcatul naşterii noastre pentru că s-a născut din Fecioară ca printr-un fel 
de facere prin suflare dumnezeiască, n-a luat nepătimirea şi imortalitatea, 
pentru că s-a născut din firea noastră după cădere““.!% Îmbinând acestea 
două, prin nepăcătuire a tămăduit pătimirea şi prin patimă şi moarte a 
scos din fire afectele care pot duce la păcat. „Împletindu-le desăvârşit în 
Sine pe amândouă între ele, prin comunicarea reciprocă între amândouă 
părțile, le-a tămăduit cu putere pe una cu alta, prin lipsa consecinţei 
extreme a fiecăreia“.!?! „Partea din facere, care e partea primă şi cinstită 
a lui Hristos ca om, a fost înnoită şi mântuită prin suferinţa provenită 
din naştere, adică printr-o calitate a părţii a doua şi umilite, căci afectele 
de suferinţă ale acesteia nu duceau la păcat, ci erau suportate în mod 
curat; iar pătimirea şi stricăciunea şi moartea părții a doua, provenită 
din naştere, le-a vindecat prin nepăcătuirea părţii întâi“.12 În acest mod 
Mântuitorul a făcut naşterea salvatoare a facerii, reînnoind prin afectul 
naşterii nestricăciunea facerii. Facerea a făcut-o tămăduitoare a naşterii, 
sfinţind prin nepăcătoşenia ei naşterea supusă pătimirii. 


1% Sfântul Maxim Mărturisitorul, op. cit. p. 271, nota 339. 
21 PG. O9l,col. 1317 A. 
12 Sfântul Maxim Mărturisitorul, op. cit. p. 271, nota 340. 

Cuvântul, care a creat firea oamenilor, Se face cu adevărat 
om dintre oameni şi se naşte trupeşte fără de păcat, pentru om, şi se 
botează, suportând EI, Cel ce este Dumnezeu după ființă şi Fiul lui 
Dumnezeu după fire, de bunăvoie pentru noi, naşterea spre înfiere 
duhovnicească, spre golirea de puterea naşterii din trupuri. 

„În Hristos e unit omul dinainte de cădere cu cel de după cădere, 
pentru ca să fie readus cel din urmă la cel dintâi cu voia lui“.12%5 

Naşterea în dureri este o urmare a neascultării protopărinților în 
rai. Pentru că Fiul lui Dumnezeu ascultă de Tatăl şi vine în lume ca să 
o mântuiască, naşterea Lui nu putea fi în dureri şi naşterea dureroasă 
este biruită la întruparea Cuvântului lui Dumnezeu. 

La naşterea din Fecioară a Fiului lui Dumnezeu firea umană şi-a 
ascuns păcătoşenia şi naşterea din poftă care îi erau proprii, şi în locul 
acestora s-a revelat minunea dumnezeiască a naşterii dintr-o Fecioară, 
fără sămânță. 


lisus Hristos Dumnezeu adevărat şi om adevărat 


Din dor nesfârşit după oameni Fiul lui Dumnezeu s-a făcut cu 
adevărat om, fără să pătimească ceva în fiinţa proprie prin deşertarea 
cea negrăită, şi a luat fiinţă din fiinţa oamenilor Cel mai presus de 
fiinţă. „Nu a produs numai în noi nălucirea că ar avea în Sine o formă 
trupească, după aiurelile maniheilor, nici nu a adus cu Sine din cer 
un trup consubstanţial, după poveştile lui Apolinarie, ci după fiinţa 
întreagă s-a făcut cu adevărat om, adică prin primirea trupului cu 
suflet, pe care le-a unit cu Sine după ipostas“.12 

Dumnezeu Cel unul născut S-a făcut om cu adevărat deplin, ca 
să lucreze EI Însuşi mântuirea noastră printr-un trup activ prin fire, 
însufleţit de minte şi rațiune. 

lisus Hristos este cu adevărat om, pentru că s-a născut din femeie, 
dar mai presus de om pentru că s-a născut din Fecioară. Este mai presus de 
oameni pentru că s-a născut din Fecioară, dar asemenea oamenilor pentru 
timpul petrecut în pântece şi pentru că s-a supus legilor sarcinii. Este din 
ființa oamenilor, pentru că trupul lui este din sângele Fecioarei, dar nu s-a 


123 Ibidem, p. 297, nota 372. 
124 P G.O9l,col. 1048 C-D. 

subordonat firii umane când s-a făcut om, ci a rămas cu totul necuprins, şi 
întruparea Sa a arătat-o ca fiind mai necuprinsă decât orice taină. 

Cuvântul lucrează şi pătimeşte potrivit cu EL Însuşi, acomodân- 
du-se mai presus de fire celor după fire. Păzeşte neschimbabilitatea 
neştirbită a amândurora, a Sa care pătimeşte şi a celor făcute în chip 
minunat conform firii. Astfel, mişcându-se cu adevărat spre noi, în jos, 
prin arătarea în chipul nostru, S-a făcut om desăvârşit, nemişcându- 
se totuşi nicidecum din Sine şi neprimind câtuşi de puţin experiența 
circumscrierii în spaţiu; şi ne-a îndumnezeit desăvârşit nesuprimând 
nimic din firea noastră prin vreo modificare. Se dă întreg pe Sine 
Însuşi, fără ştirbire, şi ia pe om întreg şi deplin prin unirea negrăită şi 
nevătămată, nemicşorând desăvârşirea nici unuia. Şi este cu adevărat 
acelaşi Dumnezeu întreg şi acelaşi Om întreg, dându-se pe Sine Însuşi 
mărturie, prin desăvârşirea celor două firi în care este cu adevărat, despre 
neschimbabilitatea şi constanța amândurora. Aşa desface Dumnezeu legile 
firii, folosindu-se de fire în cele ale firii, în chip mai presus de fire. 

Fiul lui Dumnezeu necunoscând deloc păcatul, a binevoit să se 
facă pentru noi păcat în mod nepăcătos, neieşind din ale Sale, ca pe noi, 
cei robiţi păcatului, să ne readucă în libertatea de la început, prin înfierea 
noastră prin Sine. Căci fiind bogat prin dumnezeire, sărăceştă într-o sărăcie 
de bogăţie făcătoare, asumând mai presus de fire trupul nostru, ca noi să 
ne îndumnezeim cu dumnezeirea Lui, şi fiind în chipul lui Dumnezeu şi 
Dumnezeu prin ființă, s-a îmbrăcat în chipul robului prin revărsarea bunătăţii, 
şi fiind Cuvânt simplu, s-a făcut fără schimbare trup (loan 1, 14). 

Trupul Domnului s-a unit după fire şi după ipostas cu Însuşi 
Dumnezeu Cuvântul. Trupul lui Hristos se poate numi teofor (purtător 
de Dumnezeu), ca unul ce poartă pe Dumnezeu Cuvântul prin unire 
nedespărțită. 

Cuvântul în taina întrupării a luat firea omenească întreagă, 
precum s-a spus: „întru care locuieşte, trupeşte, toată plinătatea 
dumnezeirii“(Col. 2, 9), pentru că a luat pentru noi toate ale noastre, 
afară de păcat. Dumnezeu Cel întrupat nu a fost străin de nimic dintr- 
ale noastre, decât de păcat, care de altfel nu aparţine firii. 

Dumnezeu Cuvântul a luat fiinţă fără schimbare, pentru că a 
rămas Dumnezeu şi a luat ființă asemenea nouă în întregime, adică a 
luat cu adevărat trup şi suflet: trup pământesc şi suflet înţelegător. 

Cuvântul s-a făcut asemenea nouă în mod neschimbat şi 
neconfundat şi a rămas în cele naturale ale noastre mai presus de fire, 
şi în cele ale fiinţei noastre mai presus de ființă, primind prin zămislirea 
cea negrăită toate ale firii împreună cu firea, nu avea nici un atribut 
omenesc, afirmat prin raţiunea naturală, care să nu fie şi dumnezeiesc. 

Şi-a asumat întreaga fiinţă a omului, dar nu-L despărțim de 
dumnezeiere, căci nu este numai om, dar nu este nici numai mai 
presus de ființă, întrucât este şi om. Dumnezeul tuturor este după fiinţa 
întreagă cu adevărat om. A obosit de călătorie (loan 4, 6) şi a flămânzit. 
Acestea arată că s-a făcut om deplin, cu pătimirile lui. 

lisus făcându-se om ca noi, are existenţa neschimbată ca 
Dumnezeu, căci înomenindu-se, a rămas Dumnezeu. 

Cuvântul este cauza mai presus de fiinţă, pentru că este Creatorul 
tuturor (loan 1,3), şi s-a făcut ca noi fără schimbare, prin întrupare 
neamestecată, pentru că a rămas Dumnezeu făcându-se văzut ca om 
şi păstrând însuşirile fiecărei firi. 

Hristos este şi Dumnezeu şi om. S-a făcut om desăvârşit, dar 
a rămas şi ceea ce era pururea, adică Dumnezeu. Nu este numai om, 
fiindcă Acelaşi e şi Dumnezeu, însă nu este nici numai supraființial, 
fiindcă Acelaşi este şi om. Nu este om simplu, nici numai Dumnezeu, 
ci este om cu adevărat Preaiubitorul de oameni. 

Dumnezeu a reînnoit firea noastră, sau ca să spunem mai 
adevărat, a înnoit-o şi a readus-o la străvechea frumuseţe a nestri- 
căciunii prin Sfântul Lui trup însufleţit rațional, pe care l-a luat din noi. 
Ba mai mult, i-a procurat firii cu generozitate îndumnezeirea, din care 
nu mai poate nicidecum cădea, fiind întrepătrunsă cu Însuşi Dumnezeu 
cel întrupat, ca sufletul cu trupul, printr-o unire neamestecată. 

Şi ce este mai minunat decât aceasta, e că fiind Dumnezeu prin fire 
şi binevoind să se facă şi om prin fire, nu a schimbat hotarele nici unei 
firi prin cealaltă, ci fiind întreg Dumnezeu, a rămas şi întreg om. Faptul 
că era Dumnezeu nu l-a împiedicat de a se face om, nici faptul că s-a 
făcut om nu i-a micşorat existenţa Sa ca Dumnezeu, ci s-a păstrat Unul 
şi Acelaşi prin amândouă, fiind amândouă cu adevărat în chip natural. 

„Dumnezeu s-a făcut cu atât mai cunoscut prin întrupare, cu cât s-a 
arătat mai necuprins de firea omenească... E ascuns sub acoperământul 
Său omenesc, dar se vede că Cel ascuns e mai presus de om, sau nu e 

numai om... Misterul ţine de Dumnezeu, Care nu poate fi hotărnicit, 
în adâncimea Lui, de arătarea omenească.““125 

Iisus care ca Dumnezeu sfinţeşte toate, Acelaşi ca om a fost sfințit 
de Tatăl, de Sine Însuşi, întrucât e şi Dumnezeu, şi de Duhul Sfânt. Deşi 
este sfinţit, este neschimbat după ființă, căci este Dumnezeu. 


lisus Hristos Dumnezeu şi om într-un singur ipostas 


Cuvântul lui Dumnezeu, fiind întreg fiinţă deplină ca Dumnezeu, 
şi întreg ipostas neştirbit ca Fiu, golindu-se, s-a făcut sămânță a pro- 
priului trup şi compunându-se prin zămislire negrăită, s-a făcut ipostas 
al trupului pe care l-a luat, şi prin această taină nouă făcându-se cu 
adevărat om întreg în chip neschimbat, a fost Acelaşi ipostas al celor 
două firi, al celei necreate şi al celei create, nepătimitoare şi pătimitoare, 
primind fără nici o lipsă toate raţiunile naturale al căror ipostas era. 

Cuvântul s-a făcut ceea ce nu era, compus după ipostas, rămâ- 
nând ceea ce era, simplu după fire, ca să mântuiască pe om. 

Firea omenească era întrepătrunsă în întregime de firea dum- 
nezeiască în lisus Hristos, fiind unită în mod necontopit cu aceea, şi 
neavând nicidecum ceva dezlegat şi despărțit de dumnezeirea unită cu 
ea după ipostas, pentru că unirea înlăturând despărțirea nu desființează 
deosebirea firilor. Prin unire nu se ştirbeşte după fire şi calitate în nici 
un fel raţiunea fiinţială a celor unite. 

Cuvântul a luat în sens propriu şi real cu adevărat însăşi firea 
omenească şi şi-a unit-o Sie după ipostas în mod neschimbat, nealterat, 
nemicşorat şi neîmpărțit, păstrând-o necăzută din raţiunea şi hotarul ei. 

Prin întrupare Cuvântul lui Dumnezeu nu s-a circumscris în 
persoana lui lisus Hristos şi nu s-a subordonat firii omeneşti, transfor- 
mându-se din Dumnezeu în om, ci a ridicat la Sine firea umană, El 
rămânând cu totul necuprins. 

Dumnezeu s-a făcut om, rămânând în acelaşi timp Dumnezeu. 
Firea divină este una şi firea umană este alta. Cea care leagă aceste 
două firi este persoana cea una şi unică a lui lisus Hristos. 

„Taina cea mare este că cele două firi unite într-un ipostas rămân 
deosebite, dar ipostasul rezultat din unirea lor este unul“.1?6 


125 Sfântul Maxim Mărturisitorul, op. cit. p. 56, nota II. 

Sfântul Grigorie Teologul scrie: „lar Dumnezeu se zice nu al 
Cuvântului, ci al părții Lui văzute, căci cum ar fi Dumnezeu al Celui ce e 
propriu Dumnezeu? lar Tată este nu al părții Lui văzute, ci al Cuvântului, 
căci acesta era îndoit. Deci pe de o parte, amândouă se afirmă în sens 
propriu, pe de alta, nu în sens propriu. La noi însă e dimpotrivă, căci 
Dumnezeu ne este în sens propriu Dumnezeu, dar nu Tată“.!?” 

Sfântul Maxim lămureşte: Dumnezeu este în sens propriu Tată al lui 
Hristos, ca al Celui ce este şi după întrupare Fiu şi Dumnezeu-Cuvântul 
şi unul din Sfânta Treime; dar este şi Dumnezeu al aceluiaşi Hristos, 
iarăşi în sens propriu, ca al Celui ce este om cu adevărat, din pricina 
trupului, şi unul dintre oameni. Căci cele proprii părților se atribuie 
în sens propriu întregului care constă din ele, ca celui ce primeşte în 
chip natural, în sens propriu, toate însuşirile părților din care consistă. 

Pe de altă parte, iarăşi amândouă numirile trebuie înţelese în sens 
impropriu, căci nici una nu se poate spune în sens propriu în legătură 
cu Hristos, din pricina deosebirii naturale a firilor din care şi în care 
consistă. Căci cele ce sunt proprii întregului ca sinteză, niciodată nu se 
vor putea atribui în sens propriu uneia sau alteia din părțile sale. Astfel 
Tatăl nu este Dumnezeu al Cuvântului în sens propriu, nici nu este Tată 
al trupului în sens propriu. Dumnezeu este Tată al ipostasului cel unul, 
ca al Hristosului cel unul, şi Dumnezeu pentru firea omenească. Dar 
deosebirea după fiinţă a firilor impune folosirea acestor numiri în sens 
impropriu, aşa cum este la noi, căci nouă Dumnezeu ne este Dumnezeu 
în sens propriu, cum este şi al trupului Cuvântului, dar nu ne este Tată 
în sens propriu, precum nici al trupului Cuvântului. 

Când Hristos este cugetat ca ipostas, trebuie să folosim în sens 
propriu amândouă numirile, şi cea de Dumnezeu şi cea de Tată, dar 
când, din pricina existenţei neamestecate a celor în care şi din care 
este, se contemplă firile lui Hristos, trebuie să afirmăm aceste numiri 
invers, adică în sens impropriu, cum este la noi. 

Atunci când firile sunt separate în cugetare, se separă împreună 
cu ele şi numirile. Adică, atât cât privim pe Hristos, ipostasul cel unul, e 
nedespărțită împreunarea numirilor, prin comunicare. Dar când distingem 


12 Pr. Prof. Acad. Dr. Dumitru Stăniloae, Studii de Teologie Dogmatică 
Ortodoxă, Editura Mitropoliei Olteniei, Craiova, 1991, p. 56. 
I27 PG. 36,col. 113A-B. 

prin cugetare firile care constituie ipostasul cel unul al lui Hristos, 
distingem împreună cu firile şi numirile. 

Când Tatăl este numit Dumnezeu al lui Hristos, dacă se cugetă la 
cele două firi, este numit în sens propriu Dumnezeul făpturii şi impropriu 
al lui Dumnezeu-Cuvântul, dar şi invers: este numit Tată al Cuvântului în 
sens propriu, Şi al făpturii în sens impropriu, cum este şi la noi, căci nouă 
Acelaşi ne este Dumnezeu în sens propriu şi Tată în sens impropriu. 

Iisus Hristos fiind unul, nimic nu era mai unitar ca El, nici mai 
unificator şi mai păstrător al celor ale Lui, de aceea Acelaşi era şi 
Dumnezeu ce pătimea cu adevărat, şi om ce săvârşea minuni cu adevărat, 
fiind ipostasul adevărat al unor firi adevărate, prin unire negrăită. Lucrând 
prin cele două firi în chip corespunzător cu fiecare, se arăta conservându- 
le cu adevărat necontopite şi conservându-Se necontopit, odată ce a 
rămas prin fire nepătimitor şi pătimitor, nemuritor şi muritor, văzut şi 
cugetat ca Cel ce Acelaşi era Dumnezeu prin fire şi om prin fire, şi prin 
identitate ipostatică a îndumnezeit în sens propriu trupul pe care l-a luat. 


Caracterul pătimitor al firii umane a lui lisus Hristos 


Fiul lui Dumnezeu prin deşertare ia chip de rob şi îşi însuşeşte 
ceea ce este străin, adică devine om cu adevărat prin fire pătimitor, 
pentru că a primit odată cu firea noastră şi caracterul ei pătimitor. Trupul 
era al Cuvântului, şi după trup era cu adevărat Dumnezeu pătimitor. 
„Dar primind nu patimile plăcerii, ci numai patimile suferitoare care au 
venit în firea noastră de pe urma acelora, le-a biruit pe acelea“.!7%8 

„Hristos pătimeşte nu satisfăcând patimile, deci nu păcătuind, ci 
le pătimeşte împotrivindu-se păcatului pentru că nu primeşte păcatul, iar 
prin aceasta slăbeşte patimile care de obicei prilejuiesc păcatul“. 

Prin puterea Sa, Hristos a făcut pătimirile firii fapte ale voinţei Sale, 
nu cum sunt la noi efecte ale necesității naturale, pentru că invers de cum 
este la noi, a arătat elementul pătimitor aflat în noi prin fire mişcat în Sine 
de libertatea voii, pe când la noi, el obişnuieşte să mişte voia. Prin aceasta a 
mistuit ceea ce era mai rău în noi, prin care a intrat pătimirea în fire, adică 


1% Pr. Acad. Prof. Dr. Dumitru Stăniloae, Sfânta Treime sau la început a 
fost iubirea, Editura Institutului Biblic şi de Misiune al Bisericii Ortodoxe Române, 
Bucureşti, 1993, p. Sl. 

12 Sfântul Maxim Mărturisitorul, op. cit. p. 48, nota 2. 

legea păcatului, care a provenit din neascultare, a cărei putere stă în 
dispoziția potrivnică firii a voii noastre, care a introdus puterea patimilor 
în firea noastră, şi nu numai că ne-a mântuit pe noi cei ţinuţi sub păcat, 
dar ne-a împărtăşit şi din puterea Sa dumnezeiască, dezlegând în Sine 
pedeapsa noastră. 


Lucrarea divino-umană a lui lisus Hristos 


Toate lucrările Sfintei Treimi sunt comune întregii Treimi, afară 
de întrupare, care este proprie numai Fiului, pentru că „Fiul Însuşi 
şi-a lucrat întruparea“.!30 Astfel înomenirea Cuvântului se distinge în 
întregime şi cu adevărat de Sfânta Treime. 

Toate cele săvârşite pentru mântuirea firii sunt manifestări omeneşti 
ale Fiului lui Dumnezeu, şi la acestea nu au luat parte nici Tatăl, nici 
Sfântul Duh, decât prin bunăvoință şi voirea întrupării şi prin conlucrarea 
cu Dumnezeu-Cuvântul în minuni. Naşterea, copilăria, creşterea, setea, 
oboseala, întristarea, lacrimile, sângele, împunsătura în coastă, moartea 
de bunăvoie şi cele asemenea, în nici un fel nu sunt comune Tatălui şi 
Duhului, decât dacă spune cineva că au consimţit şi le-au dorit. 

Cuvântul prin întrupare n-a suprimat lucrarea constitutivă a 
fiinţei celei primite, precum nici însăşi fiinţa. S-a făcut fiinţă în chip 
mai presus de fiinţă şi lucra cele ale omului mai presus de om; deci a 
arătat în amândouă noutatea modurilor cu păstrarea raţiunilor naturale, 
fără de care nimic din cele ce există nu e ceea ce este. 

lisus a ostenit, a flămânzit, a însetat, s-a înfricoşat de moarte, a 
lăcrimat după legea trupului. Acestea sunt dovada şi semnul coborârii la 
robi şi la cei împreună-robi, căci a rămas Stăpân prin fire şi s-a făcut rob, 
pentru noi cei prin fire robi, lucrând ca un Stăpân în cele ale robului, adică 
dumnezeieşte cele trupeşti. A arătat în cele trupeşti puterea nepătimitoare şi 
prin fire stăpânitoare, care a desfiinţat prin patimă stricăciunea şi a procurat 
prin moarte viaţa nestricăcioasă, şi săvârşind ca un rob cele ale Stăpânului, 
adică trupeşte cele dumnezeieşti, a făcut arătată chenoza cea negrăită care 
a îndumnezeit prin trup pătimitor tot neamul omenesc devenit pământ 
prin stricăciune. Cuvântul fiind Dumnezeu a lucrat cele dumnezeieşti în 
trup, dar a avut manifestările noastre mai presus de noi, ca naşterea din 
Fecioară, lipsa de păcat, grăirea cu puterea lui Dumnezeu, umblarea pe 


130 P G. 90, col. 876 D. 

apă şi cele asemenea. Prin trupul pătimitor din fire a făcut arătată puterea 
suprainfinită, căci lucra în chip unitar, şi prin fiecare din cele făcute de 
EI manifesta deodată cu puterea dumnezeirii Sale, în chip nedespărțit, 
lucrarea trupului propriu. „Nu lucra separat prin nici una din cele două 
firi, căci nu se putea separa ca ipostas unificator de nici una, adeverea prin 
fiecare pe cealaltă. Prin firea omenească făcea vădită pe cea dumnezeiască, 
deşi nu era nici un gol în firea omenească prin care să răzbească la vedere 
descoperită cea dumnezeiască““.!! 

isus Hristos nu săvârşea cele dumnezeieşti ca Dumnezeu, pentru 
că le săvârşea prin trup şi nu numai cu dumnezeirea, însă erau dumne- 
zeieşti. Nici cele omeneşti nu le lucra ca om, căci le săvârşea când 
voia cu putere dumnezeiască, dând timp trupului să lucreze ale lui, 
dar erau totuşi omeneşti. 

Nu săvârşea cele dumnezeieşti ca Dumnezeu, fiindcă era şi om, 
dar nici cele omeneşti ca om, căci era şi Dumnezeu. Firile (dumnezeiască 
şi omenească) erau unite în mod desăvârşit şi aşa au fost săvârşite cele 
raportate la acestea, şi se interpătrund datorită perfectei lor uniri. Cum nu 
făcea faptele dumnezeieşti ca Dumnezeu o arată umblarea în mod trupesc 
cu picioarele pe apă. Este în puterea lui Dumnezeu să întărească apa, dar 
nu este propriu lui Dumnezeu să umble cu picioare omeneşti, nici nu este 
caracteristic lui Dumnezeu să aibă trup cu picioare şi oase. Este în puterea 
lui Dumnezeu să facă Fecioara să ia în pântece, dar nu este propriu lui 
Dumnezeu să ia forma persoanei umane şi celelalte membre omeneşti. 

Hristos „nu a săvârşit cele ale omului ca un om. Era om născut 
din Fecioară, dar aceasta nu s-a întâmplat cum se întâmplă omului, căci 
ce om se naşte din Fecioară? De asemenea, să umble cu picioarele este 
propriu omului, însă să umble pe apă nu este caracteristică omenească, 
fiindcă ce om a făcut aceasta?“.1%? 

Domnul lisus lucra mai presus de om cele omeneşti şi schimba 
prin paşii Săi firea elementelor, fără schimbare, căci umbla cu adevărat 
cu picioarele uscate, ce aveau un volum corporal şi o greutate materială, 
pe apa fluidă şi nestatornică, trecând pe mare ca pe uscat şi arătând prin 
această umblare, deodată cu puterea dumnezeirii Sale şi nedespărțită de 
ea, lucrarea naturală a trupului, căci mişcarea aceasta de trecere aparţinea 


551 Sfântul Maxim Mărturisitorul, op. cit. p. 61, nota 17. 
13 P G. 4,col. 533 D. 

prin fire trupului şi nu dumnezeirii suprainfinite şi suprafiinţiale, unită 
cu EI după ipostas. 

lisus Hristos a lucrat numai ca Dumnezeu, când nefiind de faţă 
a vindecat sluga sutaşului; şi numai ca om, deşi era Dumnezeu, când 
mânca şi se întrista. Săvârşea minunile cu ambele firi dând lumină 
ochilor orbilor prin ungerea cu tină şi oprind curgerea sângelui de la 
femeia cea bolnavă prin atingere. 

lisus nu lucra prin nici una dintre cele două firi al căror ipostas 
era în mod separat de cealaltă, ci mai degrabă adeverind prin fiecare 
pe cealaltă. Căci fiind amândouă cu adevărat, ca Dumnezeu mişca 
propria Sa omenitate, iar ca om manifesta propria Sa dumnezeire. 
Astfel pătimea dumnezeieşte, căci pătimea de bunăvoie, odată ce nu 
era simplu om, şi săvârşea minuni omeneşte, căci le săvârşea prin trup, 
pentru că nu era numai Dumnezeu. 

Săvârşea cele dumnezeişti nu ca Dumnezeu, adică nu numai 
dumnezeieşte, despărțite de trup, căci nu era numai mai presus de 
fiinţă; nici cele omeneşti ca om, adică nu numai trupeşte, despărțite de 
dumnezeire, căci nu era numai om. Fiind Dumnezeu săvârşea omeneşte 
minunile, împlinindu-le prin trupul prin fire pătimitor, şi fiind om, suporta 
dumnezeieşte patimile firii, făcând aceasta cu putere dumnezeiască. Mai 
bine zis le împlinea şi pe unele şi pe altele în chip teandric, ca Cel ce era 
deodată Dumnezeu şi om. Lucra deodată dumnezeieşte şi omeneşte atât 
cele dumnezeieşti, cât şi cele omeneşti, sau mai limpede spus, manifesta 
deodată o lucrare dumnezeiască şi omenească. Această lucrare este 
teandrică, adică o lucrare împletită a lui Dumnezeu şi a omului, şi ea 
corespunde Dumnezeului întrupat, adică înomenit în mod deplin. 

Puterea tăietoare a sabiei înroşite în foc devine putere arzătoare şi 
puterea arzătoare putere tăietoare. Precum s-a unit focul cu fierul, aşa s-a 
unit şi puterea arzătoare a focului cu puterea tăietoare a fierului, şi fierul 
a devenit arzător prin unire cu focul, iar focul tăios prin unire cu fierul, 
dar în nici un fel nu pătimeşte nici una vreo prefacere în cealaltă prin 
comunicare de pe urma unirii, ci fiecare rămâne şi după primirea însuşirii 
de la puterea cu care s-a unit, necăzută de la însuşirea cea proprie după 
fire. Aşa şi în taina dumnezeieştii întrupări, dumnezeirea şi omenitatea 
s-au unit după ipostas, fără să iasă nici una din lucrarea sa naturală din 
cauza unirii, dar în acelaşi timp fără să aibă după unire desfăcută lucrarea 
ei şi distinctă de cea a firii cu care s-a unit şi cu care subzistă împreună. 

Nu este îngăduit a se spune că în Hristos este simplu o singură 
şi naturală lucrare a dumnezeirii şi a trupului, pentru că dumnezeirea 
şi trupul nu sunt, după calitatea naturală, unul şi acelaşi lucru. 
Hristos „nu face lucrarea firii omeneşti, care primeşte acest mod 
nou, lucrare dumnezeiască, dar o face unealtă şi colaboratoare a 
lucrării dumnezeieşti, mediu activ al lucrării dumnezeieşti. Ipostasul 
Cuvântului face lucrarea omenească pe care a creat-o, nu identică cu 


lucrarea firii dumnezeieşti, dar conformă cu aceasta“.155 


Ascultarea Fiului lui Dumnezeu de Tatăl 


Ca Dumnezeu prin fire, Cuvântul era cu totul liber de ascultare 
şi neascultare, căci ca Domn este prin fire dătător a toată porunca. 

Cuvântului îi sunt străine prin fire ascultarea şi supunerea, 
pe care le-a răbdat pentru noi, care am călcat porunca, dar lisus 
a lucrat mântuirea neamului omenesc, făcându-şi al Său ce era al 
nostru, de aceea cinsteşte cu fapta ascultarea, făcându-se prin fire 
un nou Adam. 

Cuvântul este şi dătător de lege şi sub lege, pentru că şi El 
ca om a fost îndrumat prin îngeri să plece în Egipt şi să se întoarcă 
de acolo şi El este Creatorul îngerilor, şi unul şi acelaşi în două 
firi a săvârşit taina mântuirii, căci „Dumnezeu fiind în chip, nu a 
socotit ştirbire a fi deopotrivă cu Dumnezeu, ci s-a deşertat pe Sine 
chip de rob luând“(Filip. 2, 6-7). Nu a socotit ştirbire, adică nu a 
disprețuit să asculte ca om de îngeri, ci se supune rânduielilor impuse 
de Dumnezeu Tatăl prin îngeri, pentru că Acesta i-a desemnat să 
călăuzească neamul omenesc. 

Stăpânul prin fire cinsteşte ascultarea şi o trăieşte prin pătimire, 
nu numai ca să mântuiască prin ale Sale toată firea, curăţind-o de 
ceea ce este mai rău, ci şi ca să guste ascultarea noastră, învățând prin 
cercare cele ale noastre, descoperind cât ni se cere şi cât ni se iartă în 
raport cu desăvârşita ascultare, prin care aduce Tatălui pe cei mântuiţi, 
care se arată ca EI prin puterea harului. 


133 Pr. Prof. Acad. Dr. Dumitru Stăniloae, Studii de Teologie Dogmatică 
Ortodoxă, Editura Mitropoliei Olteniei, Craiova, 1991, p. 83. 

Cuvântul lui Dumnezeu, Rațiunea celor existente 


De ce Dumnezeu Cuvântul este numit Raţiune? El are în Sine 
cauzele tuturor existenţelor, căci raţiunile întregii firi sunt în El, ca Cel 
ce este cauza întregii creaţii, pentru că prin El s-au făcut toate, căci 
ideile şi modelele sunt în EI nu ca diferite în ceva diferit, ci înţelesuri 
şi acţiuni veşnice care fac toate, adică natura, pentru că şi firea este 
rațiune care are cauză, pentru că naturile celor existente nu există la 
întâmplare şi fără rost. Cuvântul mai este numit Raţiune pentru că 
inaintează fără piedică prin toate şi străbate prin toate până la cele din 
urmă „căci Cuvântul lui Dumnezeu e viu şi lucrător“ (Evrei 4, 12). 

„Cuvântul s-a ascuns pe Sine pentru noi în chip negrăit în rațiunile 
lucrurilor şi se face cunoscut în chip proporțional prin fiecare din cele 
văzute ca prin nişte semne scrise, întreg, deodată, în toate atotdeplin 
şi întreg în fiecare şi nemicşorat; Cel nedivers şi pururea la fel, în cele 
diverse; Cel simplu şi necompus în cele compuse; Cel fără de început, în 
cele supuse începutului; Cel nevăzut, în cele văzute şi Cel nepipăit în cele 
pipăite“.15+ „Dar numai pentru că s-a întrupat Cuvântul dumnezeiesc în cea 
mai clară formă în Hristos, îl putem vedea în toate lucrurile, ca încorporări 
ale raţiunilor şi cuvintelor Lui, fără să-L identificăm cu ele, dar simţindu-L 
lucrând în ele ca Subiect mai presus de ele, transcendent lor. Însă şi mai 
direct este încorporat şi prezent Cuvântul în cuvintele Scripturii““.155 

Dumnezeu Cuvântul fiind Însuşi şi în mod real adevărul, pe bună 
dreptate este şi cunoştinţa simplă a celor ce sunt. Noi suntem înălţaţi 
la cunoaşterea lui Dumnezeu, şi Hristos este Cel ce ne înalță. 


lisus Hristos Mântuitorul lumii 


Trupul lui Hristos era pământesc, şi nu ceresc cum credeau unii 
şi Dumnezeu Cuvântul este Cel ce a pătimit cu adevărat în trup, încât 
una dintre persoanele Sfintei Treimi a fost pe cruce. 

Pătimirea pe cruce şi faptul că Dumnezeu a pătimit cu trupul 
pare contrar raţiunii şi absurd, dar acesta este adevărul real. 

Unii eretici spuneau că dacă nu acceptăm că a pătimit cu dumnezeirea 
precum a voit, îl facem pe Dumnezeu neputincios, susținând că nu poate, 
dacă vrea, să pătimească cu dumnezeirea. Dumnezeu nu a voit aceasta, 


134 P G. 91, col. 1285D. 
155 Sfântul Maxim Mărturisitorul, op. cit. p. 248, nota 318. 

pentru că a avut cu ce să pătimească, fiind contrar firii să pătimească 
dumnezeirea, care este prin fire nepătimitoare, precum zice Apostolul: „Nu 
poate Dumnezeu să se tăgăduiască pe Sine Însuşi“(I Tim. 2, 13). 

isus Hristos a pătimit pentru noi cu trupul şi nu cu dumnezeirea. 

Sfântul evanghelist Luca relatează în Evanghelie că în timpul răstig- 
nirii lui lisus s-a făcut întuneric de la ora a şasea, când a început eclipsa 
de soare. Toţi s-au mirat cum s-a întâmplat această eclipsă, de vreme ce 
luna se afla în ziua a 14-a, neexistând deci o întâlnire între soare şi lună. 

Aici se vede modul straniu al eclipsei. Era ziua a 14-a (deci nu era 
timpul conjuncţiei soarelui cu luna) şi de la răsărit a venit luna pe la ora 
a şasea în dreptul soarelui, şi intersectându-se cu acesta a acoperit întâi 
partea de răsărit a discului solar, şi apoi a acoperit soarele până a ascuns 
tot discul lui. Dacă era o eclipsă obişnuită, ar fi trebuit ca din aceeaşi 
parte să aibă loc şi eclipsa şi dispariția ei. Astfel luna acoperă soarele 
de la răsărit, întâi partea răsăriteană a discului acestuia şi tot de acolo 
începe să descopere şi discul solar, căci luna înaintând spre apus trece 
peste soare, descoperind întâi prima lui parte, adică cea de la răsărit. În 
timpul patimii Mântuitorului nu s-a întâmplat aşa, ci dimpotrivă, pentru 
că luna a venit de la răsărit şi a acoperit soarele şi a ascuns întreg discul 
lui, în continuare însă n-a înaintat spre apus, ci s-a întors iarăşi spre 
răsărit şi a descoperit întâi partea de apus a discului solar, căci s-a mişcat 
înapoi, încât nu s-a făcut acoperirea şi descoperirea din aceeaşi parte. 

Cuvântul s-a făcut om şi a acceptat jugul legii, şi pentru că a 
pătimit s-a aflat cu cei morţi, dar El numai din bunătate s-a luptat cu 
stăpânirea morţii, căci „n-a săvârşit păcat nici viclenie“ (Isaia 53, 9), 
de aceea a fost cu neputinţă să fie ţinut de moarte. „Vine stăpânitorul 
lumii acesteia şi în Mine nu află nimic“(loan 14, 30). Stăpânitor al 
lumii şi al voilor diavoleşti din om este Satana, care are stăpânirea 
morţii, dar în Hristos nu a aflat nimic din neascultarea lui şi lisus a 
fost lăsat „între cei morţi slobod“(Ps. 87, 4). 

Demonii recunoşteau dumnezeirea lui lisus, dar nu prin tărie a 
biruit Hristos pe Satana, ci prin judecată şi dreptate, şi astfel cu trupul 
şi cu slăbiciunea lui a biruit pe tot vrăjmaşul şi iadul şi a înviat a treia 
zi, nefiind reţinut de moarte, dăruind celor ţinuţi în iad învierea. 

Puterile rele şi nevăzute ale diavolului au fost biruite prin moarte, 
şi locul morţii l-a luat învierea morţilor şi împărăţia cerurilor. 

Hristos „născut ca orice om, ar fi murit ca orice om, fără să poată 
învia nici EI şi fără să poată învia nici pe oamenii a căror fire a asumat- 
o. Crucea Lui n-ar fi fost mântuitoare, dacă s-ar fi născut cu păcatul care 
l-ar fi supus morţii ca pe toţi oamenii, deci n-ar fi acceptat moartea de 
bunăvoie pentru ceilalți oameni, ca să o poată birui, ci ar fi suportat-o 
fără voie, pentru vina Lui, ca o lege căreia i-ar fi fost şi EI supus“.!% 
„Învingând stricăciunea naşterii, EI a învins şi sfârşitul stricăciunii prin 
moarte“. „Numai prin zămislirea şi naşterea Sa ca om din Fecioară, Fiul 
lui Dumnezeu a dat putere spiritului Său uman de a birui moartea cu trupul 
... Între zămislirea din Fecioară şi înviere este aşadar o strânsă legătură“. 158 

După Înviere, prin suflarea Lui, Domnul lisus Hristos a dat 
apostolilor Duhul Sfânt, dar deşi era Dumnezeu, nu i-a hirotonit EI, ci 
a făgăduit că va trimite pentru aceasta de la Tatăl pe Duhul Sfânt, şi 
apostolii au fost hirotoniți când li s-au arătat lor ca limbi de foc. 

După 40 de zile de la Învierea Sa din morţi lisus s-a înălțat la cer. 
„Cel ce umbli pe aripile vânturilor“(Ps. 103, 4) poate arată Înălţarea 
Lui la cer, pentru că spune Scriptura: „un nor l-a luat pe EI de la ochii 
lor“(Fapte 1, 9). 

lisus Hristos care s-a înălțat ca om la cer, este Împăratul slavei 
şi Domnul tuturor puterilor îngereşti, după cum aflăm din psalmi: 
„Ridicaţi căpetenii porțile voastre“ şi întreabă acestea: „cine este acesta 
împăratul slavei? şi aud: „Domnul puterilor“(Ps. 23, 7-10). Şi deşi 
este Domn al puterilor este cu toate acestea om adevărat cu trup, încât 
căpeteniile rămân surprinse din cauza paradoxului. 

lisus s-a înălțat ca om la cer şi şade cu trupul de-a dreapta Tatălui 
acum şi în veacurile nesfârşite. 

„De ce s-a pogorât Sfântul Duh tocmai după zece zile de la înăl- 
țarea Domnului?... Sunt nouă cete îngereşti. După omenitate Domnul 
înălțându-se dăruia fiecărei cete o zi, căci aveau nevoie şi ele de 
venirea Domnului la ele. După aceea s-a arătat lui Dumnezeu Tatăl şi 
apoi s-a coborât Duhul.1!59 


15 Dumitru Stăniloae, /isus Hristos lumina lumii şi îndumnezeitorul 
omului, Editura Anastasia, Bucureşti, 1993, p. 59. 

157 Ibidem, pp. 64-65. 

'55 Idem, Chipul nemuritor al lui Dumnezeu, Editura Mitropoliei Olteniei, 
Craiova, 1987, p. 144. 

13 P G 90,col. 833A-B. 

La întrupare Fiul lui Dumnezeu a venit smerit, dar la a doua, slăvita 
arătare, va fi şi se va proclama Dumnezeu şi Împărat al întregii zidiri. 

Este cu adevărat mare şi înfricoşată taina mântuirii noastre. Ni 
se cere cât a făcut Cuvântul prin fire ale noastre şi ni se iartă cât a 
făcut Acela prin unire cu ale noastre, mai presus ca noi, cu condiția 
ca deprinderea voii noastre păcătoase să nu facă din neputinţa firii o 
materie a păcatului. 

„isus împlineşte prin firea omenească atât cât putem împlini şi 
noi prin fire, cu ajutorul Lui. Căci le-a cercetat pe ale noastre pentru 
noi, ca să ne ceară şi nouă să le biruim aşa cum le-a biruit El. Iar cele 
ce nu le putem face ni se iartă prin cele ce le-a făcut EI pentru noi prin 
unirea cu firea noastră, însă cu condiţia ca deprinderea voii noastre cu 
păcatul să nu facă din slăbiciunea firii noastre o materie a păcatului. 
Adică ne iartă nu numai cele ce nu le putem face, ci şi cele ce le putem 
face dar nu le facem, cu condiţia să facem totuşi nişte eforturi ca să le 
împlinim, chiar dacă nu reuşim totdeauna. Ni se cere să nu săvârşim 
păcatul cu uşurinţă, cu pretextul că Hristos ne scuteşte, prin ceea ce a 
făcut El, de orice efort al nostru spre a nu păcătui. EI a coborât până 
acolo încât a împlinit ascultarea noastră şi a suferit pătimirea noastră ca 
să ne arate cum putem împlini şi noi ascultarea şi pătimirea cerută de la 
noi. Taina coborârii Lui are şi acest rost. Ea arată şi în aceasta mărimea 
ei. Dumnezeu nu numai ne iartă, dar ne şi dă pildă de câte putem face, 
coborând EI Însuşi până la ele... El ne arată că însăşi chenoza este o 
mare forță de ascultare şi de răbdare. Dacă EI ca Dumnezeu s-a putut 
smeri atât de mult, oare nu ne putem smeri şi noi cu atât mai mult, dată 
fiind micimea noastră naturală?“.1% 

„Unind firea noastră cu firea dumnezeiască în ipostasul Său, 
Dumnezeu Cuvântul i-a făcut acesteia clară şi atrăgătoare frumuseţea 
binelui adevărat sau a izvorului existenţei ei, spre care ea trebuie să 
se mişte, ca să se întărească tot mai mult în existenţă. Firea noastră îşi 
recâştigă fecunditatea în bine odată ce ea soarbe din izvorul infinit al 
binelui. Aflându-se într-un ipostas comun cu firea dumnezeiască, firea 
omenească e deschisă în Hristos oceanului de viaţă şi de cunoştinţă sau de 


lumină ce se revarsă în ea prin har din prezenţa dumnezeiască infinită“! 


1% Sfântul Maxim Mărturisitorul, op. cit. pp. 53-54, nota 10. 
141 Ibidem, p. 275, nota 345. 

IERARHIA BISERICEASCĂ 


Sfântul Grigorie Teologul scrie: „Şi dacă este trimis vreun ucenic 
la propovăduirea Evangheliei, trebuie să umble cu iubire de înţelep- 
ciune şi fără lucruri de prisos. El trebuie să fie fără aramă, fără toiag 
şi cu o singură cămaşă, dar pe lângă acestea şi desculţ, ca picioarele 
celor ce binevestesc pacea să apară frumoase“.!% 

Sfântul Maxim explică: Cel trimis de Dumnezeu la propo- 
văduirea Evangheliei trebuie să arate în sine însuşi chipul împărăției 
lui Dumnezeu, care este oglindită în Evanghelie. Împărăţia lui 
Dumnezeu este cu totul diferită de împărăţia veacului acestuia, de 
aceea şi vestitorul ei trebuie să fie deosebit de omul lumii acesteia. 
Neavând aramă la el, propovăduitorul arată că nu iubeşte banii. 
Fiind lipsit de toiag dovedeşte că şi-a tăiat iuțimea mâniei, că nu 
nutreşte vreo tendinţă de stăpânire, nici nu este vestitor al vreunei 
împărăţii lumeşti, ci al celei cereşti. Prin purtarea unei singure 
cămăşi demonstrează că purtarea lui este tot timpul aceeaşi, nu este 
duplicitară sau prefăcută. Încălțămintea este confecționată din piele 
moartă, de aceea vestitorul împărăției cereşti nu se încalță, pentru 
că nu primeşte în sufletul său nici un semn de mortalitate, el fiind 
apostolul păcii şi propovăduitor al stării ce nu se teme de războiul 
patimilor şi de moartea trupului. Numai având aceste însuşiri, cei care 
vor privi la vestitorul împărăției lui Dumnezeu îşi vor putea face o 
icoană a împărăției cereşti, în care toţi vor fi ca îngerii cei statornici 
în petrecerea lor în jurul lui Dumnezeu. 

Cele ce se săvârşesc în Biserică sunt o imitație a ierarhiei cereşti. 
Ierarhia bisericească este la mijloc între ierarhia cerească şi cea a legii 
şi comunică cu amândouă, cu una în Duh, iar cu cealaltă prin literă, 
adică prin simboluri. 

Prima triadă îngerească o cârmuieşte pe cea de-a doua, aceasta 
pe cea de-a treia, şi aceasta pe preoţii dintre noi, luând seama la cele 


142 P G. 36, col. 649 B. 

săvârşite de ei. Treapta cea mai din urmă, numită îngeri, îi călăuzeşte 
în chip pedagogic pe ierarhii Bisericii în urcuşul spre Dumnezeu. 

Melchisedec era ierarh şi cunoscuse pe adevăratul Dumnezeu 
prin mijlocirea îngerilor. 

Scopul oricărei ierarhii îngereşti şi omeneşti este iubirea faţă de 
Dumnezeu şi de cele dumnezeieşti. 

Ierarhi sunt numiţi episcopii. lerarhia este însărcinată cu con- 
ducerea ordonată a celor sfinte, cu grija de ele, căci ierarhul este 
conducătorul, îngrijitorul şi orânduitorul celor sfinte; el nu este însă 
izvorul puterii preoţilor, căci orânduieşte cele sfinte şi rânduiala lor şi 
cea a Bisericii, dar nu este izvorul lor. 

Episcopului cu viaţă sfântă Dumnezeu îi descoperă lumina 
dumnezeiască, nu prin alt învăţător, ci luminându-l El Însuşi. 
Episcopul este chip al lui Dumnezeu. 

lerarhul este iluminat primul spre vedere, apoi transmite ilu- 
minarea celor de după el, şi apoi desăvârşeşte pe cei cărora le transmite 
iluminarea. Ierarhii sunt împreună lucrători cu Dumnezeu şi ei curățesc, 
iluminează şi desăvârşesc. 

Toate câte le va cere episcopul cu viaţă sfântă, în mod drept şi 
după rânduială, le va lua, dar pentru cei drepţi, căci a zis Mântuitorul: 
„Oricâte veţi lega pe pământ, vor fi legate şi în cer, şi oricâte veţi 
dezlega pe pământ, vor fi dezlegate şi în cer“(Mat. 18, 18). 

Jerarhul are puterea de a excomunica. Dacă ierarhul excomunică 
pe cineva contrar scopului lui Dumnezeu, judecata lui Dumnezeu 
nu-i urmează, căci excomunicarea trebuie s-o facă după judecata lui 
Dumnezeu şi nu după voia proprie. 

Nu este nici un preot drept care să folosească vreun pretext ca să 
nu se apropie de Dumnezeu, precum a zis Sfântul Pavel: „îmi asupresc 
trupul şi îl port ca pe un rob, ca nu cumva, propovăduind altora, eu 
însumi să mă fac netrebnic“(I Cor. 9, 27). Preotul trebuie să săvârşească 
faptele dumnezeieşti ca să fie în stare să comunice şi altora sfinţenia. 

Întâi trebuie să se împărtăşească preotul şi apoi să împărtăşească 
pe ceilalţi, şi precum preotul dacă nu se împărtăşeşte primul de 
cele slujite este necurat, aşa şi cei care îndrăznesc să înveţe pe alții 
neîmplinind ceea ce învaţă sunt necuraţi, căci trebuie să săvârşească 
şi apoi să înveţe, după cum a zis Domnul: „Cel ce va face şi va învăţa, 

acesta mare se va chema“(Mat. 5, 19). Cei ce propovăduiesc astfel 
Evanghelia sunt buna mireasmă a lui Hristos. 

Nu trebuie să ne arătăm curioşi pentru cele mai presus de noi, 
dar nici să neglijăm cunoaşterea dumnezeiască. Nu trebuie neglijată 
cunoaşterea cea cu putinţă a celor dumnezeieşti, ci trebuie transmisă 
şi altora, căci minţile au prin fire dorinţa să caute cunoaşterea celor 
mai presus de fire, pe cât le este posibil. 

Nu trebuie arătate cele dumnezeieşti şi tainice în joacă şi fără 
evlavie tuturor celor întinaţi, dând prilej de râs. „Acestea încredinţează- 
le oamenilor credincioşi“ (II Tim. 2, 2) zice Sfântul Pavel, pentru că 
trebuie învăţaţi doar cei ce ascultă. 

Preoţii pun pecetea crucii de viaţă făcătoare pe cei ce vin 
la Biserică pentru a-i despărți de cei necredincioşi şi a-i scăpa de 
vrăjmaşul. Preoţii au puteri cunoscătoare date lor de Dumnezeu pentru 
cercetare şi judecare prin care separă pe cei păcătoşi de cei drepți. 

Preotul când pedepseşte pe cei necuraţi nu o face din răutate, căci 
s-a spus: „Nu în zadar poartă sabie, căci e slujitor al lui Dumnezeu, 
arătând mânia Lui împotriva celui ce face răul“(Rom. 13, 4). 

A pedepsi nu e rău, ci rău e să fie cineva vrednic de pedeapsă. 

Păcătoşii nu trebuie blestemaţi chiar dacă păcătuiesc împotriva 
lui Dumnezeu. 

Fiecare treaptă ierarhică bisericească are slujirile ei preoţeşti 
stabilite, ca repartizate ei, peste care nu poate trece. 

Toate slujbele bisericeşti au o legătură cu ierarhul, întrucât el 
lucrează acestea prin treptele de sub el. În mod deosebit i s-au rânduit 
ierarhului spre lucrare proprie şi nu prin slujirea altora sfinţirea mirului, 
sfinţirea altarului şi hirotonirea clericilor. 

Episcopul săvârşeşte şi cele ale treptelor inferioare, dar nu şi 
invers. Sfinţirea mirului nu aparține preotului, nici a sfinţi altarul, nici 
a hirotoni. Acestea le face numai ierarhul. Afară de acestea, preotul nu 
va boteza, nici nu va sluji Sfânta Liturghie, ci va împlini sfintele lui 
lucrări pe temeiul celor săvârşite mai înainte de episcop. 

Preotul poate săvârşi toate ale celor mai de jos, ale diaconilor 
şi ale celorlalți, însă diaconului nu i se îngăduie să săvârşească cele 
ale preotului. 

În ierarhia diaconilor protos este arhidiaconul, care are datoria 
să cunoască lucrările liturgice. 

Nu trebuie careva dintre cei aflaţi în treapta preoțească să facă 
ceva mai înalt decât ceea ce este propriu treptei lor, ci să-şi impună 
să lucreze numai ceea ce ţine de treapta proprie şi să nu trădeze pe 
cei ce-i învaţă şi să nu încerce să facă cele mai presus de treapta 
lor. De exemplu preoţii să înveţe şi să sfinţească darurile, dar să nu 
hirotonească. Diaconii să înveţe, dar să nu boteze, căci nu vor da pe 
Duhul Sfânt, precum nici diaconul Filip din Faptele Apostolilor, şi să 
nu sfinţească darurile. Dar şi credincioşii trebuie să facă numai cele 
ce sunt datori, ca să se păzească bine ceea ce a spus Sfântul Pavel: 
„Fiecare să rămână în starea în care a fost chemat“(I Cor. 7, 24). 

Chiar de face cineva cele cuvenite, dacă nu ţin de treapta şi 
demnitatea lui trece peste ceea ce-i este îngăduit. Demonii au sărit 
asupra fiilor lui Scheva (Fapte 19, 14) pentru că aceştia nu credeau în 
Hristos şi alungau pe demoni nefiind hirotoniți, ceea ce era îngăduit 
numai exorciştilor. 

Nimeni nu trebuie să îndrăznească cele ale celor mai mari. 

Monahii nu sunt clerici, dar sunt mai sus decât poporul şi au o 
desăvârşire, o chemare şi o stare specială. 

Monahului i se interzic multe care i se permit laicului, precum 
căsătoria, armata, negustoria şi altele pentru care laicul nu este 
condamnat. 

Nu episcopul trebuie să dea schima monahului, ci preotul. 

„Moise n-a fost împiedicat de căsătorie să se facă iubitor 
al slavei dumnezeieşti“.!%% Deci chiar dacă viaţa în călugărie este 
superioară celei în căsătorie, nici aceasta din urmă nu este rea. 

Demofil era monah şi fusese călugărit de însuşi Dionisie 
Areopagitul. Demofil s-a purtat în mod tiranic cu preotul lui şi s-a 
revoltat pentru că acesta a primit la pocăință pe un păcătos. L-a alungat 
pe cel ce se pocăia, lovindu-l, l-a îndepărtat şi pe preot şi s-a aşezat în 
locul lui ca preot hirotonit prin sine. Demofil a înjurat pe preot pentru 
că a spus că este vrednic de milă cel păcătos care s-a pocăit. A sustras 
Sfintele Sfinţilor de pe Sfânta Masă şi le-a ţinut în mâinile lui, deşi 
legea spune că aceasta este permisă numai preoţilor şi diaconilor. 


1433 P G.91,col. 1161 D. 

Nu este permis lui Demofil, care este monah, să pedepsească 
păcatele. Demofil să-şi pedepsească neraţionalitatea, mânia şi pofta 
iubirii lui de stăpânire. Domnul nu porunceşte cele asemenea celor 
făcute de Demofil. 

Nu trebuie învinuiți preoţii neevlavioşi. „Privitor la deficienţele 
şi păcatele preotului, ele nu afectează eficienţa Sfintei Taine a 
Hirotoniei. Altfel credincioşii ar fi lipsiţi de atâtea binefaceri ce le 
aduce această Sfântă Taină. Căci «cine este fără de păcat?» afară de 
Acela care a zis: «Cine Mă va vădi pe Mine de păcat?». Un exemplu 
viu grăitor în această privinţă îl găsim chiar în Sfânta Scriptură, în 
cazul arhiereului Caiafa, care deşi a luat parte activă la răstignirea 
Mântuitorului, deci era un păcătos, totuşi face o proorocie datorită 
funcţiei ce o deţinea, fiind arhiereu al anului aceluia ... «Nu cugetaţi 
că vă este mai de folos să moară un om pentru popor, decât să piară tot 
neamul? Dar aceasta nu a zis-o de la sine, ci fiind arhiereu al anului 
aceluia a proorocit că lisus avea să moară pentru neamy(loan 11, 50, 
51). Tot privitor la aceasta, Nicolae Cabasila combate de multe ori 
în lucrarea «Explicarea Sfintei Liturghii» pe cei care pun la îndoială 
eficacitatea Sfintelor Taine slujite de un cleric îngreuiat de păcate, 
zicând: «Ar putea să se îndoiască de aceasta numai unul ce ar crede că 
preotul însuşi este atotputernicul sau stăpânul aducerii acestor daruri. 
Dar nu e aşa. Cel ce operează de drept aducerea acestora este harul 
care sfinţeşte ... liturghisitorul fiind doar un slujitor al harului»“.1* 

„Hristos Însuşi îşi împlineşte de fiecare dată făgăduinţa dată la 
instituirea Tainelor, că la săvârşirea lor va cobori în cei ce le primesc. 
Desigur, e de dorit ca preotul sau episcopul să manifeste şi o vrednicie 
personală în slujirea lor preoțească sau arhierească. Dar dacă această 
vrednicie lipseşte, absenţa ei este suplinită de credinţa şi vrednicia 
Bisericii“.!% 

Chiar dacă preotul păcătuieşte, nu trebuie să fie învinuit de 
diacon sau monah, cu atât mai puţin de laici, în afară de erezie, căci 


144 loan Mihălţan Episcopul Oradiei, Preoția Mântuitorului Hristos şi preoția 
bisericească, Editura Episcopiei Oradea, Oradea, 1993, p.100. 

145 Pr. Prof. Dr. Dumitru Stăniloae, Teologia Dogmatică Ortodoxă, Editura 
Institutului Biblic şi de Misiune al Bisericii Ortodoxe Române, Bucureşti, 1978, vol. 
III, p. 30. 

este deasupra treptei diaconilor şi a monahilor, şi cu mult mai mult nu 
este îngăduit să fie acuzat episcopul de cineva. 

Fiecare trebuie să fie îndreptat de cel cu viaţă mai sfântă din 
treapta lui şi diaconii să îndrepte pe monahi, preoţii pe diaconi, 
episcopii pe preoţi, iar pe episcopi apostolii şi urmaşii acestora. Pe 
succesorii apostolilor îi corectează cei de aceeaşi treaptă. 

Apostolii şi urmaşii lor sunt superiori episcopilor. Urmaşii 
apostolilor sunt patriarhii de azi. 

Cel ce nu cunoaşte nu trebuie să se ruşineze de cele ce nu 
le cunoaşte, ci să-şi mărturisească neştiinţa şi să nu vorbească la 
întâmplare despre cele ce nu le cunoaşte. 

Trebuie să fie învăţaţi şi nu pedepsiţi cei neştiutori, precum pe 
orbi îi conducem, nu-i pedepsim. 

Iubitorii de Dumnezeu trebuie să sfătuiască în toată viaţa lor pe 
cei rătăciţi şi să-i atragă la cunoaşterea adevărului. 

Celor ce ascultă trebuie să li se dea şi tâlcuirile tainelor, dar sunt 
mulți care nu ascultă aceste taine, care sunt numiţi mulțime. 

Nu trebuie spuse celor mulţi cele înalte şi negrăite, dar cele tari 
şi uşor de dovedit trebuie să fie spuse pentru a-i învăţa pe cei mulți. 

Nu se poate face inițierea în cele dumnezeieşti dacă nu se curăță 
în prealabil cineva de păcate. 

În vremea Sfântului Dionisie Areopagitul existau mai multe 
categorii a celor care se curățau: catehumenii; cei în stare de pocăință; 
cei ce au păcătuit după botez; cei întorşi din erezii şi viaţă desfrânată 
ŞI cei ce nu s-au întors deplin din viaţa desfrânată spre sfinţenie. 

Cei ce stăruie nepocăiţi în plăceri trupeşti, ca desfrânaţii şi 
iubitorii de distracţii „cu unul ca aceştia nici să nu şedeţi la masă“ 
Cor. 5, 11) a zis Sfântul Pavel, dar în timpul Sfântului Dionisie nu se 
mai practica asprimea acestei separaţii. 

Este păcat îndoit când cineva păcătuind ignoră că a păcătuit. 
Aceasta o spune profetul Ieremia: „ai păcătuit de două ori, părăsindu- 
Mă pe Mine, izvorul vieţii“(ler. 2, 13). 

Cei întinaţi trebuie opriţi de preoţi de la Sfintele Taine. 

Nu trebuie oferite cele sfinte celor întinaţi, nici să se arunce 
mărgăritarele porcilor, pentru că cel ce se apropie de cele sfinte fără 
rânduială şi contrar sfintelor canoane nu are folos de ele. 

SFÂNTA SCRIPTURĂ 


Sfânta Scriptură este o colecţie de cărți sfinte alcătuită de mai 
mulți autori pe parcursul a mai multe secole sub inspiraţia Duhului 
Sfânt. Sfânta Scriptură are două părți: Vechiul Testament şi Noul 
Testament. Vechiul Testament pregăteşte poporul ales pentru naşterea 
în sânul lui a Mântuitorului lumii. Noul Testament ne prezintă viaţa, 
faptele şi învăţăturile Mântuitorului lisus Hristos, precum şi începutul 
răspândirii creştinismului în toată lumea cunoscută de atunci, în 
vederea mântuirii omului. 

Vechiul şi Noul Testament ne predau multe prin simboluri. Scriptura 
s-a folosit şi de plăsmuiri poetice spre călăuzirea înţelegerii omeneşti, 
care nu poate cuprinde învăţătura celor mai înalte; căci Dumnezeu 
cunoscând mintea noastră slabă şi inaptă pentru o contemplare mai 
înaltă, 1-a găsit un mod potrivit de înălţare, descriindu-i cele dumnezeieşti 
nu cum sunt cu adevărat, ci precumn putem noi să înţelegem. 

Scriptura expune în cuvinte simbolice mai ales învăţătura despre 
Dumnezeu şi despre fiinţele spirituale. Astfel Scriptura vorbeşte în chip 
omenesc despre Dumnezeu, numindu-L după caracteristicile omului, 
atribuindu-i picioare, mâini şi feţe. 

Tradiţia negrăită şi tainică a Scripturii este simbolică pentru că 
se exprimă prin simboluri. Această teologie simbolică este împletită cu 
cuvântul, care prin simbolul exprimat este unit cu conţinutul negrăit şi 
tainic, căci în simbol îşi găseşte o umbră adevărul necunoscut public. 

Cealaltă parte a tradiţiei scripturistice este arătată şi cunoscută 
nu prin simboluri, şi aceasta ne-a predat învăţăturile morale naturale şi 
adevărurile despre creaţie. Această parte arătată este mai convingătoare 
şi are adevărul mai strâns legat de cele relatate şi prin aceasta are o 
putere mai doveditoare. 

Latura simbolică nu are puterea de a convinge, ci o putere 
dumnezeiască nevăzută şi eficientă care întăreşte sufletele 
contemplative prin ghicituri tainice sau simbolice şi le întemeiază în 
Hristos prin tainele învăţate, nu prin cuvânt, ci prin tăcere, iar prin 

descoperirea unor iluminări ale lui Dumnezeu iluminează mintea spre 
înţelegerea tainelor negrăite. 

Nu numai tradiţia legii, ci şi săvârşirea Sfintelor Taine a fost 
legată de simboluri, şi nu este de mirare, odată ce şi îngerii ne aduc 
tainele dumnezeieşti prin ghicituri, şi Însuşi Domnul lisus ne învață 
despre Dumnezeu în parabole. 

Cele relatate în Scriptură în mod simbolic nu cuprind o istorie 
simplă, ci o desăvârşire a vieţii, ca prin Scripturi să se desăvârşească 
cei ce sunt instruiți spre viaţa veşnică. 

Cele scrise în Scriptură despre Dumnezeu sunt ecouri şi cuvinte 
cereşti spuse nu după înţelesul omenesc şi pământesc, ci spuse şi 
predate prin insuflare dumnezeiască. 

Cei instruiți sunt călăuziţi spre cunoaşterea lui Dumnezeu în 
multe şi diverse feluri, nu într-un singur fel, iar cele dumnezeieşti ni 
s-au predat şi prin iniţieri nescrise. Astfel proorocii sunt tălmăcitori 
înţelepţi ai lui Dumnezeu iar Apostolii au primit cunoştinţa sensurilor 
Scripturii printr-o iniţiere nematerială, cu ajutorul Duhului Sfânt, 
şi din această iniţiere s-au născut învăţăturile Noului Testament. 

Vechiul Testament a spus, iar Noul Testament a împlinit cele 
spuse, de aceea Vechiul Testament este numit teologie, iar Noul 
Testament lucrare dumnezeiască. 

Domnul a zis prin proorocul lezechiel că va despărți pe cei drepți 
de cei păcătoşi. Aceasta se vede şi din Evanghelie că o va face când 
va despărți oile de capre (Mat. 25, 32). Aici se vede acordul Vechiului 
Testament cu Noul Testament. 

Cele ale Vechiului Testament sunt umbre, cele ale Noului 
Testament sunt icoane, iar adevărul este starea celor viitoare. 

Scopul psalmilor este să se laude Dumnezeu şi slujitorii lui 
adevăraţi. Cele spuse în psalmi în chip umbrit se lămuresc prin citirea 
Scripturilor. 

Cel ce priveşte cu atenţie în Scriptură cunoaşte că unul şi acelaşi 
Duh a spus toate. 

„Sfânta Scriptură începe de la mărturisirea Tatălui, înaintează 
la împreună-mărturisirea Fiului cu Tatăl şi duce pe cei ce-i învaţă la 
împreună-primirea şi împreună-închinarea Duhului cu Tatăl şi cu Fiul, 

Treime desăvârşită în unitate, adică o ființă, o dumnezeire, o putere şi 
o lucrare în trei ipostasuri““.1%6 

Când cineva vorbeşte despre Dumnezeu nu trebuie să treacă 
peste Sfânta Scriptură. Nu trebuie să vorbim cu îndrăzneală despre 
cele dumnezeieşti, ci să ne suim cu cuget evlavios la respectul de 
Dumnezeu, exprimând şi tâlcuind numai cele despre Dumnezeu care 
sunt scrise în Scripturi. 

Nu este uşor de înţeles şi de distins sensul şi alegoria poruncilor 
legii, de aceea înţelesul celor spuse despre Dumnezeu îl va dezvolta sau 
tâlcui mintea sfinţită care se ocupă în întregime de cele dumnezeieşti 
şi rămâne netulburată de cele pământeşti şi pătimaşe. 

Se cuvine ca mai ales preoţii să interpreteze Sfânta Scriptură. Lui 
Timotei îi scrie Apostolul Pavel să nu vorbească celor ce nu primesc 
cuvântul cu adevărat, pentru că cel ce ascultă cuvintele dumnezeieşti 
sau tâlcuirile lor râzând sau bătându-şi joc de ele este judecat ca 
luptător împotriva lui Dumnezeu. 

Şi ereticii citesc Scripturile şi se hrănesc din ele, însă se strică pe 
ei înşişi şi sunt pedepsiţi de îngeri din porunca lui Dumnezeu. 

Evanghelia este mireasma vieţii pentru cei credincioşi, iar 
celor necredincioşi le este miros de moarte, osândindu-le faptele şi 
condamnându-i la gheenă. 


14 P G. 91, col. 1261 A. 

SFINTELE TAINE 


Sfintele Taine sunt lucrări divino-umane săvârşite de preoţi, în 
Biserică, prin care se împărtăşeşte credincioşilor harul dumnezeiesc 
în vederea creşterii duhovniceşti şi a mântuirii. 

În comentariile sale la scrierile Sfinţilor Dionisie Areopagitul şi 
Grigorie Teologul, Sfântul Maxim Mărturisitorul nu tratează despre 
toate cele şapre Sfinte Taine ale Bisericii, ci pomeneşte despre cele trei 
Taine de iniţiere: botez, mirungere şi euharistie, plus Tainele hirotoniei şi 
pocăinţei. Sfintele Taine nu erau contestate în vremea Sfântului Maxim, 
de aceea Mărturisitorul nu le prezintă pe larg. De asemenea numărul 
Sfintelor Taine nu era încă clar stabilit de Biserică, şi unii considerau 
drept Taine şi tunderea în monahism, precum şi slujba înmormântării. 

Sfânta Slujbă se săvârşeşte la noi prin simboluri materiale şi chipuri 
dezvoltate spre înţelegerea noastră, fiind o imitație a sfintei slujbe a îngerilor. 

Nimic nu este mic în Sfintele Taine, ci toate sunt mari. Când se 
compară între ele însă, există diferență de mărime. Astfel, faţă de cele 
săvârşite pentru cei adormiţi, mai mari şi de necomparat sunt Tainele 
Botezului, Mirungerii și Euharistiei. 

Cei ce vin la Hristos trebuie mai întâi să fie curățiți prin învăţă- 
tură de amestecările cu păcatul care dezbină, apoi să se ilumineze prin 
cunoştinţa dumnezeieştilor Scripturi prin învățătura preoţilor şi pe 
urmă să se desăvârşească prin baia naşterii din nou. 

Început şi cale spre unirea cu Dumnezeu şi moştenirea cerescă 
este Sfântul Botez: „De nu se va naşte cineva din apă şi din Duh, 
nu va putea să intre în împărăția lui Dumnezeu“ (loan 3, 5). Din el 
se modelează omul lăuntric spre deprinderea bună şi mântuitoare a 
cuvintelor şi lucrărilor dumnezeieşti. 

Crearea noastră din sămânță chiar dacă este din Dumnezeu 
Creatorul este naturală, însă naşterea din botez este dumnezeiască, pentru 
că este „nu din sânge, nici din poftă bărbătească“ (loan 1, 13). Precum 
în naşterea naturală trebuie să luăm existenţă pentru a exista, şi apoi 
să lucrăm cele corespunzătoare, aşa şi în naşterea din nou prin Sfântul 
Botez, trebuie să existe mai întâi cineva în Dumnezeu şi apoi să înainteze 
în faptele iubirii şi în viaţă virtuoasă. 

Maica înfierii noastre este cristelniţa. 

Afundarea în apă este socotită ca un chip al morţii şi cele necu- 
rate se curăţesc prin apă, iar prin botez se primeşte iertarea păcatelor. 

Botezul este dat în locul morţii Domnului, apa în loc de mormânt, 
untelemnul în loc de Duhul Sfânt, pecetea în locul crucii, iar mirul este 
întărirea mărturisirii. 

Noii botezați trebuie să fie împărtăşiţi. 

Când este botezat pruncul este încredinţat de către părinţi naşului, 
care este iniţiat în cele dumnezeieşti, cu scopul creşterii sfinte a lui. 

Sfântul Grigorie Teologul scrie: „Ce cauţi leacuri care nu 
folosesc la nimic? De ce cauţi sudoarea zilelor de criză, când poate 
este aici cea a sfârşitului?“!+ 

În vremea Sfântului Grigorie Teologul mulţi practicau obiceiul de 
a amâna botezul cât mai mult, pentru a trăi o viaţă de plăceri, ştiind că 
botezându-se la bătrâneţe li se vor ierta păcatele întregii vieţi. Sfântul 
Grigorie îi aseamănă pe aceştia cu nişte oameni bolnavi. Medicii 
spuneau că bolnavul are patru zile de criză: a patra, a şaptea, a noua şi 
a unsprezecea, şi dacă în aceste zile trupul bolnav este plin de sudoare, 
atunci bolnavul va scăpa. Crezând în ceea ce spun medicii, este câte 
un bolnav care aşteaptă sudoarea, amânând cu imprudenţă botezul. 
Teologul sfătuieşte pe cei bolnavi să nu se încreadă în sudoare, pentru 
că aceasta poate fi sudoarea morţii şi bolnavii pot muri nebotezaţi. 
Sfântul Maxim vede sfatul Sfântului Grigorie ca un îndemn către 
toţi creştinii, ca aceştia să nu se lase amăgiţi de viaţa omenească 
bolnăvicioasă şi sigur pieritoare, uitând de viaţa veşnică. 

Cele ce se săvârşesc în Sfânta Liturghie sunt chipuri ale 
adevărurilor şi Sfânta Liturghie pe care o săvârşim noi oamenii este 
imitarea liturghiei îngereşti. 

Pâinea pe care o frângem şi paharul binecuvântării (1 Cor. 10, 16) 
prin rugăciuni se prefac în trupul lui Hristos şi în Sfântul Lui sânge. 

Dumnezeieştile daruri sunt spre iertarea păcatelor şi spre viaţa de 
veci. Împărtăşirea de Lisus este participarea la slava negrăitei străluciri 
a trupului lui Hristos. 

Este cu neputinţă a se desăvârşi cineva fără împărtăşire, şi nici 
o liturghie nu este desăvârşită fără cuminecare. 

Cei ce se împărtăşesc cu nevrednicie dispreţuiesc Sfintele Taine şi nu 
au nici un folos, ci se împărtăşesc spre osânda lor conform celor scrise de 


147 PG. 36, col. 373 B. 

Apostol „căci cel ce mănâncă şi bea cu nevrednicie, osândă îşi 
mănâncă şi bea, nesocotind trupul Domnului“ (| Cor. 11, 29). 

lisus Hristos la Cina cea de Taină 1-a dat şi lui Iuda pâinea şi 
potirul tainic, dar tainele s-au împărtăşit ucenicilor după ieşirea lui 
Iuda de la cină, deoarece acesta era nevrednic de ele. 

Hirotonia este întru episcop, preot şi diacon. La hirotonie 
pecetluindu-l arhiereul care-l hirotoneşte, rosteşte: se pecetluieşte cutare din 
preot în episcop în numele Tatălui şi al Fiului şi al Sfântului Duh, şi la fel 
şi la preot şi la diacon, apoi cel hirotonit trebuie sărutat de toți cei din altar. 

Sfântul Grigorie Teologul scrie: „lar acum să primeşti zămislirea 
şi săltarea, dacă nu ca loan din pântece, măcar ca David, la reaşezarea 
cortului“. 148 

Sfântul loan Botezătorul este considerat icoană a pocăinţei, ca 
propovăduitor al ei şi botezător pentru aceasta. EI s-a ramarcat ca ascet 
care fuge de patimi prin viaţa lui austeră în pustie, departe de lume, 
unde se îndeletnicea cu contemplaţia cunoscătoare fiind din pântecele 
mamei sale până la moartea sa simbolul statorniciei neschimbate în 
aceasta prin deprindere. Şi David este chip al pocăinţei, al făptuirii 
prin deprindere, căci după venirea la cunoştinţă a căzut şi a pătimit 
ceva omenesc. De aceea poate nici nu s-a scris că a săltat ca loan din 
pântece în întâmpinarea Cuvântului, ci a săltat numai după înfrângerea 
desăvârşită a celor de alt neam şi după aducerea cortului, adică după 
retragerea patimilor şi reîntoarcerea cunoştinței. 

Sfântul loan este astfel tipul celor care se nasc în virtute şi 
cunoştinţă prin pocăință în duh şi păstrează deprinderea aceasta prin 
înaintare până la sfârşitul vieţii. David este tipul celor care cad după 
venirea la cunoştinţă, dar prin pocăință şi practicarea virtuţii dobândesc 
din nou bucuria dumnezeiască a sufletului. În această comparaţie între 
Sfântul loan Botezătorul şi David, Sfântul Maxim vede un îndemn al 
Sfântului Grigorie către toţi cei ce au primit cuvântul dumnezeiesc al 
virtuţii şi al cunoştinţei zămislit prin pocăință, de a păstra viaţa curată 
de la început până la sfârşitul ei, asemenea Sfântului loan, iar cei care 
se poticnesc pe drumul virtuţilor să se pocăiască asemenea lui David, 
pentru a readuce virtutea în viaţa lor. 


1% PG. 36, col. 329D. 

EPILOG 


Importanţa Sfântului Maxim Mărturisitorul nu se reduce numai 
la explicarea scrierilor Sfinţilor Dionisie Areopagitul şi Grigorie 
Teologul, pentru că opera sa este mult mai vastă. Noi am prezentat în 
lucrarea de față doar interpretările Mărturisitorului la scrierile celor doi 
Sfinţi Părinţi anteriori precum şi viziunea teologică a Sfântului Maxim 
pornind de la lucrările acestora, ceea ce reprezintă doar o parte din 
opera şi gândirea Sfântului Maxim, care „era luptător nebiruit, scriitor 
neobosit, teolog inspirat şi adevărat ascet, care a influenţat dezvoltarea 
teologiei ortodoxe greceşti mai mult decât oricare altul““.1% 

La Sfântul Maxim sunt vrednice de admirat nu numai inteligenţa 
sclipitoare şi cunoaşterea profundă a Scripturilor şi a învăţăturii 
Bisericii, ci şi viaţa curată, fără compromisuri, bărbăţia şi tăria sa de 
caracter, pentru că „nu poate nimeni să despartă persoana lui Maxim 
de adevărul trăit“.150 

Pentru călătoriile sale în vederea apărării dreptei credinţe, dar 
mai ales pentru scrierile sale „de comun acord Sfântul Maxim trebuie 
privit ca teologul de frunte al epocii sale în Orientul grec, poate în 
întreaga Biserică“.!5! 

„Sfântul Maxim Mărturisitorul a fost unul dintre aştrii cei mai 
luminoşi care au strălucit pe cerul gândirii şi al teologiei din epoca 
patristică şi a cărui lumină se reflectă încă puternic peste veacuri, 
trezind interesul şi admiraţia contemporanilor noştri“.!52 

„În teologia ortodoxă acest uriaş al cugetării creştine -poate 
cel mai mare dintre toţi- nu şi-a găsit încă o prezentare demnă de el. 


* Baouziov A. Puvovpyâm, H Xpioraviukii Ipouuareia uer& ro 450, 
Geooaiovikn 1986, p. 57. 

5% Nikov A. Muroovku, op. cit. p. 40. 

5! Jaroslav Pelikan, „Council or Father or Scripture“: The concept of 
authority in the theology of Maximus Confessor, «Orientalia Christiana Analecta», 
195, Roma, 1973, p. 277. 

5 Pr. Prof. Ene Branişte, Biserică şi Liturghie în opera „„Mystagogia “ a 
Sfântului Maxim Mărturisitorul, «Ortodoxia», |, 1981, p. 13. 

Gândul de-a încerca o asemenea întreprindere stârneşte un sentiment 
aproape paralizant. Sentimentul pe care îl trezeşte un masiv alpin la 


gândul de a-l îmbrăţişa“.!55 


153 Filocalia sfintelor nevoinţe ale desăvârşirii, Traducere, introducere şi note 
de Preot. Prof. Dr. Dumitru Stăniloae Membru al Academiei Române, Ediţia a doua, 
vol. 3, Editura Harisma, Bucureşti, 1994, p. 12. 

